นักเที่ยวอัพยาวงแตกหนีวุ่น อนุทิน มท.1 ลุยเองนำบุกจับผับดัง TAG Pub ไม่กลัวกฎหมาย ผู้มีอิทธิพลหนุนหลัง ซ้ำรอย 5 ปีใช้ชื่อ “NOS PUB” ทำผิดใหญ่มาจากไหนไม่รอด พนง.ร้านแฉอีก

มท.1 ลุยเอง นำกำลังชุดปฏิบัติการพิเศษกรมการปกครอง บุกจับผับดังย่านอ้อมน้อย “TAG Pub” เจอนักท่องเที่ยวอัพยากว่า 77 คน เปิดเกินเวลา ซ้ำรอย 5 ปี “NOS PUB” ด้านพนักงานร้านบอก“ผับนี้มีแต่คนเล่นยา” เผย!! เบื้องหลังพบเป็นผับที่มีผู้อิทธิพลขาใหญ่ในพื้นที่หนุนหลัง แต่ถึงจะใหญ่มาจากไหน ก็ไม่รอด!!

เมื่อวันที่ 27 มกราคม 2567 เวลา 02.45 น.นายอนุทิน ชาญวีรกูล รองนายกรัฐมนตรี และ รัฐมนตรีว่าการกระทรวงมหาดไทย นำทีมกรมการปกครอง นายอรรษิษฐ์ สัมพันธรัตน์ อธิบดีกรมการปกครอง นายผล ดำธรรม ผู้ว่าราชการจังหวัดสมุทรสาคร

<a href="https://www.khaosod.co.th/wpapp/uploads/2024/01/anutintagpub271671.jpg"><img class="aligncenter size-full wp-image-8070149" src="https://www.khaosod.co.th/wpapp/uploads/2024/01/anutintagpub271671.jpg" alt="" width="800" height="450" /></a>

นายรณรงค์ ทิพย์ศิริ ผู้ตรวจราชการกรมการปกครอง นายวิรุฬห์ สิทธิวงศ์ ผู้อำนวยการสำนักการสอบสวนและนิติการ กรมการปกครอง ร.ต.อ.เขตรัตน์ ชาญศิลป์ ผู้อำนวยการสำนักอำนวยการกองอาสารักษาดินแดน กรมการปกครอง

<a href="https://www.khaosod.co.th/wpapp/uploads/2024/01/anutintagpub271673.jpg"><img class="aligncenter size-full wp-image-8070151" src="https://www.khaosod.co.th/wpapp/uploads/2024/01/anutintagpub271673.jpg" alt="" width="800" height="450" /></a>
<div class="ads_position_wrapper"></div>
นายไพฑูรย์ มหาชื่นใจ ปลัดจังหวัดสมุทรสาคร นำกำลังชุดปฏิบัติการพิเศษกรมการปกครอง พร้อมสมาชิกกองอาสารักษาดินแดน กองบัญชาการกองอาสารักษาดินแดน กว่า 30 นาย ร่วมกับ สำนักงาน ปปส. ภาค 7

<a href="https://www.khaosod.co.th/wpapp/uploads/2024/01/anutintagpub271674.jpg"><img class="aligncenter size-full wp-image-8070152" src="https://www.khaosod.co.th/wpapp/uploads/2024/01/anutintagpub271674.jpg" alt="" width="800" height="450" /></a>

ฝ่ายปกครองจังหวัดสมุทรสาคร ฝ่ายปกครองอำเภอกระทุ่มแบน และ เจ้าหน้าที่ตำรวจ สภ.กระทุ่มแบน เข้าจับกุมสถานบริการละเมิดกฎหมาย เปิดเกินเวลา ขายเครื่องดื่มแอลกอฮอล์เกินเวลาหนำซ้ำยังยินยอมให้นักเที่ยวใช้สารเสพติดภายในสถานบริการอย่างไม่เกรงกลัวกฎหมาย

<strong><em>นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย เปิดเผยว่า</em></strong>ปฏิบัติการครั้งนี้ สืบเนื่องจาก<em>กรมการปกครองได้รับเรื่องร้องเรียนว่าในพื้นที่ อ.กระทุ่มแบน จ.สมุทรสาคร มีสถานบริการชื่อ TAG Pub</em>

<a href="https://www.khaosod.co.th/wpapp/uploads/2024/01/anutintagpub271672.jpg"><img class="aligncenter size-full wp-image-8070150" src="https://www.khaosod.co.th/wpapp/uploads/2024/01/anutintagpub271672.jpg" alt="" width="800" height="450" /></a>

<em>มีการปล่อยปละละเลยให้นักเที่ยวใช้สารเสพติดภายในสถานบริการ และยังแสดงดนตรีส่งเสียงดังรบกวนชุมชน เปิดให้บริการเกินกว่าเวลาที่กฎหมายกำหนด ไม่เกรงกลัวกฎหมาย </em>

<em>และอวดอ้างว่ามีผู้มีอิทธิพลในพื้นที่ให้การสนับสนุน จึงขอให้กรมการปกครองทำการตรวจสอบข้อเท็จจริงในประเด็นดังกล่าว</em>

<a href="https://www.khaosod.co.th/wpapp/uploads/2024/01/anutintagpub271675.jpg"><img class="aligncenter size-full wp-image-8070153" src="https://www.khaosod.co.th/wpapp/uploads/2024/01/anutintagpub271675.jpg" alt="" width="800" height="450" /></a>

โดยชุดปฏิบัติการพิเศษกรมปกครองจึงส่งสายลับเข้าสืบสวนข้อเท็จจริงต่อเนื่อง กระทั่งพบว่าสถานบริการ TAG Pub มีการกระทำผิดจริงตามข้อร้องเรียน ต่อมาในคืนวันที่ 26 มกราคม 2567 ต่อเนื่องเช้าวันที่ 27 มกราคม 2567 ชุดสายลับจึงได้แจ้งไปยังชุดจับกุม

เพื่อเปิดปฏิบัติการจู่โจมจับกุมสถานบริการ TAG Pub ทันที เมื่อชุดจับกุมเข้าไปถึงภายในผับ พบนักเที่ยวจำนวนมากกำลังดื่มด่ำบรรยากาศความสนุกสนานกันอย่างเมามันส์ <em>เมื่อเจ้าหน้าที่แสดงตัว นักเที่ยวต่างแตกตื่น โยนยาเสพติดทิ้งเกลื่อนกลาดเต็มพื้น และพยายามหลบหนี</em>

<em>โดยกรูกันดันประตูหลบหนีออกไป แต่เจ้าพนักงานฝ่ายปกครองก็ได้ควบคุมนักเที่ยวที่เหลือไว้ได้จำนวนหนึ่ง</em> และประกาศให้ทุกคนอยู่ในความสงบ แล้วจึงให้เจ้าพนักงาน ปปส. ภาค 7 ทำการตรวจหาสารเสพติดในปัสสาวะของนักเที่ยวทุกราย

<a href="https://www.khaosod.co.th/wpapp/uploads/2024/01/anutintagpub271677.jpg"><img class="aligncenter size-full wp-image-8070155" src="https://www.khaosod.co.th/wpapp/uploads/2024/01/anutintagpub271677.jpg" alt="" width="800" height="450" /></a>

<em>พบผู้มีสารเสพติดในปัสสาวะจำนวน 77 ราย แยกเป็น ชาย 38 ราย และ หญิง 39 ราย</em> ทั้งนี้ มี<strong><em>พนักงานของทางร้านรายหนึ่ง เปิดเผยกับสายลับ ว่า “ผับนี้มีแต่คนเล่นยา”</em></strong> ทั้งนี้ทางพนักงานฝ่ายปกครอง จึงได้จับกุมตัวเจ้าของร้าน และร้องทุกข์กล่าวโทษในฐานความผิด ดังนี้

<a href="https://www.khaosod.co.th/wpapp/uploads/2024/01/anutintagpub271676.jpg"><img class="aligncenter size-full wp-image-8070154" src="https://www.khaosod.co.th/wpapp/uploads/2024/01/anutintagpub271676.jpg" alt="" width="800" height="450" /></a>

1. เปิดสถานบริการเกินเวลาที่กฎหมายกำหนด,2. ยินยอมหรือปล่อยปละละเลยให้มีการใช้สารเสพติดภายในสถานบริการ,3. ขายเครื่องดื่มแอลกอฮอล์ในเวลาห้ามขาย และ 4. จัดโปรโมชั่นส่งเสริมการขายเครื่องดื่มแอลกอฮอล์

อีกทั้งการกระทำของสถานบริการดังกล่าว ยังเป็นการฝ่าฝืนคำสั่ง คสช. ที่ 22/2558 โดยได้สั่งการให้ผู้ว่าราชการจังหวัดสมุทรสาคร ออกหนังสือคำสั่งพิจารณาปิดสถานที่เป็นเวลา 5 ปี

<a href="https://www.khaosod.co.th/wpapp/uploads/2024/01/anutintagpub271678.jpg"><img class="aligncenter size-full wp-image-8070156" src="https://www.khaosod.co.th/wpapp/uploads/2024/01/anutintagpub271678.jpg" alt="" width="800" height="449" /></a>

นายอนุทินฯ ยังเปิดเผยด้วยว่า สถานบริการแห่งนี้เคยเปิดให้บริการในชื่อ NOS Pub และถูกชุดปฏิบัติการพิเศษกรมการปกครองจับกุมฐานเปิดผับอัพยาและถูกสั่งปิดสถานที่เป็นเวลา 5 ปี มาแล้วเมื่อปี 2561

มาถึงปัจจุบัน ตัวอาคารเดิมถูกลดลงมาครึ่งหนึ่งแล้วปรับปรุงใหม่ โดยใช้ชื่อร้านว่า TAG Pub แต่กระนั้นก็ยังประกอบธุรกิจท้าทายกฎหมายซ้ำอีกครั้ง และจากการสืบสวนทางลับพบเป็นผับที่มีผู้อิทธิพลในพื้นที่หนุนหลังอีกด้วย

โดยหลังจากนี้ชุดปฏิบัติการพิเศษกรมการปกครอง จะนำเรื่องส่งต่อไปยังคณะกรรมการปราบปรามผู้มีอิทธิพลจังหวัดสมุทรสาคร เพื่อขยายผลและดำเนินการในส่วนที่เกี่ยวข้องต่อไป

<em><strong>นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย ได้เน้นย้ำว่า</strong></em>“การจัดระเบียบสังคม และการปราบปรามผู้มีอิทธิพล เป็นหน้าที่ของกระทรวงมหาดไทย โดยมุ่งเน้นการจัดระเบียบสังคมเพื่อสร้างสังคมให้สงบสุข

<a href="https://www.khaosod.co.th/wpapp/uploads/2024/01/anutintagpub271679.jpg"><img class="aligncenter size-full wp-image-8070157" src="https://www.khaosod.co.th/wpapp/uploads/2024/01/anutintagpub271679.jpg" alt="" width="800" height="450" /></a>

บ้านเมืองเป็นระเบียบเรียบร้อย ปลอดอบายมุข ประชาชนมีความมั่นคง ปลอดภัยในชีวิตและทรัพย์สิน สิ่งใดที่ขัดกับความมุ่งหมายนี้ ก็คือสิ่งที่เราต้องใช้กลไกของรัฐในการกำจัด ให้สิ้นไป”
<div class="ads_position_wrapper mb-4"></div>
ทั้งนี้หากพี่น้องประชาชน มีข้อมูลการกระทำผิดกฏหมาย หรือต้องการแจ้งให้ช่วยแก้ไขปัญหาความเดือดร้อน สามารถแจ้งได้ที่ศูนย์ดำรงธรรมกระทรวงมหาดไทย
สายด่วน 1567

&nbsp;