<strong>หญิง นับถือนิกายพยานพระยะโฮวา ยื่นฟ้องโรงพยาบาล หลังเข้ารับการผ่าตัด โดนถ่ายเลือดโดยไม่ยินยอม ทั้งที่เขียนหนังสือระบุไว้แล้ว อ้างละเมิดหลักศาสนา</strong>

การช่วยชีวิตคน เป็นสิ่งที่หลายคนโดยเฉพาะบุคลากรทางการแพทย์ตระหนักว่าเป็นเรื่องสำคัญและจำเป็นต้องทำให้สำเร็จ หากทำได้ก็ถือว่าเป็นการทำคุณงามความดี และคนที่ได้รับการช่วยเหลือก็คงรู้สึกขอบคุณ
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
แต่คงไม่ใช่สำหรับ โรซา เอเดลมิรา ปินโด มุลลา หญิงวัย 53 ปี ชาวเอกวาดอร์ที่อาศัยอยู่ในประเทศสเปนที่อ้างว่าตกเป็นเหยื่อของ <strong>“ความเป็นพ่อทางการแพทย์” (medical paternalism)</strong>

<a href="https://www.khaosod.co.th/wpapp/uploads/2024/01/asian-male-doctor-examining-patient-clinic.jpg"><img class="aligncenter size-large wp-image-8049629" src="https://www.khaosod.co.th/wpapp/uploads/2024/01/asian-male-doctor-examining-patient-clinic-696x464.jpg" alt="" width="696" height="464" /></a>

ตามแนวคิดนี้เชื่อว่าผู้ป่วยจะต้องยอมรับและขอบคุณที่แพทย์ตัดสินใจเลือกทางที่ดีที่สุดให้ ตามรูปแบบนี้แพทย์อาจเริ่มการรักษาให้ผู้ป่วยไปแล้วจึงค่อยแจ้งให้ทราบภายหลัง
<div class="ads_position_wrapper"></div>
<div>

เรื่องราวนี้เกิดขึ้นตั้งแต่ปี 2018 หลังจากแพทย์วินิจฉัยว่า โรซา ต้องเข้ารับการผ่าตัด ซึ่งกระบวนการนี้ โรซา ต้องกรอกเอกสาร 3 ฉบับด้วยกัน ได้แก่ คำสั่งล่วงหน้า หนังสือมอบอำนาจระยะยาว และแบบฟอร์มแสดงความยินยอม
<div class="ads_position_wrapper"></div>
เธออ้างได้กรอกเอกสารระบุว่า <strong>เธอนับถือนิกายพยานพระยะโฮวา และด้วยข้อจำกัดทางศาสนา เธอปฏิเสธที่จะรับการถ่ายเลือดใด ๆ แม้จะแลกด้วยชีวิตของเธอเองก็ตาม </strong>

<a href="https://www.khaosod.co.th/wpapp/uploads/2024/01/doctor-s-hand-with-latex-gloves-taking-stainless-tweezers-help-people-with-patience.jpg"><img class="aligncenter size-large wp-image-8049630" src="https://www.khaosod.co.th/wpapp/uploads/2024/01/doctor-s-hand-with-latex-gloves-taking-stainless-tweezers-help-people-with-patience-696x464.jpg" alt="" width="696" height="464" /></a>

แต่ระหว่างการผ่าตัด โรซา เกิดอาการเสียเลือดมากเกินไป แพทย์จึงทำการถ่ายเลือดโดยที่เธอไม่ยินยอม นับแต่นั้น โรซา จึงเพียรพยายามเรียกร้องความยุติธรรมให้ตัวเอง

ในเดือนมีนาคม 2020 โรซา ได้ยื่นคำร้องต่อศาลสิทธิมนุษยชนแห่งยุโรป (ECHR) ซึ่งตัดสินว่าด้วยการละเมิดอนุสัญญายุโรปว่าด้วยสิทธิมนุษยชนใน 46 ประเทศที่ให้สัตยาบัน

ก่อนหน้านี้เธอเคยเรียกร้องความยุติธรรมในศาลยุติธรรมในกรุงมาดริด และศาลรัฐธรรมนูญของสเปน แต่คดีของเธอถูกยกฟ้องทั้งหมด

<a href="https://www.khaosod.co.th/wpapp/uploads/2024/01/close-up-hand-holding-paper-with-text.jpg"><img class="aligncenter size-large wp-image-8049632" src="https://www.khaosod.co.th/wpapp/uploads/2024/01/close-up-hand-holding-paper-with-text-696x464.jpg" alt="" width="696" height="464" /></a>

โรซา อ้างว่าได้<strong>ชี้แจงอย่างชัดเจนทั้งเป็นลายลักษณ์อักษรและพูดคุยกับเจ้าหน้าที่โรงพยาบาล</strong>ว่าเธอต่อต้านการถ่ายเลือดอันเนื่องมาจากเหตุผลทางศาสนา

ในทางกลับกัน โรงพยาบาลอ้างว่า เมื่อพิจารณาถึงสถานการณ์ของ โรซา วิสัญญีแพทย์ได้ติดต่อผู้พิพากษาที่ปฏิบัติหน้าที่เพื่อขอคำแนะนำ และพวกเขาก็อนุญาตให้มีการแทรกแซงทางการแพทย์หรือการผ่าตัดที่จำเป็นเพื่อช่วยชีวิตผู้ป่วยได้

“สถานการณ์ต้องการการตอบสนองอย่างรวดเร็ว” นิโคลัส มาร์ติเนซ ตัวแทนของรัฐบาลสเปนยืนกราน แต่ทนายของโรซาอ้างว่าเธอเป็นเหยื่อ

คดีนี้กลายเป็นข่าวดังและจุดประกายความขัดแย้งมานานหลายปี เนื่องจากมีความซับซ้อน บางคนเชื่อว่าแพทย์ทำถูกแล้ว ในขณะที่บางคนคิดว่าความปรารถนาของบุคคลใดก็ตาม ไม่ว่าจะรุนแรงแค่ไหนก็ตาม ควรได้รับการเคารพตราบใดที่ไม่ส่งผลกระทบต่อผู้อื่น

ในปี 2024 นี้ คดีนี้ก็ยังเข้ารับการพิจารณาอยู่ และคาดว่าจะมีการตัดสินโทษในอีกไม่กี่เดือนข้างหน้า
<div class="ads_position_wrapper mb-4"></div>
<strong>ที่มา: <a href="https://www.odditycentral.com/news/jehovahs-witness-sues-country-for-receiving-life-saving-blood-transfusion-against-her-will.html#more-80328" target="_blank" rel="noopener">odditycentral</a></strong>

</div>
&nbsp;