<strong>ตร.เซอร์ไพรส์ จับสาวสอง ซุกยาบ้า 9.4 แสนเม็ด ตรงวันเกิด ซื้อเค้กให้เป่าก่อนเข้าคุก เจ้าตัวร่ำไห้ขอบคุณ เผยไม่เคยจัดงานวันเกิดเลย รับพ้นโทษจะกลับตัวเป็นคนดี</strong>

เมื่อเวลา 14.00 น. วันที่ 10 พ.ย. 2566 ที่หน้ากองบังคับการตำรวจภูธรจังหวัดนครศรีธรรมราช นายขจรเกียรติ รักพานิชมณี ผู้ว่าราชการจังหวัดนครศรีธรรมราช, พล.ต.ต.สมชาย ซื่อต่อตระกูล ผบก.ภ.นครศรีธรรมราช แถลงผลการจับกุมยาเสพติดเมื่อวันที่ 9 พ.ย. 2566

ภายหลังเจ้าหน้าที่สืบทราบว่านายรัชฌานนท์ หรือโดม พงศ์สวัสดิ์ อายุ 37 ปี เป็นสาวประเภทสอง มีพฤติการณ์

ลักลอบจำหน่ายยาเสพติดอยู่ในเครือข่าย จ.ภูเก็ต และ จ.สุราษฎร์ธานี เปิดร้านนวดแผนไทย ชื่อ “โดมสปา” อยู่ที่ ต.พรหมโลก อ.พรหมคีรี จึงซุ่มสังเกตการณ์

<img class="alignnone size-full wp-image-7957472" src="https://www.khaosod.co.th/wpapp/uploads/2023/11/%E0%B9%82%E0%B8%94%E0%B8%A18.jpg" alt="" width="800" height="533" />

กระทั่งพบนายรัชฌานนท์แต่งกายคล้ายผู้หญิง ขับรถยนต์เก๋งไปสนามบินนครศรีธรรมราช จึงแสดงตัวจับกุม สอบสวนรับว่าจะขึ้นเครื่องหนีไปอยู่กับมารดาที่กรุงเทพฯ เนื่องจากเจ้าของยาเสพติดแจ้งว่าเครือข่ายที่ จ.ภูเก็ต จ.สุราษฎร์ธานี

และพื้นที่ อ.ขนอม จ.นครศรีธรรมราช ถูกจับกุมไว้หมดแล้ว และรับสารภาพว่ามีหน้าที่เก็บยาเสพติดไว้ที่บ้านเช่าแห่งหนึ่งที่ ต.โพธิ์เสด็จ อ.เมือง
<div class="ads_position_wrapper mb-4"></div>
จากการตรวจค้นบ้านเช่า พบยาบ้าทั้งหมด 944,000 เม็ด จึงนำตัวมาสอบปากคำ พบบัตรประชาชนนายรัชฌานนท์เกิดวันที่ 9 พ.ย. ตรงกับวันที่โดนจับกุม เจ้าหน้าที่รู้สึกสงสารจึงซื้อเค้กวันเกิดมาร้องเพลงอวยพร และสอนให้เป็นคนดี นาย

รัชฌานนท์ถึงกับร่ำไห้ออกมา และบอกว่าไม่เคยจัดงานวันเกิดเลย ครั้งนี้ครั้งแรกที่ได้เป่าเค้กวันเกิด สัญญาว่าหากพ้นโทษไปจะกลับตัวเป็นคนดี

<img class="alignnone size-full wp-image-7957471" src="https://www.khaosod.co.th/wpapp/uploads/2023/11/%E0%B9%82%E0%B8%94%E0%B8%A12.jpg" alt="" width="800" height="600" data-adbro-processed="true" />

ส่วนอีกรายได้จับกุมนายประจักษ์ สุขสาร อายุ 37 ปี พร้อมของกลางยาบ้า 536,000 เม็ด รวมยาบ้าที่จับกุม 2 รายจำนวน 1,480,000 เม็ด ซึ่งถือเป็นการจับกุมครั้งใหญ่สุดในรอบปีของจังหวัด โดยแจ้งข้อกล่าวหาว่า จำหน่ายโดยมีไว้ครอบ

ครองเพื่อจำหน่ายซึ่งยาเสพติดให้โทษประเภทที่ 1 (ยาบ้า) โดยไม่ได้รับอนุญาต อันเป็นการกระทำเพื่อการค้า ก่อให้เกิดการแพร่กระจายในกลุ่มประชาชนส่งผลกระทบต่อความมั่นคงของรัฐหรือความปลอดภัยของประชาชน

&nbsp;