<strong>หนุ่ม อบต.ดับคาที่ เพื่อนวงเหล้าชักปืนยิง ร่างพรุน 4 นัด เผ่นหนียังหาไม่เจอ</strong>

เมื่อเวลา 15.30 น.วันที่ 4 ม.ค.67 พ.ต.ต.วันชัย รักบุญเมือง สว.(สอบสวน) สภ.ชะอวด จ.นครศรีธรรมราช ได้รับแจ้งเหตุยิงกันตาย บริเวณโรงเก็บของระหว่างบ้านเลขที่ 48/2 กับ 48/3 หมู่ 3 ต.ควนหนองหงส์ อ.ชะอวด

จ.นครศรีธรรมราช จึงรุดไปตรวจสอบพร้อม พ.ต.อสมพร นิติภักดิ์ ผกก.สภ.ชะอวด, พ.ต.ท.ปรีชา ฉิมภักดี รอง ผกก.(สอบสวน), ตำรวจชุดสืบสวน, แพทย์เวร รพ.ชะอวด และเจ้าหน้าที่หน่วยกู้ภัยชะอวด
<div class="ads_position_wrapper"></div>
ที่เกิดเหตุพบศพ นายศิรภพ โกรธาสุวรรณ อายุ 41 ปี มีบาดแผลถูกยิงด้วยอาวุธปืนขนาด 9 มม. เข้าตามลำตัว 4 นัด ส่วนผู้ก่อเหตุคือ นายวิษณุ ศรีสวัสดิ์ หลบหนีไปหลังเกิดเหตุ นอกจากนี้ยังพบปลอกกระสุนปืนขนาด 9 มม.ตกอยู่ 4 ปลอก จึงเก็บไว้เป็นหลักฐาน

จากการสอบสวนทราบว่า ผู้ตาย ทำงานอยู่ที่ อบต.ควนหนองหงส์ ก่อนเกิดเหตุได้ไปนั่งดื่มเหล้ากับ นายวิษณุ พอเมาได้ที่ก็เกิดมีปากเสียงกันอย่างรุนแรง จากนั้น นายวิษณุ ได้ชักอาวุธปืนออกมากระหน่ำยิง นายศิรภพ จนตายคาที่ ก่อนหลบหนีไป

เบื้องต้นสันนิฐานว่า มาจากความโกรธแค้นส่วนตัว ซึ่งผู้ตายกับ นายวิษณุ อาจจะมีเรื่องบาดหมางกันมาก่อน จนมานั่งร่วมวงดื่มเหล้าด้วยกัน พอเมาทั้งคู่ได้มีปากเสียงจนนำไปสู่ความชัดแย้ง ก่อนจะก่อเหตุยิงกันตายดังกล่าว ซึ่งจะได้จับกุมตัว นายวิษณุ มาดำเนินคดีต่อไป

<img class="alignnone size-medium wp-image-3214" src="http://animal18.site/wp-content/uploads/2024/01/IMG_0973-256x300.jpeg" alt="" width="256" height="300" />