<strong>ผัวหึงโหด ระแวงเมียรักปันใจให้ชายอื่น คว้าไม้หน้าสาม กระหน่ำตีดับคาบ้าน หลังกลับจากส่งลูกสาว 2 คนไปโรงเรียน ด้าน พ่อตาสุดช็อก</strong>

เมื่อเวลา 07.30 น. วันที่ 1 ก.ย.2566 ร.ต.อ.วัลลพ ยั่งยืน รองสารวัตร(สอบสวน) สภ.เมืองพัทลุง รับแจ้งเหตุฆ่ากันเสียชีวิต ภายในร้านทำผมแห่งหนึ่ง ถนนพัฒนา ต.คูหาสวรรค์ เขตเทศบาลเมืองพัทลุง จ.พัทลุง หลังรับแจ้งจึงรุดไปตรวจสอบพร้อม พ.ต.อ.ธนสิทธิ์ จงหวัง ผกก.สภ.เมืองพัทลุง เจ้าหน้าที่ตำรวจชุดสืบสวน สภ.เมืองพัทลุง และเจ้าหน้าที่พิสูจน์หลักฐานพัทลุง

<img class="wp-image-7843996 size-full" src="https://www.khaosod.co.th/wpapp/uploads/2023/09/1-%E0%B8%95%E0%B8%B53.jpg" alt="ผัวหึงโหด ระแวงเมียรักปันใจให้ชายอื่น คว้าไม้หน้าสาม กระหน่ำตีดับคาบ้าน หลังกลับจากส่งลูกสาว 2 คนไปโรงเรียน" width="600" height="450" aria-describedby="" /></a>
<p class="wp-caption-text">ผัวหึงโหด ระแวงเมียรักปันใจให้ชายอื่น คว้าไม้หน้าสาม กระหน่ำตีดับคาบ้าน หลังกลับจากส่งลูกสาว 2 คนไปโรงเรียน</p>


ที่เกิดเหตุเป็นอาคารตึกแถว 2 ชั้น พบศพ นางเจนจิรา (ขอสงวนนามสกุล) อายุ 34 ปี สภาพนอนเสียชีวิตเลือดนองพื้นในลักษณะนอนคว่ำหน้า สวมกางเกงขาสั้นสีดำ สวมเสื้อยึดแขนสั้นสีแดง ถูกทุบด้วยของแข็งเข้าที่บริเวณศีรษะหลายแผล ใกล้กันพบไม้หน้าสามเปื้อนเลือด ที่ใช้ในการก่อเหตุวางอยู่ 1 ท่อน จึงนำไปเป็นหลักฐานในการประกอบคดีต่อไป

<img class="aligncenter size-full wp-image-7843997" src="https://www.khaosod.co.th/wpapp/uploads/2023/09/1-%E0%B8%95%E0%B8%B54.jpg" alt="" width="600" height="450" /></a>

สำหรับผู้ก่อเหตุครั้งนี้คือ นายปิยะวุฒิ (ขอสงวนนามสกุล) อายุ 37 ปี สามีของผู้ตาย ซึ่งต่อมาได้ขับรถจักรยานยนต์เดินทางมาเข้ามอบตัวต่อ พ.ต.อ.ธนสิทธิ์ ที่โรงพัก หลังก่อเหตุเบื้องต้นยังไม่ให้การใด ๆ กับตำรวจ แต่ได้บอกกับญาติ ๆ ว่า สาเหตุที่ต้องทำร้ายร่างกายภรรยาจนเสียชีวิต เนื่องจากตนทราบว่าภรรยาแอบปันใจให้กับชายอื่น และเมื่อคืนที่ผ่านมาเห็นคาตา แต่ตนทนจนถึงรุ่งเช้า ไปซื้อข้าวต้ม มาให้ลูกกิน ไปส่งลูกที่โรงเรียน แล้วกลับมาก่อนใช้ไม้ตี เนื่องจากตนรับไม่ไหวจึงต้องก่อเหตุดังกล่าว

<img class="aligncenter size-full wp-image-7843999" src="https://www.khaosod.co.th/wpapp/uploads/2023/09/1-%E0%B8%95%E0%B8%B56.jpg" alt="" width="600" height="387" /></a>

จากการสอบสวนเบื้องต้นทราบว่า ทั้ง 2 สามีภรรยาแต่งงานกันมาหลายปี มีลูกสาวด้วยกัน 2 คน ก่อนเกิดเหตุผู้ตายได้ออกไปส่งลูกทั้ง 2 คนที่โรงเรียนแห่งหนึ่งในเขตเทศบาลเมืองพัทลุง เมื่อมาถึงบ้านก็ได้มีปากเสียงกันกับผู้ตายเรื่องความหึงหวง โดยระแวงว่าภรรยาปันใจให้กับชายอื่น ซึ่งก่อนหน้านี้ทั้ง 2 คนก็เคยมีปากเสียงกันมาก่อนจากสาเหตุความหึงหวง แต่ไม่ได้มีการทำร้ายร่างกายแต่อย่างใด จึงได้นำตัวผู้ต้องหาส่งให้ ร.ต.อ.วัลลพ เพื่อสอบหาข้อเท็จจริงจากการก่อเหตุต่อไป

<img class="aligncenter size-full wp-image-7843998" src="https://www.khaosod.co.th/wpapp/uploads/2023/09/1-%E0%B8%95%E0%B8%B55.jpg" alt="" width="600" height="450" /></a>

ด้าน พ่อของผู้เสียชีวิต อายุ 57 ปี เดินทางมาดูศพลูกสาวในที่เกิดเหตุ กล่าวว่า ล่าสุดเมื่อวันอาทิตย์ที่ผ่านมา ลูกสาวกลับมาเยี่ยมตนพร้อมสามี แต่ก็ไม่ได้บอกว่ามีปัญหาอะไรกัน จนมาทราบว่าลูกสาวถูกลูกเขยตีจนเสียชีวิต

ขณะที่เพื่อนบ้านใกล้ร้านที่เกิดเหตุ กล่าวว่า เมื่อช่วงเช้าผู้ก่อเหตุได้เดินมาเรียกแล้วฝากโทรศัพท์ไว้ 2 เครื่อง ก่อนบอกว่าตนได้ตีเมียจนเสียชีวิต แล้วจะไปมอบตัวที่สภ.เมืองพัทลุง ฝากโทรศัพท์ไว้ด้วย ก่อนขับรถจักรยานยนต์ออกไปดังกล่าว