&nbsp;

&nbsp;

&nbsp;

&nbsp;

&nbsp;

<em><strong>ทนายไพศาล เผยกะเทยฟิลิปปินส์ ชิงทรัพย์คนไทย พบหลักฐานในห้องพัก ยันต้องถูกดำเนินคดีก่อน ปล่อยออกนอกประเทศไม่ได้</strong></em>

จากประเด็นร้อนแรงต่อเนื่องข้ามวันข้ามคืน เหตุกะเทยไทยกับกะเทยฟิลิปปินส์ ซัดกันนัว จนแฮชแท็ก #สุขุมวิท11 พุ่งติดเทรนด์ตลอดทั้งวัน จนเกิดการตั้งคำถามเรื่องการแจ้งข้อหาเอาผิด เนื่องจากมีกะเทยฟิลิปปินส์บางส่วนเดินทางออกนอกประเทศไปแล้วนั้น

ล่าสุด วันที่ 5 มี.ค. 67 <strong>ทนายไพศาล เรืองฤทธิ์</strong> เปิดเผยว่า เรื่องทั้งหมดต่างฝ่ายต่างมีความผิด แต่ประเด็นตอนนี้มันมีเรื่องของการชิงทรัพย์เข้ามาด้วย ซึ่งน้องคนที่โดนชิงทรัพย์เป็นผู้หญิงและตำรวจตามไปเจอทรัพย์ของน้องในห้องของชาวฟิลิปปินส์กลุ่มนี้ด้วย ถือว่าการกระทำแบบนี้เป็นการชิงทรัพย์ มีโทษสูงสุด จำคุก 10 ปี ฉะนั้น ฟิลิปปินส์กลุ่มนี้ต้องถูกดำเนินคดีก่อนถึงจะกลับประเทศได้

สำหรับกรณีที่เขาถูกทำร้าย ถ้าเกิดเขาไม่ได้สมัครใจวิวาท เขาก็ไม่ใช่ผู้เสียหาย แล้วทางเราก็ไม่ใช่ผู้เสียหายเพราะสมัครใจวิวาท แต่ในส่วนไหนที่เขาถูกทำร้ายแล้วคนที่ไปทำร้ายเขาคนเหล่านี้ คนที่ทำแล้วต้องได้รับโทษ อาจจะทำร้ายร่างกายธรรมดาหรือทำร้ายร่างกายให้คนอื่นแก่กาย ถ้าโทษหนักก็จำคุก 2 ปี ปรับ 40,000 บาท

แต่ในส่วนที่เขาทำร้ายเราและเราไม่ได้สมัครใจวิวาทเขาก็ต้องรับโทษทำร้ายร่างกายเช่นเดียวกัน ประเด็นตอนนี้ก็คือเขาจะต้องโดนชิงทรัพย์ทั้งกลุ่ม เพราะว่าทรัพย์ของน้องผู้หญิง ไปอยู่กับเขา ไปตามเจอแล้วเขาใช้กำลังประทุษร้ายให้ได้ทรัพย์ไป<strong> ฉะนั้นฟิลิปปินส์กลุ่มนี้ยังกลับบ้านไม่ได้</strong>

&nbsp;

ในส่วนของประกาศโฆษณาให้เขามาทำผิดก็ต้องไปดู แต่ประเด็นก็คือถ้อยคำที่เขาโพสต์เท่าที่เห็นก็คือโพสต์ว่ากอบกู้ศักดิ์ศรีแค่นั้นเอง มันไปบอกใครกระทำความผิด และการที่คนไทยหลายคน LGBTQ ออกมาปกป้องศักดิ์ศรีเหมือนกัน คือประเทศเราเป็นประเทศท่องเที่ยวอยู่แล้วเข้ามาได้เลย แต่จะมาหยามเกียรติคนไทยไม่ได้
<div class="ads_position_wrapper"></div>
ทำอย่างนี้ไม่ได้ นี่คุณมาทำแบบนี้กลุ่มคนที่เป็น LGBTQ ของไทยก็เก่งมาก มาเจอแบบนี้เขาก็ออกมาช่วยกัน ผมยังพูดจำๆว่า “ถ้ากรุงศรีมีแบบนี้ก่อนกรุงศรีไม่แตกแน่นอน”

ขณะที่ นางสาวปุ้ย คนที่โดน ชิงทรัพย์ เปิดเผยว่า หลังจากเกิดเหตุชุลมุนตนได้มีการเช็กแล้วพบว่ากระเป๋าตนหายไป ซึ่งตอนนั้นทางเจ้าหน้าที่ตำรวจมาพอดีจึงได้ให้ทางเจ้าหน้าที่ตำรวจช่วยดูเพราะสงสัยว่ากลุ่มคนฟิลิปปินส์กลุ่มนี้เป็นคนเอาไป

ในตอนนั้นตนก็ได้เข้าไปกับทางเจ้าหน้าที่ตำรวจด้วยแล้วก็เห็นว่า<strong>กลุ่มคนฟิลิปปินส์ถือกระเป๋าตนอยู่ ซึ่งในกระเป๋าของตนมีเงินอยู่ 10,000 บาทแต่เงินหายไป 2,000 บาท</strong>

ก่อนหน้านี้ตนได้แจ้งความไปแล้วแต่ว่ากำลังจะต้องแจ้งใหม่ เพราะในตอนแรกตนแจ้งเป็นลักทรัพย์ จะเปลี่ยนมาแจ้งเป็นชิงทรัพย์แทน
<div class="ads_position_wrapper mb-4"></div>
<ul>
 	<li>อ่าน <a href="https://www.khaosod.co.th/breaking-news/news_8123830" target="_blank" rel="noopener">วันกะเทยผ่านศึก! กะเทยไทย หลายร้อยรอเจอกะเทยฟิลิปปินส์ หลังรุมตบ ชิงทรัพย์</a></li>
 	<li>อ่าน <a href="https://www.khaosod.co.th/breaking-news/news_8123895" target="_blank" rel="noopener">เกินต้าน! กะเทยไทยโดดฝ่าวงล้อม ตร. รุมทุบกะเทยปินส์แตกยับ ก่อนหิ้วไปโรงพัก</a></li>
 	<li>อ่าน <a href="https://www.khaosod.co.th/special-stories/news_8123996" target="_blank" rel="noopener">เปิดคลิปต้นเรื่อง วันกะเทยผ่านศึก เพื่อนเผยชนวน 20ต่อ4 ก่อนลุกฮือ #สุขุมวิท11</a></li>
</ul>
&nbsp;

&nbsp;