&nbsp;

&nbsp;

&nbsp;

&nbsp;

&nbsp;

&nbsp;

<strong>จบด้วยดี! โรงงานยอมจ่าย 7 ศพเครนถล่ม ร่างหนังสือสัญญา กลุ่มแรงงานพอใจ เตรียมปล่อยศพ</strong>

จากกรณีเกิดเหตุ เครนก่อสร้างภายในโรงานแห่งหนึ่ง ในพื้นที่ ต.ตาสิทธิ์ อ.ปลวกแดง จ.ระยอง ซึ่งประกอบกิจการเกี่ยวกับการหลอมโลหะ เกิดพังถล่มลงมาทับนั่งร้าน จนทำให้มีผู้เสียชีวิต 6 ราย และบาดเจ็บจำนวนมาก แต่ทว่ากลับถูกคนงานก่อสร้างซึ่งเป็นต่างด้าวล้อมเจ้าหน้าที่กู้ภัย เพื่อไม่ให้นำศพและคนเจ็บออกมา รวมทั้งเรียกร้องเงินจากบริษัทศพละ 5 ล้านบาท และเยียวยาแรงงานทุกคน

&nbsp;

จากนั้นเจ้าหน้าที่ที่เกี่ยวข้อง ได้นำกำลังเข้าไปเจรจา เพื่อหาทางออก แต่ทว่าการเจรจากลับไร้ผล เนื่องจากทางกลุ่มแรงงานต้องการให้นายจ้างจ่ายเงินตามที่เรียกร้อง ทำให้เจ้าหน้าที่ต้องเสริมกำลังเข้าไปอีก เพื่อป้องกันเหตุรุนแรง นอกจากนี้เชื่อว่าในน้ำยังมีศพอยู่อีก

นายชุติพงศ์ พิภพภิญโญ สส.พรรคก้าวไกล จ.ระยอง เปิดเผยว่า การเจรจาเรียบร้อยแล้ว จบที่ 1.6 ล้าน โดยจะจ่ายให้กับผู้เสียชีวิต บวกกับดูแลค่าทำศพทั้งหมด ญาติผู้เสียชีวิตก็ตกลง รวมทั้งผู้ชุมนุมก็ตกลง โดยมี สส.ก้าวไกล ร่วมเจรจา ก่อนร่างสัญญาให้ผู้ชุมนุมดูและเซ็น พร้อมทั้งเปิดทางให้นำศพออกมา ส่วนรายละเอียดระยะเวลาการจ่ายเงินอยู่ระหว่างร่างสัญญา สำหรับผู้เสียชีวิตมี 7 ราย เป็นชาวเมียนมา 6 ราย และชาวจีน 1 ราย

&nbsp;

&nbsp;