<strong>186 ผู้โดยสารสุดระทึก พาวเวอร์แบงก์ระเบิดบนเครื่องบิน จากดอนเมืองไปนครศรีฯ ก่อนลูกเรือบนเครื่องบินสามารถดับไฟได้สำเร็จ</strong>

เมื่อวันที่ 24 ก.พ.67 ผู้สื่อข่าวรายงานว่า เกิดเหตุระทึกขึ้นบนเครื่องบินโดยสาร สายการบินไทยเเอร์เอเชีย เที่ยวบิน FD3188 ขณะกำลังบินจากสนามบินดอนเมือง มุ่งหน้านครศรีธรรมราช เมื่อเวลา 07.20 น. เมื่อจู่ๆ พาวเวอร์แบงค์ของผู้โดยสารระเบิดบนเครื่องบิน
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
จากเหตุการณ์ในครั้งนี้ทำให้ผู้โดยสาร 186 ชีวิต ต่างอยู่ในอาการแตกตื่นกับเหตุการณ์ที่เกิดขึ้นในครั้งนี้ เนื่องจากมีควันโขมงขึ้นกลางลำ ก่อนลูกเรือบนเครื่องบินสามารถดับไฟได้สำเร็จ

เหตุการณ์นี้ ว่าที่ ร.ต.สายัณห์ ศรีใหม่ ผู้สื่อข่าวช่อง 3 พร้อมภรรยา เดินทางมาในเครื่องบินลำดังกล่าวด้วย แต่เหตุวุ่นวายที่เกิดขึ้นไม่ส่งผลกระทบต่อการบิน ก่อนเครื่องบินจะเดินทางไปลงสนามบินนานาชาตินครศรีธรรมราชได้ตามปกติอย่างปลอดภัย

หลังเกิดเหตุตรวจสอบพบร่องรอยไฟไหม้สีดำเล็กน้อยบริเวณเบาะที่เกิดเหุต จากการสอบถามผู้โดยสารเจ้าของพาวเวอร์แบงค์ที่ระเบิดทราบว่า เดินทางมาเป็นครอบครัว 7-8 คน เพื่อท่องเที่ยวที่นครศรีธรรมราช เป็นเวลา 3 วัน ก่อนเกิดเหตุนั่งบนเครื่องตามปกติ แล้วเอาพาวเวอร์แบงค์วางไว้ด้านหน้าตรงที่เก็บสัมภาระ อยู่เบาะด้านหลังของคนที่นั่งด้านหน้า จู่ๆ เกิดไฟลุกขึ้นมา ทำให้ตกใจมาก โชคดีไม่บาดเจ็บ

<strong>ขอบคุณที่มา <a href="https://ch3plus.com/news/social/morning/388561?fbclid=IwAR2IjkW2rsQytd5C86TMSAa8MW61zKRuEoBghZQAB-s4kpHgi-1M_6CO1Iw" target="_blank" rel="noopener">ch3plus</a></strong>

&nbsp;