&nbsp;

&nbsp;

&nbsp;

&nbsp;

&nbsp;

เมื่อวันที่ 25 มี.ค.67 นางสาวชญาภา สินธุไพร สส.ร้อยเอ็ด และ รองโฆษกพรรคเพื่อไทย กล่าวแสดงความยินดีกับอาสาสมัครสาธารณสุขประจำหมู่บ้าน (อสม.)ทั่วประเทศ ที่จะได้รับค่าตอบแทน อสม. อัตราใหม่จำนวน 2,000 บาทต่อคนต่อเดือน หลังสภาผู้แทนราษฎร ได้พิจารณางบประมาณรายจ่ายประจำปีงบประมาณ พ.ศ. 2567 เป็นที่เรียบร้อยแล้ว โดยกระทรวงสาธารณสุข ตั้งงบประมาณไว้ 2.5 หมื่นล้านบาท

ซึ่งคาดว่า อสม.จะได้รับค่าป่วยการตกเบิกย้อนหลังนับตั้งแต่เดือนตุลาคม 2566 รวมแล้วในเดือนพฤษภาคมนี้ อสม.จะได้รับเงิน 9,000 บาท และ ตั้งแต่เดือนพฤษภาคม 2567 เป็นต้นไป จะได้รับเดือนละ 2,000 บาท

ยินดีกับพี่น้อง อสม. ที่กำลังจะได้รับเบี้ยค้างจ่ายและเบี้ย อสม.อัตราใหม่จากรัฐบาล นายกฯ เศรษฐา ทวีสิน เพื่อเป็นขวัญกำลังใจให้ อสม.ในการปฏิบัติงาน โดยเฉพาะทำหน้าที่เป็นด่านหน้าดูเเลชุมชนในช่วงวิกฤติโควิด19 ที่ผ่านมา เรา สส.ฝั่งรัฐบาลพร้อมใจกันที่จะโหวตรับงบประมาณ 67 ส่งเบี้ยให้ถึงพี่น้อง อสม.ที่รอมานาน นางสาวชญาภา กล่าว

&nbsp;