<strong>ผิดอะไร? สาวพลัสไซซ์จองตั๋วเครื่องบิน 2 ใบให้ตัวเอง สุดงง จู่ ๆ โดนแม่ลูกอ่อนขอให้แบ่งที่นั่งให้เด็ก พอไม่ให้ก็โดนด่า ทำคนถกสนั่น ต้องแบ่งให้มั้ย?</strong>

ตกเป็นประเด็นดราม่าให้ถกสนั่นโลกออนไลน์ เมื่อสาวพลัสไซซ์วัย 34 ปีรายหนึ่งได้ออกมาเปิดเผยว่า เธอปฏิเสธที่จะยกที่นั่งของตนเองให้กับเด็ก ทำให้เธอโดนแม่ของเด็กกระทำไม่ดีใส่ตลอดการเดินทาง
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
โดยหญิงสาวเผยว่า เธอจองตั๋วเที่ยวบินภายในประเทศจำนวน 2 ที่นั่งสำหรับตัวเอง เนื่องจากมีรูปร่างพลัสไซซ์ หากจองเพียงหนึ่งที่นั่งจะสร้างความลำบากให้กับตัวเธอและคนรอบข้าง

ทุกอย่างเป็นไปอย่างราบรื่น ตั้งแต่การเช็กอินไปจนถึงการขึ้นเครื่อง จนกระทั่งมีแม่คนหนึ่งเดินเข้ามาหาเธอ และ “บอก” ให้เธอช่วยนั่งเพียงหนึ่งที่ เพื่อที่ลูกน้อยวัย 1 ขวบของหล่อนจะได้นั่งอีกเบาะ แต่ทั้งนี้เธอได้ปฏิเสธ พร้อมอธิบายว่าเธอซื้อตั๋วที่นั่งมา 2 ใบ

<em>“ผู้หญิงคนนี้เดินมาตรงแถวฉัน พร้อมกับเด็กผู้ชายคนหนึ่งอายุประมาณหนึ่งขวบ เธอบอกให้ฉันนั่งแค่เบาะเดียว เพื่อให้ลูกชายของเธอจะได้นั่งอีกเบาะ เธอบอกฉัน มันไม่ใช่การถาม ฉันเลยบอกเธอไปว่า “ไม่” และบอกว่าฉันจ่ายเงินซื้อที่นั่งนี้มาเพื่อที่จะได้มีพื้นที่เพิ่ม”</em>

<a href="https://www.khaosod.co.th/wpapp/uploads/2024/01/%E0%B8%95%E0%B8%B1%E0%B9%8B%E0%B8%A70128-2.jpg"><img class="aligncenter size-full wp-image-8071340" src="https://www.khaosod.co.th/wpapp/uploads/2024/01/%E0%B8%95%E0%B8%B1%E0%B9%8B%E0%B8%A70128-2.jpg" alt="" width="1600" height="900" /></a>
<div class="ads_position_wrapper"></div>
เรื่องราวไม่จบง่าย ๆ เพราะหลังจากโดนปฏิเสธ แม่รายนี้ได้ส่งเสียงโวยวาย ทำให้พนักงานต้อนรับบนเครื่องบินคนหนึ่งเดินเข้ามาห้ามปราม แต่ทั้งนี้ดูเหมือนพนักงานจะเข้าข้างฝ่ายอีกฝ่าย โดยขอให้เธอช่วยนั่งเบียดตัวเองเล็กน้อย เพื่อที่เด็กจะได้มีที่นั่ง ซึ่งแน่นอนว่าเธอไม่ยอม ท้ายที่สุดพนักงานจึงแก้ปัญหาด้วยการขอให้แม่อุ้มลูกนั่งตัก

<em>“เธอบอกพนักงานว่าฉันแย่งที่นั่งไปจากลูกของเธอ ฉันเลยโชว์ตั๋วพิสูจน์ว่าฉันซื้อที่นั่งอีกที่มาจริง ๆ สุดท้ายพนักงานเลยบอกให้เธอเอาลูกนั่งตัก แต่ตลอดเที่ยวบิน ฉันถูกมองแรงและถูกแซะจากแม่คนนั้นตลอด ฉันรู้สึกแย่นิดหน่อย แถมเด็กคนนั้นยังนั่งไม่นิ่งด้วย แล้วฉันผิดหรือที่ไม่ยอมยกที่นั่งให้?”</em>

<a href="https://www.khaosod.co.th/wpapp/uploads/2024/01/%E0%B8%95%E0%B8%B1%E0%B9%8B%E0%B8%A70128-1%E0%B9%81%E0%B8%81%E0%B9%89.jpg"><img class="aligncenter size-full wp-image-8071341" src="https://www.khaosod.co.th/wpapp/uploads/2024/01/%E0%B8%95%E0%B8%B1%E0%B9%8B%E0%B8%A70128-1%E0%B9%81%E0%B8%81%E0%B9%89.jpg" alt="" width="1600" height="900" /></a>

เรียกได้ว่าเรื่องราวของเธอถูกพูดถึงอย่างล้นหลาม หลายคนประณามพฤติกรรมของแม่รายนี้ โดยมองว่าแม่รายนี้ไม่ยอมซื้อตั๋วให้ลูกเอง ดังนั้นไม่ควรไปเบียดเบียนที่นั่งของคนอื่น แต่ทั้งนี้ ไม่ใช่ทุกคนที่จะเข้าใจหัวอกคนมีรูปร่างพลัสไซซ์ ความเห็นบางส่วนจึงโจมตีหญิงสาว

<em>“แม่คนนั้นทั้งหยาบคายและมีความคิดแบบผิดๆ “, “คุณทำถูกต้องแล้ว ผู้หญิงคนนั้นควรซื้อที่นั่งให้ลูก ถ้าอยากให้ลูกมีที่นั่ง”, “ควรร้องเรียนพนักงาน ที่พยายามให้คุณสละที่นั่งที่คุณเสียเงินไป แล้วยกที่นั่งให้กับคนที่พยายามหัวหมอ เลี่ยงการจ่ายเงิน”, “เด็กจะใช้พื้นที่สักเท่าไรกันจริงเชียว มันก็ใช่ที่แม่ควรซื้อที่นั่งให้ลูก แต่นั่นไม่ได้หมายความว่าคุณต้องใจแคบ เห็นแก่ตัวจนทำให้ทั้งสองฝ่ายอึดอัดใจ”</em>
<div id="attachment_8071342" class="wp-caption aligncenter"><a href="https://www.khaosod.co.th/wpapp/uploads/2024/01/%E0%B8%95%E0%B8%B1%E0%B9%8B%E0%B8%A70128-3.jpg"><img class="wp-image-8071342 size-full" src="https://www.khaosod.co.th/wpapp/uploads/2024/01/%E0%B8%95%E0%B8%B1%E0%B9%8B%E0%B8%A70128-3.jpg" alt="" width="1600" height="900" aria-describedby="" /></a>
<p class="wp-caption-text">แจลินน์ ชานีย์ อินฟลูเอนเซอร์สาวผู้สนับสนุนสิทธิของคนพลัสไซซ์ ได้ยื่นคำร้องให้สายการบินต่างๆ เพิ่มที่นั่งเสริมสำหรับผู้โดยสารพลัสไซซ์โดยที่ไม่ต้องเสียค่าใช้จ่าย</p>

</div>
<div class="ads_position_wrapper mb-4"></div>
<strong>ขอบคุณที่มา</strong> <a href="https://www.themirror.com/news/us-news/im-obese-booked-two-plane-300988">themirror</a>

&nbsp;