<strong>ระทึกอีก รถสะพานฉุกเฉิน จัดโชว์วันเด็ก สลิงเกิดขาด เด็กที่ขึ้นไปเจ็บสาหัส 15 คน เหตุเกิดที่อ.ควนโดน จ.สตูล เร่งนำตัวส่งโรงพยาบาล</strong>

วันที่ 13 ม.ค.67 ที่งานวันเด็ก จ.สตูล ผู้สื่อข่าวรายงานว่า เกิดเหตุสะเทือนขวัญ หลังนำรถสะพานฉุกเฉินที่ใช้ในงานช่วยผู้ประสบภัยกรณีภัยพิบัติทางธรรมชาติ มาแสดงโชว์ภายในงานวันเด็ก จัดขึ้นที่ อบต.ควนโดน อ.ควนโดน จ.สตูล เกิดสลิงขาดขณะนำโชว์ ทำให้เด็กที่นั่งบนสะพานประมาณ 15 คนบาดเจ็บ
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
พบมีเจ้าหน้าคอยบังคับ ให้สะพานขึ้นลงเป็นแนวดิ่ง ซึ่งมีการแสดงหลายรอบแล้วและได้รับความสนใจจากเด็กๆ

ก่อนเกิดเหตุสลิงเกิดขาดขณะขาลงระยะ 2-3 เมตร กระแทกพื้น มีเด็กนั่งราว 15 คนนั่งอยู่ ได้รับบาดเจ็บสาหัส เจ้าหน้าที่กู้ภัยดอกโดน และมูลนิธิกู้ภัยร่มไทร เร่งลำเลียงเด็กที่ได้รับบาดเจ็บทั้งหมดส่งโรงพยาบาล

โดยผู้ปกครองของเด็ก นางวานิดา สาและ ผู้ปกครองเด็กที่ได้รับบาดเจ็บ เล่าเหตุการณ์ว่า ลูกหลานขณะนี้อาการบาดเจ็บสาหัส รักษาตัวที่รพ.สตูล โดยเหตุการณ์ที่เกิดขึ้นเร็วมากและไม่คาดคิดว่าจะเกิดเหตุการณ์นี้เกิดขึ้น

&nbsp;