&nbsp;

&nbsp;

&nbsp;

&nbsp;

&nbsp;

แซ็ค ชุมแพ สุดช้ำ เพื่อนยืมเงินไม่คืน 4 ปี สูญ 10 ล้าน จุกอกเสียทั้งเงินเสียทั้งเพื่อน โดนทักแรงกลางรายการ เอาไฝหลังหูออก จบปัญหาดราม่า

นักร้องลูกทุ่งอินดี้ชื่อดัง <strong>แซ็ค ชุมแพ</strong> เปิดใจหลังโดนเม้าธ์เป็นนักร้องขาลง เพลงไม่ดัง ไม่ปังเหมือนเก่า พร้อมย้อนเล่าหลงแสงสี ใช้เงินมือเติบ ให้เพื่อนยืมสูญเงินกว่า 10 ล้านบาท สุดช้ำเสียทั้งเงิน เสียทั้งเพื่อน ด้านอาจารย์เป็นหนึ่งทักแรง หากเอาไฝหลังหูออก จะจบปัญหาดราม่า ผ่านทางรายการ คุยแซ่บshow ทางช่องOne31 ที่มี หนิง ปณิตา, เบนซ์ พรชิตา และอาจารย์เป็นหนึ่ง เป็นพิธีกรดำเนินรายการ

<a href="https://www.khaosod.co.th/wpapp/uploads/2024/03/zak_chumpae-2.jpg"><img class="aligncenter size-full wp-image-8150239" src="https://www.khaosod.co.th/wpapp/uploads/2024/03/zak_chumpae-2.jpg" alt="แซ็ค ชุมแพ เสียเงินเสียเพื่อน 10 ล้านไม่ได้คืน" width="900" height="506" /></a>

<strong>เพลงใหม่เพิ่งจะลงในยูทูบ?</strong> แซ็ค : “เพิ่งลงไป 3-4 วัน แต่ตอนนี้ไปแล้วครับ ปลิวแล้ว คือช่องเราโดนแฮกก็ไม่รู้ว่าจะแฮกไปทำไม ช่องผู้ติดตามน้อย เปิดรายได้ก็ยังไม่ได้”

<strong>ตอนนี้ได้ติดต่อไปยังหน่วยงานไหนบ้างไหม?</strong> แซ็ค :“ตอนนี้ให้ทีมงานทำอยู่ครับ แต่ไม่รู้ว่าจะทำได้หรือเปล่า สงสารผมเถอะครับ เพราะว่าหลังจากที่ผมปล่อยเพลง คำแพง ไปเมื่อ 2559 หลังจากนั้นที่ปล่อยออกมามันก็ไม่ดังเลย ยังจะมายึดช่องผมอีกเหรอ สงสารผมเถอะครับ ผมไม่อยากเอาแค่เพลง คำแพง หากิน”

<strong>จะเห็นแซ็คในละครช่องวันหลายเรื่อง จนคิดว่าจะเลิกร้องเพลงแล้ว ตกลงยังทำเพลงไหม?</strong> แซ็ค : “ทำอยู่ครับ แต่ว่ามันไม่ค่อยดังแค่นั้นเอง ทุกคนก็เลยไม่รู้”
<div class="ads_position_wrapper"></div>
<strong>น้อยใจไหมเราทำเพลงออกมาแล้วมันดังเพลงแรกเพลงเดียว แต่จริงๆ มันก็ดังแหละแต่มันไม่ได้เปรี้ยงเหมือนเพลงแรก?</strong> แซ็ค : “ถามว่ากดดันไหม มันก็กดดัน เพราะว่าเราทำงานหว่านพืชมันก็ต้องหวังผลสักนิดนึง แต่ถ้ามันไม่สำเร็จเมล็ดผลที่เราหว่านไปไม่งอกงามก็ไม่เป็นไร เราก็ทำใหม่”

<strong>เสียใจไหม เรามีอาชีพเป็นนักร้อง แต่ไปดังในสายดารา?</strong> แซ็ค : “ก็ไม่เท่าไหร่ครับ เพราะว่าจุดกำเนิดการเป็นนักร้องของผม ผมได้มาแบบไม่ได้ตั้งตัวด้วย ละครก็เป็นอีกหนึ่งอย่างที่ผมอยากเล่นด้วย”

<strong>คิดไหมว่าทำไมล่าสุดเพลงเราถึงไม่ดัง?</strong> แซ็ค : “มันปัจจัยหลายอย่างเพราะว่าช่วงที่ผ่านมาผมทำผลงานเพลงไม่คล้ายกับผลงานคำแพงเลย เพราะว่าเราอยากให้มันแตกต่างจากคำแพง แตกต่างจากแซ็ค ชุมแพ ก็เลยเอาเพลงที่แตกต่างจากแซ็ค ชุมแพ มาทำซึ่งมันไม่ตอบโจทย์ และไม่ประสบความสำเร็จสักเท่าไหร่”

<strong>ส่วนหนึ่งเพราะเอาเวลามาเล่นละครด้วยหรือเปล่า เลยไม่มีเวลาให้กับผลงานเพลง?</strong> แซ็ค : “อันนี้อาจจะมีส่วนครับ หลายปีที่ผ่านมาผมเล่นละครอย่างเดียวเลย ผลงานเพลงน้อยมาก เพราะไล่มาตั้งแต่ปี 59 จนถึงปี 67 เพลงส่วนตัวของผมยังไม่ถึง 10 เพลงเลย”

<strong>ตอนนี้มีละครกี่เรื่อง?</strong> แซ็ค : “3 เรื่อง”

<strong>หลายคนบอกว่าแซ็คใช้เงินเก่ง ใช้เงินมือเติบหรือเปล่า?</strong> แซ็ค : “มีบ้างครับ ผมเกิดมาจากติดลบมากกว่า ตอนสมัยทำงานเฟอร์นิเจอร์กับคุณพ่อ ได้เงินวันละ 50 บาทวันละ 100 เดือนนึงก็ไม่ถึง 8-9 พัน”

<a href="https://www.khaosod.co.th/wpapp/uploads/2024/03/zak_chumpae-5jpg.jpg"><img class="aligncenter size-full wp-image-8150242" src="https://www.khaosod.co.th/wpapp/uploads/2024/03/zak_chumpae-5jpg.jpg" alt="แซ็ค ชุมแพ เสียเงินเสียเพื่อน 10 ล้านไม่ได้คืน" width="800" height="450" /></a>

<strong>ได้ข้อมูลมาว่าแซ็คใช้เงิน 5 เดือน หมดไป 2 ล้าน?</strong>แซ็ค : “ผมก็ไม่ได้ใช้เองหมดหรอกครับ แต่ว่าช่วงที่มามาเป็นศิลปินไม่เคยได้เงินเยอะขนาดนี้ เดือนแรกเลย บริษัทตัดยอด 17 วัน 3 แสนกว่า เราไม่เคยได้เงินเยอะขนาดนี้ ใครยืม เราให้ยืมหมด เพื่อนไม่มีเงินค่าหอ เราให้ยืมก่อน”

<strong>หมดไปกับการให้คนอื่นยืม?</strong> แซ็ค : “ครับ”

<strong>ความรู้สึกที่ได้เงิน 15 วัน 300,000 กว่าบาทเป็นยังไง?</strong> แซ็ค : “ดีใจครับ เพราะทุกสิ่งทุกอย่างผมควบคุมดูแลเองหมด ไม่ว่าจะเป็น KBank เอาโทรศัพท์มาแล้วโอนได้เลย ง่ายดี มีบัตร ATM”

<strong>ให้คนอื่นยืมได้คืนบ้างไหม?</strong> แซ็ค : “ส่วนมากจะไม่ได้คืน ช่วงแรกทวง แต่ช่วงหลังๆ ไม่ได้ทวงแล้ว กลับชุมแพเพื่อนก็ไม่ได้มาหาแล้ว”

<strong>ทวงผ่านรายการไหม?</strong> แซ็ค : “ไม่ดีกว่าครับ พูดไปก็น่าจะรู้แล้ว”

<strong>เขาให้เหตุผลอะไรตอนมายืม ทำไมเราถึงเอาให้เขาง่ายๆ?</strong> แซ็ค : “อย่างแรกที่ผมให้คือเป็นเพื่อน ที่สมัยก่อนผมไม่มีอะไร ผมก็ไปอาศัยเขาไปนอนบ้านเขาใช้เงินกับคุณพ่อคุณแม่เขา พอมีโอกาสอย่างน้อยเราได้ 15 วันนี้ได้ 300,000 อีก 15 วันต้องได้อีก มึงเอาไปก่อน”

<a href="https://www.khaosod.co.th/wpapp/uploads/2024/03/zak_chumpae-4.jpg"><img class="aligncenter size-full wp-image-8150241" src="https://www.khaosod.co.th/wpapp/uploads/2024/03/zak_chumpae-4.jpg" alt="" width="800" height="450" /></a>

<strong>อันนี้เพื่อนนอกวงการ แต่เพื่อนในวงการที่ไม่สนิทกันแซ็คก็ให้?</strong> แซ็ค : “ก็มีบ้างเป็นบางคนมากกว่า จะเลือกให้ถ้าเป็นเพื่อนในวงการ”

<strong>เคยปฏิเสธไหม?</strong> แซ็ค : “น้อยครับ ที่ปฏิเสธส่วนใหญ่เพราะให้ไปเยอะแล้ว”

<strong>นอกจากในวงการก็ยังมีในวงของเรา?</strong> แซ็ค : “ถ้าเป็นวง เราอยู่ด้วยกันมาสร้างกันมา ต้องพูดว่า ซัพพอร์ตให้เขาดีกว่า”

<strong>ให้เยอะสุดเท่าไหร่?</strong> แซ็ค : “อันนี้ยากครับเพราะผมให้ตลอดในเวลา 3-4 ปี เหมือนเรารู้อยู่แล้วว่า เดือนนี้เขาทำงานกับเรา เขาจะได้เท่าไหร่ เราจะสามารถหักตังค์เขาได้เท่าไหร่”

<strong>ด้วยตัวเราเองเคยลำบากมาก่อน รู้ว่ามันทรมานแค่ไหนเราเลยให้เขา?</strong> แซ็ค : “อันนี้ก็มีส่วนครับ ย้อนไปสมัยก่อน อย่างแม่ไปยืมคนอื่น คิดเห็นในความรู้สึกแบบนั้นมากกว่า”

<strong>แล้วถ้าตัวเองไม่มีเงินแล้วมีคนมาขอยืม?</strong> แซ็ค : “ถ้าผมไม่มี หลักๆ เงินก็อยู่ที่แม่ ก็ต้องไปเอากับแม่แล้วเอามาให้เขายืม”

<strong>ไปยืมเงินแม่เอามาให้เพื่อนอีกทีนึง?</strong> แซ็ค : “ต้องใช้คำว่ายืมเงินตัวเองนี่แหละมาให้เขา”

<strong>แล้วจะบอกแม่ยังไง อนุญาตไหม?</strong> แซ็ค : “ต้องโกหกครับ เพราะว่าถ้าเงินผมหมด แม่จะไม่ให้เลย เพราะช่วงหลังๆ แม่รู้ว่าผมเอาเงินไปใช้สุรุ่ยสุร่าย เอาไปให้เขายืม”

<strong>แม่รู้ได้ยังไงว่าเราเอาไปให้เขายืม?</strong> แซ็ค : “KBank มันลิงก์ข้อความกับโทรศัพท์แม่”

<strong>หมดไปเท่าไหร่?</strong> แซ็ค : “ราวๆ เกือบ 4 ปีเกือบ 10 ล้าน ผมใช้เงินโดยที่ไม่รู้อะไรเลย”

<strong>เรารู้ตัวเลขว่าให้ไป 10,000,000 ได้ยังไง?</strong> แซ็ค :“จากแม่ครับ แม่เขียนไว้ให้หมดเลย”

<a href="https://www.khaosod.co.th/wpapp/uploads/2024/03/zak_chumpae-3.jpg"><img class="aligncenter size-full wp-image-8150240" src="https://www.khaosod.co.th/wpapp/uploads/2024/03/zak_chumpae-3.jpg" alt="แซ็ค ชุมแพ เสียเงินเสียเพื่อน 10 ล้านไม่ได้คืน" width="788" height="443" /></a>

<strong>สุดท้ายได้บทเรียนกับเรื่องนี้ยังไง?</strong> แซ็ค : “ก่อนจะโควิดแม่ก็มาคุยเปิดใจคุยกัน แม่บอกว่ามึงต้องมีอนาคตนะ ต่อไปจะมีเมีย มีครอบครัว จะให้แม่มาดูแลทุกฝีก้าวคงจะไม่ได้ มึงต้องเป็นผู้นำเอง แม่พูดให้ผมคิด”

<strong>ทำไมไม่รู้จักปฏิเสธบ้าง?</strong> แซ็ค : “ถ้าย้อนกลับไปผมจะไม่ให้ยืม ช่วงที่เขายืมเขารู้อยู่แล้วว่าเรามีเงิน”

<strong>วันที่เรารู้ตัวเลขว่ามัน 10,000,000 เรารู้สึกยังไงบ้าง?</strong> แซ็ค : “ความรู้สึกแรกจริงเหรอวะ กูหาเงินได้เยอะขนาดนี้เลยเหรอวะ แม่ก็บอกว่ากูไม่รู้ว่ามึงหาเงินได้เยอะ แต่ยอดมันมีเท่านี้ มึงคิดยังไงกับเงินที่สูญเสียไป จะให้ทำยังไงมันไปแล้ว”

<strong>ใช้คำว่าสูญเสียแสดงว่า 10 ล้านบาทเป็นยอดที่ไม่ได้คืน?</strong> แซ็ค : “ไม่ได้คืนครับ ผมสูญเสียเงินและสูญเสียเพื่อนทุกคนด้วย”

<strong>เสียทั้งเงินและเพื่อน เสียดายอะไรมากกว่ากัน?</strong> แซ็ค : “เสียดายความรู้สึกมากกว่า ผมเป็นคนที่เทคแคร์มากกับเรื่องมิตรภาพ ผมเป็นคนที่ถ้ามีเงิน ผมจะวิ่งไปหาคนนั้นคนนี้ เรามีเงินนะ มาหากูดิ มาปรึกษากูดิ ก็บอกแม่ ญาติๆ ทุกคน อันไหนที่มันไม่หนักหนา ไม่เป็นทุกข์ต่อเรามากเกินไปให้เขาไปเถอะ เดี๋ยวผมหาได้”

<strong>มีไหมทำคุณบูชาโทษ?</strong> แซ็ค : “อันนี้น่าจะเยอะครับ ถามว่าเจ็บใจไหม ก็เจ็บครับ เพราะทุกคนเป็นคนใกล้ตัวผมหมดเลย”

&nbsp;

<strong>เวลาไปตามทวง เขาให้เหตุผลว่ายังไง?</strong> แซ็ค : “เขาไม่อยู่แล้วครับ คือตอนนั้นที่เห็นตัวเลข บางคนเขาก็ทยอยออกไปเปิดธุรกิจเป็นของตัวเอง”

<strong>แสดงว่าส่วนใหญ่เป็นคนที่อยู่ในวง?</strong> แซ็ค : “ครับ”

<strong>ใครที่ยืมเงินแซ็คไปแล้วมีเจตนาจะไม่คืน ทำธุรกิจส่วนใหญ่ไปไม่รอดสักราย?</strong> แซ็ค : “อันนี้เกือบจะทุกคน ไม่ถึงปีทุกคน”

<strong>เชื่อเรื่องเวรกรรมไหม?</strong> แซ็ค : “ผมเชื่อครับ ผมเชื่อในกฎแห่งกรรมมาก”

<strong>คิดว่าเขาได้รับกรรมถูกไหมที่เขาปิดกิจการไป?</strong> แซ็ค : “น่าจะมีส่วนครับ”

<strong>พอเขาออกไปทำเองแล้วเจ๊ง เขาเดินกลับมาหาเราไหม?</strong> แซ็ค : “ทุกคนครับ แต่พักหลังไม่เอาแล้ว ผมเป็นคนที่รักแล้วก็รักเลย ใครทำให้ความรู้สึกผมเป็นอย่างนี้ มันไม่ใช่ ผมจะตัดขาดเลย”

<strong>แค้นไหม?</strong> แซ็ค : “จุกมากกว่าครับ ผมไม่ค่อยอยากพูดเพราะมันคือทีมและเป็นญาติๆ กันหมด”

<strong>มีช่วงนึงที่อยากจะทำธุรกิจของเราเหมือนกัน?</strong> แซ็ค :“มันเป็นความฝัน ชอบเลี้ยงไก่ชนตั้งแต่เด็กๆ”

<strong>ทำฟาร์มไก่ชน?</strong> แซ็ค : “ใช่ครับ ต้นปี59 ซื้อไก่ไว้ตัวละ 1-2-3-4-5 พัน จนลูกเจี๊ยบตัวละ 25,000-30,000 บาท ผมก็ซื้อ”

<strong>ทั้งหมดมีไก่กี่ตัว?</strong> แซ็ค : “ตอนที่เปิดฟาร์มแรกๆ 100-200 ตัว รวมถึงไก่น้อยด้วย”

<strong>ชื่อว่ามงคลฟาร์ม แซ็ค ชุมแพ?</strong> แซ็ค : “ใช่ครับ เป็นชื่อผมเอง”

<strong>เป็นยังไงบ้างกิจการเจริญรุ่งเรืองดีไหม?</strong> แซ็ค : “ก็มงคลจริงครับ สร้างยังไม่ถึง 2-3 เดือนเจ๊งเลย คือธุรกิจแบบนี้มันต้องดูแลด้วยเอง ใครจะมาดูแลให้มึงไม่ได้ ผมซื้อข้าวไว้ 2 ตัน ไก่ยังกินไม่ถึง 10 กระสอบเลย ผมก็แจกคน เพราะแม่จับไก่ชั่งกิโลขายหมดเลย ซึ่งไก่พวกนี้ผมซื้อมา ตัวละ 1-2 หมื่น แม่บอกว่ามันเยอะเกินไป แม่ขายตกกิโลละ 65 บาท เดี๋ยวนี้แม่ผม ผู้จัดการผมเขาไม่ให้ผมใช้เงิน เขาจะโอนมาให้อาทิตย์ละ 4 พัน”

<strong>เป็นยังไงบ้างกิจการเจริญรุ่งเรืองดีไหม?</strong> แซ็ค : “ก็มงคลจริงครับ”

<strong>ไก่ชนขาดทุนไปเท่าไหร่?</strong> แซ็ค : “มันมีอะไรที่มันซับซ้อนมากกว่านั้น ผมไม่ได้คิดเลยว่ามันจะออกมาแบบนี้ คือผมวางอุบายกับแม่ผม ผมอยากได้ที่ ให้แม่ไปหาซื้อที่จะทำธุรกิจโรงงานเฟอร์นิเจอร์จะทำให้พ่อ แม่เลยไปซื้อที่ ถมที่ ทำหลังคาเสร็จ ผมเอาไก่ลงเลย”

<strong>สรุปขาดทุนไป?</strong> แซ็ค : “2 ล้านครับ”

<strong>แฟนคลับแอบเป็นห่วงหลังรู้ว่าป่วยหนัก?</strong> แซ็ค : “ใช่ครับ ไปตรวจเจอหมอบอกว่าลิ้นหัวใจรั่วแล้วก็เป็นคนที่ออกกำลังกายไม่ค่อยได้เยอะ ซึ่งเราตรวจเจอตอน พ.ศ. 2560 ก็ประมาณ 7 ปีแล้วเขาบอกว่าของผมมันผ่าก็ได้ แต่ผมไม่อยากผ่า เพราะผมกลัว เป็นคนที่ป่วยแล้วกลัวหมอ เขาก็เลยให้กินยากินได้ประมาณปีนึง ส่วนที่กินแล้วก็โอเค ยาประมาณสี่กระปุก กินทีกระปุกละ 4-5 เม็ด ผมกินไม่ได้ เพราะหากเป็นวัยรุ่นกินข้าวแล้วขี้เกียจกินยา ผมกินเหล้าเลย”

<strong>ทำไมไม่ผ่าตัดให้มันหายไปเลย?</strong> แซ็ค : “ไม่มีโอกาสครับ ตอนที่ป่วยผมต้องทัวร์คอนเสิร์ต ถามว่าไหวไหม ก็มีช่วงหลังๆ ก่อนที่จะมีโควิดผมก็มีอาการหน้ามืดบ่อย”

<strong>มีคนทักว่าผู้หญิงคนเก่าจะกลับมาทำให้ปวดหัว?</strong>แซ็ค : “ใช่ครับ ตั้งแต่หลวงพ่อท่านหนึ่งพูดกับผมก่อนที่จะมีปัญหากันว่าอีกอาทิตย์นึงหรือภายในเดือนนี้ผมจะได้ขึ้นโรงขึ้นศาล สรุปว่าขึ้นจริง ผ่านไปอาทิตย์เดียวผมก็มีปัญหามีประเด็น”

&nbsp;