&nbsp;

&nbsp;

<strong>ใจเหี้ยมมาก! ยิงตะปูตอกหัวหมา เข้า 4 จุด อีกนิดเดียวถึงสมอง โชคดีพามารักษาทัน ไม่งั้นถึงตาย ตั้งค่าหัว 1 แสน ล่าคนทำ อยากรู้จิตใจทำด้วยอะไร</strong>

วันที่ 2 มี.ค.67 ผู้สื่อข่าวรายงานว่า มีผู้ใช้เฟซบุ๊ก “ชื่อกุ้ง แม่น้องลูกเกต” โพสต์คลิปสุนัขถูกคนยิงตะปูตอกเข้าที่บริเวณหัวถึง 4 จุด จนได้รับบาดเจ็บสาหัส พร้อมระบุข้อความว่า “ทำแบบนี้ คือบ่ฆ่ามันโลดด”

&nbsp;

ต่อมาเวลา 16.30 น. คุณกุ้ง หลวงราช คนดูแลน้องหมา เจ้าจิบ่ะ ที่ได้รับบาดเจ็บ เปิดเผยกับ “ข่าวสดออนไลน์” ว่า หมาตัวที่บาดเจ็บเป็นหมาของญาติตน เขาไปทำงานที่อื่น จึงฝากให้ตนดูแล ตนก็ให้ข้าวให้น้ำมาตลอด

กระทั่งเช้าวานนี้ (1 ม.ค.) ตนเห็นก็ว่าน้องหมานอนนิ่ง ซึมๆ เหงาๆ เห่าไม่ได้ พอก้มลงไปดูเห็นว่าตะปูอยู่เต็มหัว ตอนนั้นน้องเจ็บตัวเดินไม่ได้ ได้รับบาดเจ็บตรงหัว ด้านบนหัวและแก้ม 2 ข้าง ซึ่งตรงแก้มเจาะลึกมากเพราะเป็นตะปูงอ และที่คอด้วย ซึ่งน้องโดนทั้งหมด 4 จุด ก่อนที่จะเกิดเรื่องน้องก็ปกติดี แต่ตอนกลางคืนตนไม่มั่นใจว่าน้องไปไหนมาบ้าง พอตอนเช้ามาก็เห็นอยู่ในสภาพนั้นแล้ว

ปกติเวลามีคนผ่านไปมาน้องก็เห่าทั่วไป ซึ่งน้องก็ชอบออกไปวิ่งเล่นที่อื่นอยู่แล้ว แต่ก็ไม่เคยถึงขั้นไปกัดใคร จนต้องกลับมาแก้แค้น หรือว่ามาทำร้ายแบบนี้ แล้วน้องก็ไม่เคยไปกัดไก่หรือทำลายข้าวของคนอื่น
<div class="ads_position_wrapper">
คุณกุ้ง เล่าต่อว่า หลังจากเกิดเรื่อง ตนได้โพสต์ลงในโซเชียล ก็มีกลุ่มรักสัตว์แชร์ต่อๆ กันไป และมูลนิธิวอชด็อกจึงเข้ามาประสานงานช่วบเหลือ และได้ไปแจ้งความที่โรงพัก เพื่อตามจับคนที่ทำร้ายหมา
<div class="ads_position_wrapper"></div>
ตอนนี้ก็ได้ผ่าตัดเรียบร้อยแล้ว โดยมูลนิธิวอชด็อกเป็นคนเข้ามาดูแลและช่วยจ่ายค่ารักษาทั้งหมด แต่ตอนนี้ยังคงต้องรอดูอาการ 2-3 วัน เผื่อน้องติดเชื้อหรือเป็นบาดทะยัก ก็ยังคงกลับมาที่บ้านไม่ได้ ซึ่งหมอบอกว่า ตะปูเข้าไปลึกมากเหลืออีกนิดนึงจะถึงสมอง ก็ถือว่าอันตรายมากๆ โชคดีที่เอาไปรักษาได้ทันเวลาไม่งั้นน้องก็ไม่รอด นตอนนี้ก็ยังไม่ทราบว่าใครเป็นคนทำ แต่ตนก็คิดว่าอาจจะเป็นคนในหมู่บ้าน เพราะน้องน่าจะไม่ได้ไปไหนไกล ไม่รู้ว่าใครเป็นคนทำน้อง

ตนก็อยากพูดกับคนที่ทำแบบนี้ว่า จิตใจคุณทำได้ยังไง ทำน้องทรมานมาก ทำแบบนี้ไม่นึกถึงว่าถ้าตัวเองเป็นคนโดนกระทำ จะเป็นยังไง ทรมานขนาดไหนที่โดนตะปูตอกหัว เพราะตนรู้สึกว่ามันทรมานสัตว์มากๆ ถ้าจะทำน้องแบบนี้ฆ่าให้ตายไปเลยทีเดียวซะดีกว่า ถ้าตนเป็นคนโดนทำร้ายเอง ตนก็จะขอร้องให้ฆ่าให้ตายเหมือนกัน ดีกว่าทรมานแบบนี้ถ้าน้องพูดได้น้องก็คงอยากพูดแบบนี้เหมือนกัน
<div class="ads_position_wrapper mb-4"></div>
ล่าสุด มูลนิธิวอชด็อกได้ประกาศให้เงินรางวัล 100,000 บาท นำจับคนร้ายทำกับน้องหมาแบบนี้แล้ว ตนก็อยากให้เขาออกมายอมรับผิด ถ้าคุณไม่ออกมา หรือว่าถ้าไม่สำนึกผิดในสิ่งที่คุณทำ ก็เชื่อว่าเวรกรรมมีจริง ไม่ต้องรอชาติหน้า เวรกรรมทุกวันนี้มันไว ตนมองว่าเขาคงไม่อยากออกมารับสารภาพหรอก แต่เวรกรรมมีจริงทำแบบไหนก็ได้แบบนั้น

&nbsp;

</div>
<div></div>
&nbsp;