<strong>สุดโรแมนติก! เจ้าบ่าววัย 65 นั่งเครื่องบินจากอเมริกามาเวียดนาม เพื่อแต่งงานกับหญิงสาวผู้เป็นรักแรก เผยแม้ผ่านมาเกือบ 40 ปี แต่จำเธอได้เสมอ</strong>

กลายเป็นเรื่องราวที่ทำหลายคนใจฟู สำหรับพิธีวิวาห์สุดหวานชื่นของเจ้าบ่าววัย 65 ปีกับเจ้าสาววัย 62 ปี ในนครโฮจิมินห์ ของเวียดนาม และประทับใจยิ่งขึ้นเมื่อรับรู้เบื้องหลังความรักของเจ้าบ่าวเจ้าสาว
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
โดย “ฟาน บ๋าว” ผู้เป็นญาติของเจ้าบ่าวให้สัมภาษณ์ว่า พิธีวิวาห์ถูกจัดขึ้นเมื่อวันที่ 14 มกราคมที่ผ่านมา เจ้าบ่าวมีชื่อว่า<strong> “วัน ต๊วน”</strong> ส่วนเจ้าสาวมีชื่อว่า <strong>“เถียว”</strong> ซึ่งเจ้าสาวนั่นเป็นรักแรกของเจ้าบ่าว

ย้อนกลับไปเมื่อ 40 ปีก่อน นายต๊วนต้องย้ายถิ่นฐานไปอยู่อเมริกา และเนื่องจากอุปสรรคของระยะทาง จึงทำให้นายต๊วนขาดการติดต่อกับเถียว จนกระทั่งไม่กี่ปีก่อน นายต๊วนมีโอกาสกลับมายังเวียดนามอีกครั้ง เขาจึงตั้งเป้าหมายว่าจะต้องตามหารักแรกให้พบ

<a href="https://www.khaosod.co.th/wpapp/uploads/2024/01/%E0%B9%81%E0%B8%95%E0%B9%88%E0%B8%870117-1.jpg"><img class="aligncenter size-full wp-image-8055697" src="https://www.khaosod.co.th/wpapp/uploads/2024/01/%E0%B9%81%E0%B8%95%E0%B9%88%E0%B8%870117-1.jpg" alt="" width="1600" height="900" /></a>

โดยภรรยาของนายต๊วนได้เสียชีวิตเมื่อเดือนมีนาคมของปี 2021 ระหว่างการแพร่ระบาดของโควิด-19 หลังจากดูแลงานศพของภรรยาเสร็จสิ้น นายต๊วนได้หวนนึกถึงรักแรก เขาจึงเดินทางกลับเวียดนาม โดยลูก ๆ ให้การสนับสนุนอย่างดี พร้อมหวังว่าจะมีคนคอยอยู่เคียงข้างพ่อในวัยชรา
<div class="ads_position_wrapper"></div>
เมื่อกลับมาเวียดนาม นายต๊วนพยายามสืบหาข้อมูลจากเพื่อน ๆ จนกระทั่งรู้ข่าวคราวทราบว่าเถียวไม่ได้แต่งงาน เขาก็ยิ่งนับถือใจเธอมากขึ้น และด้วยแรงสนับสนุนจากลูก ๆ ญาติ ๆ เขาจึงขอเถียวแต่งงานอย่างกล้าหาญ

<a href="https://www.khaosod.co.th/wpapp/uploads/2024/01/%E0%B9%81%E0%B8%95%E0%B9%88%E0%B8%870117-2.jpg"><img class="aligncenter size-full wp-image-8055698" src="https://www.khaosod.co.th/wpapp/uploads/2024/01/%E0%B9%81%E0%B8%95%E0%B9%88%E0%B8%870117-2.jpg" alt="" width="1600" height="900" /></a>

ด้านเถียวเปิดใจว่า เธอตั้งใจจะอยู่เป็นโสดไปตราบนานเท่านั้น และเธอยังจำนายต๊วนได้เป็นอย่างดี ด้วยความจริงใจของนายต๊วน เธอจึงตกลงกลับมาสานสัมพันธ์กับเขาอีกครั้ง

หลังจากแต่งงานสัก 10 วัน นายต๊วนจะกลับไปทำงานที่อเมริกาเพียงลำพัง เพราะกังวลว่านางเถียวอาจไม่เหมาะกับอากาศหนาว ซึ่งทั้งคู่จะติดต่อกันผ่านโซเชียล และเขาเองก็มีแผนจะเดินทางไปกลับระหว่างทั้งสองประเทศ เมื่อคิดถึงกัน เขาจะกลับมาเยี่ยมเธอเสมอ
<div class="ads_position_wrapper mb-4"></div>
<strong>ขอบคุณที่มา</strong> <a href="https://kenhsao.net/chu-re-u70-bay-tu-my-ve-cuoi-moi-tinh-dau-hanh-trinh-tim-lai-nguoi-cu-nhu-phim.html?fbclid=IwAR3svUhKQT2HSCdtkWalhIGdoJKXr2T8zqT2l-D3pYS2eevnFLRGBkY-bQE">kenhsao</a>

&nbsp;