<strong>กรมสุขภาพจิต เผยช่วง 5 ปีหลัง ผู้ป่วยจิตเวชใช้สารเสพติดพุ่ง “ยาบ้า” ครองอันดับ 1 สูงถึง 85% ผู้ใช้อายุน้อยลงเรื่อยๆ ระบาดถึงในโรงเรียน</strong>

&nbsp;

จากกรณีกรมสุขภาพจิต ผลักดันร่างพระราชบัญญัติ (พ.ร.บ.) สุขภาพจิต พ.ศ. … ที่มีการเสนอให้ตั้งกองทุนสุขภาพจิต และอาจจะดึงเอาเงินจากการคดียาเสพติดเข้ากองทุน เพื่อใช้ในการบำบัดดูแลผู้ป่วยจิตเวชอย่างมีประสิทธิภาพ แก้ปัญหางบประมาณไม่เพียงพอ

เนื่องจากปัจจุบันมีงบประมาณสำหรับดูแลผู้ป่วยจิตเวชเฉลี่ยรายละ 50 บาท ในขณะที่สากลเฉลี่ย 250 บาทต่อคน แต่ยังมีคำถามว่า หากนำเงินจากคดียาเสพติดมาใช้ จะสามารถใช้งบดังกล่าวเพื่อดูแลผู้ป่วยจิตเวชทั้งหมด ซึ่งบางส่วนไม่ได้เกี่ยวข้องกับยาเสพติดหรือไม่

ล่าสุดวันที่ 10 ก.พ.2567 <strong>พญ.ดุษฎี จึงศิรกุลวิทย์ ผู้อำนวยการกองบริหารระบบบริการสุขภาพจิต</strong> กล่าวว่า จากจำนวนผู้ป่วยจิตเวชในประเทศไทย พบว่ากว่าร้อยละ 70 ที่มีปัญหาเรื่องของการใช้สารเสพติดร่วมด้วย ซึ่งมี 2 แบบ คือ จากคนปกติ ที่ใช้สารเสพติดมา

นานทำให้เกิดผลกระทบกลายมาเป็นผู้ป่วยจิตเวชในภายหลัง กับอีกกรณีคือ เป็นผู้ป่วยจิตเวชอยู่แล้ว ก็ยังมีการใช้สารเสพติด หรือแอลกอฮอล์ร่วมด้วย เพื่อหวังว่าจะลดอาการบางอย่าง ทำให้เกิดปัญหาคู่กัน ขณะนี้พบราวๆ ร้อยละ 60 ที่เกิดปัญหาคู่กัน

<strong>พญ.ดุษฎี </strong>กล่าวต่อว่า เพราะฉะนั้นหากมีเงินกองทุนเข้ามา ก็ไม่ต้องกังวลว่าจะสามารถนำไปใช้สำหรับบำบัดดูแลผู้ป่วยจิตเวชที่มีสารเสพติดเข้ามาเกี่ยวข้องเท่านั้น เพราะอย่างน้อยก็ครอบคลุมไปแล้วถึงร้อยละ 60-70 ของผู้ป่วยจิตเวชทั้งหมด
<div id="attachment_8090992" class="wp-caption alignnone"><a href="https://www.khaosod.co.th/wpapp/uploads/2024/02/LINE_ALBUM_%E0%B8%9E%E0%B8%8D.%E0%B8%94%E0%B8%A9%E0%B8%8E_%E0%B9%92%E0%B9%94%E0%B9%90%E0%B9%92%E0%B9%91%E0%B9%90_1.jpg"><img class="size-full wp-image-8090992" src="https://www.khaosod.co.th/wpapp/uploads/2024/02/LINE_ALBUM_%E0%B8%9E%E0%B8%8D.%E0%B8%94%E0%B8%A9%E0%B8%8E_%E0%B9%92%E0%B9%94%E0%B9%90%E0%B9%92%E0%B9%91%E0%B9%90_1.jpg" alt="" width="800" height="451" aria-describedby="" /></a></div>
<div></div>
<div>

เมื่อถามว่าตัวเลขผู้ป่วยจิตเวชที่มีการใช้สารเสพติดร่วมกว่าร้อยละ 60-70 เป็นตัวเลขสะสม หรือเป็นตัวเลขใหม่ที่เพิ่มเข้ามา <strong>พญ.ดุษฎี</strong> กล่าวว่า เราพบว่า มันแย่ลงเมื่อช่วง 4-5 ปีหลังนี้ และทำให้อาการผู้ป่วยจิตเวชแย่ลงด้วย โดยพบความชุก หรือจำนวนผู้ป่วยที่เข้ารับ

การรักษาด้วยปัญหายาเสพติด สารเสพติดเพิ่มขึ้นทุกปี ทุกๆ พื้นที่ของประเทศ ส่วนใหญ่เป็นปัญหาสารเสพติดหลายชนิด โดยร้อยละ 85 คือ แอมเฟตามีน พบมากในกลุ่ม 15-60 ปี ส่วนอายุที่ใช้ก็พบว่า น้อยลงเรื่อยๆ มีการแพร่ระบาดเข้าไปในโรงเรียนด้วย
<div class="ads_position_wrapper"></div>
“สารเสพติดที่ก่อปัญหาสุขภาพจิตนั้น กระทั่งแอลกอฮอล์อย่างเดียวก็ทำให้มีปัญหาสุขภาพจิตแล้ว แต่ตอนนี้สารเสพติดตัวอื่นๆ แซงขึ้นมามาก โดยเฉพาะมีการใช้ผสมกัน โดยมีสารเสพติดที่ถูกฎหมาย อย่างเช่นบุหรี่นำเข้าไปสู่การใช้ยาเสพติดชนิดอื่นๆ ตามมาโดยธรรมชาติ”

<strong>พญ.ดุษฎี</strong> กล่าวอีกว่า เกือบทั้งหมดของคนที่ใช้สิ่งเหล่านี้พบว่า มีรากฐานมาจากปัญหาด้านจิตใจบางอย่าง เช่น มีบาดแผลทางใจ มีภาวะซึมเศร้า แต่รักษาไม่ถูก โดยเฉพาะส่วนใหญ่เป็นผู้ชาย เพราะจะไม่ค่อยพูดออกมา
<div class="ads_position_wrapper mb-4"></div>
<strong>พญ.ดุษฎี </strong>กล่าวต่อว่า ในขณะที่ผู้หญิงหากมีปัญหาก็จะพูดหรือสื่อสารออกมา แต่ผู้ชายจะใช้สุรา สารเสพติด เป็นเหมือนยากรักษาบาดแผลทางใจ มุมหนึ่งอาจจะดูเป็นปัญหาสังคม แต่มุมหนึ่งคนเหล่านี้ก็ถือว่า เป็นเหยื่อของปัญหาสังคมมาก่อน

&nbsp;

</div>