&nbsp;

&nbsp;

&nbsp;

&nbsp;

&nbsp;

<strong>สำรวจ เจดีย์ โผล่กลางบ้าน ฮือฮา ขอให้มีเงินเหลือกินเหลือใช้ เผยความฝัน ก่อนถูกหวยครั้งแรกในชีวิต เงินทองเข้าเรื่อย ๆ บางคนเจอดี มีความรู้สึกไม่เคยเป็นมาก่อน</strong>

เมื่อเวลา 13.00 น. วันที่ 11 มี.ค.2567 ที่แขวงสัมพันธวงศ์ เขตสัมพันธวงศ์ กรุงเทพมหานคร ‘ข่าวสดจุดเกิดเหตุ’ ได้ลงพื้นที่ไปสำรวจเจดีย์เก่าแก่ที่โผล่กลางบ้าน ที่มีชาวเน็ตแชร์ต่อกันในโลกออนไลน์ และได้รับความสนใจเป็นอย่างมาก

จากการเดินสำรวจ เจดีย์เก่าแก่ ตั้งอยู่ในตรอกซอยเล็ก ๆ ที่อยู่ระหว่างร้านค้า หจก.เจริญภัณฑ์โลหะกิจ เมื่อเดินเข้าไปประมาณ 100 เมตร จะเจอกับศาลพระภูมิเก่าแก่ตั้งอยู่ด้านหลัง และข้างหลังเป็นเจดีย์เก่า ที่มีผ้าสีเหลืองและสายสิญจน์สีขาวพันโดยรอบ
<div id="attachment_8133465" class="wp-caption aligncenter"><a href="https://www.khaosod.co.th/wpapp/uploads/2024/03/11-%E0%B9%80%E0%B8%88%E0%B8%94%E0%B8%B5%E0%B8%A2%E0%B9%8C1.jpg"><img class="wp-image-8133465 size-full" src="https://www.khaosod.co.th/wpapp/uploads/2024/03/11-%E0%B9%80%E0%B8%88%E0%B8%94%E0%B8%B5%E0%B8%A2%E0%B9%8C1.jpg" alt="สำรวจ เจดีย์ โผล่กลางบ้าน ฮือฮา ขอให้มีเงินเหลือกินเหลือใช้ เผยความฝัน ก่อนถูกหวยครั้งแรกในชีวิต" width="600" height="337" aria-describedby="" /></a>
<p class="wp-caption-text">สำรวจ เจดีย์ โผล่กลางบ้าน ฮือฮา ขอให้มีเงินเหลือกินเหลือใช้ เผยความฝัน ก่อนถูกหวยครั้งแรกในชีวิต</p>

</div>
จากการสังเกตเจดีย์นี้ค่อนข้างผุพังแล้ว ยอดของเจดีย์หัก มีเหล็กเส้นยาว ถูกพาดเอาไว้ระหว่างยอดเจดีย์กับกำแพงบ้าน นอกจากนี้ ยังพบว่า มีตุ๊กตานางรำเก่า ๆ ถูกนำมาทิ้งด้วย

นางอ๋อม (นามสมมติ) กล่าวว่า ตนเชื่อเรื่องสิ่งศักดิ์สิทธิ์อยู่แล้ว เพราะว่าตนอยู่ที่พื้นที่ตรงนี้มา 10 ปี มักจะไปไหว้เจดีย์นี้เป็นประจำทุกวันพระ ซึ่งแต่ละครั้งที่ไปไหว้ ก็ไม่เคยบนบานศาลกล่าวอะไรเลย จนกระทั่งครั้งล่าสุดที่ไม่รู้ว่านึกอะไรขึ้นมา ได้ยกมือไหว้พูดกับเจดีย์ว่า “ขอให้ช่วยเปิดทางให้ลูก ขอให้ลูกมีช่องทางทำมาหากิน มีเงินเหลือกิน เหลือใช้ เหลือเก็บ”
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/11-%E0%B9%80%E0%B8%88%E0%B8%94%E0%B8%B5%E0%B8%A2%E0%B9%8C2.jpg"><img class="aligncenter size-full wp-image-8133466" src="https://www.khaosod.co.th/wpapp/uploads/2024/03/11-%E0%B9%80%E0%B8%88%E0%B8%94%E0%B8%B5%E0%B8%A2%E0%B9%8C2.jpg" alt="" width="600" height="337" /></a>

นางอ๋อม กล่าวต่อว่า จากนั้นกลับมา ก็ฝันว่า เราได้ซื้อลอตเตอร์รี่ไว้ 9 ใบ เพราะเขาบอกว่า มันคือรางวัลที่ 1 ซึ่งในความฝันตนไม่ได้เห็นเลข แต่พอตื่นขึ้นมา ตนก็ซื้อเลขธูปจุดไหว้เจดีย์เก่าแก่ ปรากฏว่า งวดที่ผ่านมา ตนก็ถูกรางวัลครั้งแรกเลย ตนดีใจมาก แล้วหลังจากนั้น ก็รู้สึกว่า มีเงินทองเข้ามาเรื่อย ๆ ดั่งคำขอที่เคยขอไว้กับเจดีย์เก่าแก่
<ul>
 	<li><strong>อ่านข่าว</strong> : <a href="https://www.khaosod.co.th/special-stories/news_8132671" target="_blank" rel="noopener">คนพื้นที่ยังไม่รู้ว่ามี ตะลึงเจดีย์โผล่กลางบ้าน สร้างตั้งแต่สมัย ร.4 มีคนเห็นหน้าเด็กด้วย</a></li>
</ul>
นางอ๋อม กล่าวอีกว่า หลังจากนี้ ก็จะทำของไปกราบไหว้บูชาเจดีย์เพิ่ม ที่ทำให้ตนนั้นถูกหวย ทั้งนี้ ส่วนใหญ่แล้วชาวบ้านแถวนี้ มักจะกราบไหว้เจดีย์เก่าแก่นี้เป็นประจำ เพราะมีมานานแล้ว แต่ไม่สามารถมีใครบอกได้ว่าเจดีย์นี้นานหรือยัง เพราะบางคนเกิดมาก็เห็นแล้ว ก็มักจะมากราบไหว้เรื่องโชคลาภและค้าขายเป็นหลัก

<a href="https://www.khaosod.co.th/wpapp/uploads/2024/03/11-%E0%B9%80%E0%B8%88%E0%B8%94%E0%B8%B5%E0%B8%A2%E0%B9%8C3.jpg"><img class="aligncenter size-full wp-image-8133467" src="https://www.khaosod.co.th/wpapp/uploads/2024/03/11-%E0%B9%80%E0%B8%88%E0%B8%94%E0%B8%B5%E0%B8%A2%E0%B9%8C3.jpg" alt="" width="600" height="337" /></a>

ด้าน นายเอ (นามสมมติ) กล่าวว่า ตนเป็นลูกจ้างอยู่ร้านแถวนี้มา 3 ปี ก็เห็นคนส่วนใหญ่มักจะกราบไหว้เจดีย์เก่าแก่นี้ทุกวันพระ ส่วนตัวไม่เคยกราบไหว้เลย แต่จะต้องเดินผ่านเจดีย์นี้เป็นประจำทุกเช้าเย็น ตนไม่รู้ว่าสิ่งศักดิ์สิทธิ์มีจริงหรือไม่

นายเอ กล่าวต่อว่า แต่ทุกครั้งที่ต้องเดินผ่านเจดีย์ ไม่ว่าจะเป็นช่วงเวลาเช้าหรือดึก ก็จะรู้สึกอึกอัดที่หน้าอก เหมือนจะหายใจไม่ค่อยออก ซึ่งไม่เคยเป็นแบบนี้มาก่อนเลย และหลังจากที่เดินผ่านตรงนั้นมา ความรู้สึกแน่นหน้าอกมันก็หายไป จึงไม่รู้ว่าเป็นเรื่องเกี่ยวกับสิ่งศักดิ์สิทธิ์หรือไม่ ซึ่งตนก็ไม่ได้ลบหลู่
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/03/11-%E0%B9%80%E0%B8%88%E0%B8%94%E0%B8%B5%E0%B8%A2%E0%B9%8C4.jpg"><img class="aligncenter size-full wp-image-8133468" src="https://www.khaosod.co.th/wpapp/uploads/2024/03/11-%E0%B9%80%E0%B8%88%E0%B8%94%E0%B8%B5%E0%B8%A2%E0%B9%8C4.jpg" alt="" width="600" height="338" data-loaded="true" /></a>

&nbsp;

&nbsp;