&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<em><strong>วี วิโอเลต ไม่ทน ร้อง ปอท. ล่าตัวมือตัดต่อเผยแพร่คลิปโป๊ ทำเสื่อมเสีย ยันไม่ใช่ภาพจริง วอนหยุดแชร์ต่อ ลั่นถ้าใครโดนแบบนี้รีบแจ้งจนท. </strong></em>

วันที่ 19 มี.ค. 67 ที่ ศูนย์รับแจ้งความกองบัญชาการตำรวจสอบสวนกลาง วี วิโอเลต วอเทียร์ อายุ 30 ปี ศิลปินนักร้อง พร้อมด้วย น.ส.กรกช จิตติมาพร ทนายความ เดินทางเข้าพบ พ.ต.ต.หญิง ณัฐชยา วงศ์รุจิไพโรจน์ สว.(สอบสวน) กก.3 บก.ปอท. เพื่อร้องขอให้ช่วยตรวจสอบหรือดำเนินคดีกับบุคคลที่นำภาพของ วี วิโอเลต ไปตัดต่อในเชิงลามกอนาจาร

<a href="https://www.khaosod.co.th/wpapp/uploads/2024/03/Violette-2.jpg"><img class="aligncenter size-full wp-image-8145604" src="https://www.khaosod.co.th/wpapp/uploads/2024/03/Violette-2.jpg" alt="" width="800" height="450" /></a>

วี วิโอเลต กล่าวว่า เนื่องจากก่อนหน้านี้มีคนร้ายนำภาพรูปหน้าของตนไปตัดต่อดัดแปลงกับภาพเรือนร่างของบุคคลอื่นในเชิงลามกอนาจาร ทั้งภาพนิ่งและคลิปวิดีโอแล้วนำไปเผยแพร่ตามสื่อสังคมออนไลน์ต่าง ๆ จนมีแฟนคลับไปเห็นภาพแล้วกังวลใจ จึงส่งมาให้ทางต้นสังกัดและตนดู ยืนยันว่ารูปหรือคลิปที่เผยแพร่อยู่ไม่ใช่ตนจริง ๆ ในวันนี้จึงจำเป็นต้องมาเข้าแจ้งความเพื่อปกป้องตัวเอง

<a href="https://www.khaosod.co.th/wpapp/uploads/2024/03/Violette-1.jpg"><img class="aligncenter size-full wp-image-8145603" src="https://www.khaosod.co.th/wpapp/uploads/2024/03/Violette-1.jpg" alt="" width="800" height="450" /></a>

“ยอมรับว่าครั้งแรกที่เห็นรู้สึกตกใจ ในฐานะผู้หญิงคนหนึ่งก็รู้สึกว่าไม่ดี กลัวว่าคนจะเข้าใจผิด อยากฝากเตือนไปยังผู้ที่เผยแพร่หรือแชร์ต่อว่าขอให้หยุดการกระทำเช่นนี้ เพราะถือว่ามีความผิดด้วยเช่นกัน สำหรับใครที่ถูกกระทำในลักษณะเดียวก็ขอให้ออกมาปกป้องตัวเอง เพื่อให้คนที่กระทำผิดได้รับการลงโทษตามกฎหมายถึงที่สุด” วี วิโอเลต กล่าว
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/Violette-3.jpg"><img class="aligncenter size-full wp-image-8145605" src="https://www.khaosod.co.th/wpapp/uploads/2024/03/Violette-3.jpg" alt="" width="800" height="450" /></a>

ด้าน น.ส.กรกช กล่าวว่า สำหรับการมาแจ้งความในวันนี้เป็นการแจ้งเอาผิดตาม พ.ร.บ.คอมพิวเตอร์ และความผิดตามประมวลกฎหมายอาญา ส่วนรายละเอียดเชิงลึกยังไม่ขอเปิดเผย เบื้องต้นขอสงวนรายละเอียดไว้ให้ทางเจ้าหน้าที่ตำรวจ บก.ปอท. ได้สืบสวนตรวจสอบให้แน่ชัด

<a href="https://www.khaosod.co.th/wpapp/uploads/2024/03/Violette-5.jpg"><img class="aligncenter size-full wp-image-8145606" src="https://www.khaosod.co.th/wpapp/uploads/2024/03/Violette-5.jpg" alt="" width="800" height="450" /></a>
<div class="ads_position_wrapper mb-4"></div>
เบื้องต้นพนักงานสอบสวนได้ทำการสอบปากคำผู้ร้องไว้ เพื่อนำไปประกอบการพิจารณาควบคู่พยานหลักฐานต่าง ๆ ก่อนประสานส่งต่อผู้บังคับบัญชาพิจารณาสั่งการต่อไป

&nbsp;

&nbsp;