&nbsp;

&nbsp;

&nbsp;

&nbsp;

&nbsp;

<strong>‘สุขชาวบ้าน’ ปล่อยคลิปใหม่ ทางเท้าไทยเดินแล้วมีความสุขมาก ใครอยากตั้งร้านค้า อยากขี่มอเตอร์ไซค์บนทางเท้าแห่งนี้ก็ทำได้</strong>

หลังสร้างไวรัลจนโด่งดังไปทั่วประเทศสำหรับเพจ <strong><a href="https://www.facebook.com/reel/2071492049895487">สุขชาวบ้าน</a> </strong>ที่ออกมาตีแผ่เรื่องราวของการก่อสร้างถนนพระราม 2 ตั้งแต่ 20 ปีที่แล้ว จนปัจจุบันยังไม่เสร็จ

ล่าสุด <strong>แปลน-ณัชพล เรืองรอง</strong> แกนนำสุขชาวบ้าน ได้ปล่อยคลิป <strong>“เมื่อเช้าเดินทางมาทำงาน มีความสุขมากกกกกก”</strong> พร้อมอธิบายในมุมจิกกัดถึงทางเท้าไทย ไม่ว่าจะเป็นทางเท้าไม่ได้คุณภาพ เดินแล้วน้ำดีดใส่ขา คนพิการใช้แล้วเหมือนบททดสอบร่างกาย เตรียมพร้อมไปแข่งกีฬา มอเตอร์ไซค์วิ่งได้ตามใจ สวนทางกฎหมาย

แก๊งสุขชาวบ้านเปิดเผยว่า วันนี้เดินบนทางเท้าไทยแล้วมีความสุขมาก เพราะเวลาเดินต้องตั้งใจเดิน เดินให้ดี ถ้าไม่ดีอาจสะดุด หรือน้ำดีดใส่ ทำให้เราต้องตั้งสติภาวนาเวลาเดิน เหมือนเดินจงกรมทุกวัน

เดินแล้วได้รับวิตามินดีตลอด ไม่ต้องกลัวต้นไม้จะบังแดด เพราะต้นไหนโต เขาจะตัดเหี้ยนหมด

คนพิการนั่งรถเข็นก็ได้ออกกำลังกาย เข็นบนทางเท้าเหมือนได้ฝึกวิ่งบนทางวิบากทุกวัน เตรียมพร้อมร่างกายไปพาราลิมปิกเกมส์
<div class="ads_position_wrapper"></div>
ที่สำคัญบนทางเท้านี้เป็นเขตการค้าเสรี ใครอยากตั้งร้านค้า ใครอยากตั้งวินมอเตอร์ไซค์ ใครอยากขี่มอเตอร์ไซค์บนทางเท้าแห่งนี้ก็ทำได้ บีบแตรใส่เราก็ได้ด้วย

วอนผู้เกี่ยวข้องช่วยดูแลทางเท้าให้มีสภาพแบบนี้ไปนาน ๆ พวกเราจะได้ลงไปเดินบนถนนอย่างมีความสุข
<div class="ads_position_wrapper mb-4"></div>
ขณะที่ผู้ชมบางส่วนเข้ามาคอมเมนต์แซวว่า “อีก 20 ปี กลับมาดูคลิปนี้ใหม่ = เหมือนเดิม”

&nbsp;