<strong>เชียงใหม่ ตำรวจท่องเที่ยว ตามจนเจอ นักท่องเที่ยวสองสาว นอนอาบแดด วัดดัง พร้อมว่ากล่าวตักเตือน ฝรั่ง2สาว แจงไม่ทราบว่า ขัดกับวัฒนธรรม ประเพณีไทย คำขอโทษ-แสดงความเสียใจ</strong>

16 ม.ค. 67 – ตามที่ปรากฎข่าวในสื่อ Social Media กรณี นักท่องเที่ยวสาว ชาวต่างชาติ 2 คน มีพฤติกรรมไม่เหมาะสม นอนอาบแดด บริเวณภายในวัดชื่อดัง จังหวัดเชียงใหม่ เมื่อ 14 ม.ค. ที่ผ่านมา

<img class="alignnone size-full wp-image-8054684" src="https://www.khaosod.co.th/wpapp/uploads/2024/01/IMG_9703.jpeg" alt="" width="1477" height="1108" />

ผู้สื่อข่าวรายงานมาว่า พล.ต.ต.ฐากูร นิ่มสมบุญ ผบก.ทท.2 , พ.ต.อ.ปัญญณิชช์ ทองขุนนา ผกก.2 บก.ทท.2,พ.ต.ท.พิษณุ เตรียมดี รอง ผกก.2 สั่งการให้ฝ่ายสืบสวน กก.2 โดย พ.ต.ท.อวิรุทธ์ สุขแย้ม สว.กก.2ฯ ร่วมกับ ส.ทท.1 กก.2 บก.ทท.2 ทำการสืบสวนจนทราบว่า
<ul>
 	<li><a href="https://www.khaosod.co.th/around-thailand/news_8054638" target="_blank" rel="noopener">กระบะเมาซิ่งข้ามเลน ชนเก๋งพังยับ รอดปาฏิหาริย์ เชื่อเหรียญท้าวเวสสุวรรณช่วยชีวิต</a></li>
</ul>
นักท่องเที่ยวที่ก่อเหตุ พักอาศัยอยู่ในโฮสเทลแห่งหนึ่งภายในตัวเมืองจังหวัดเชียงใหม่ จึงได้เดินทางเข้าไปพบจากการสอบถามทราบว่า นักท่องเที่ยวทั้งสองคน ชาวโปรแลนด์ อายุ 19 และ 20 ปี ไม่ทราบว่า พฤติกรรมดังกล่าวขัดกับวัฒนธรรมและประเพณีของประเทศไทย
<div class="ads_position_wrapper"></div>
<img class="alignnone size-full wp-image-8054685" src="https://www.khaosod.co.th/wpapp/uploads/2024/01/IMG_9704.jpeg" alt="" width="1477" height="917" />

ทั้งนี้นักท่องเที่ยวได้กล่าว คำขอโทษ และแสดงความเสียใจ ต่อเหตุการณ์ที่เกิดขึ้น โดย ทั้งสองมีความชื่นชอบจังหวัดเชียงใหม่เป็นอย่างมาก ไม่ได้มีเจตนาที่จะทำให้เกิดภาพที่ไม่เหมาะสมต่อศาสนสถาน และผลกระทบต่อจิตใจคนในท้องถิ่น

<img class="alignnone size-full wp-image-8054682" src="https://www.khaosod.co.th/wpapp/uploads/2024/01/IMG_9701.jpeg" alt="" width="997" height="620" />

สุดท้ายนี้นักท่องเที่ยวทั้งสองได้ขอบคุณเจ้าหน้าที่สถานีตำรวจท่องเที่ยวเชียงใหม่ ที่ได้ให้คำแนะนำ ในการปฏิบัติตัวในสถานที่ศาสนสถาน

นอกจากนี้ ทางตำรวจท่อวเที่ยวเชียงใหม่ ได้มีการเพิ่มป้ายประชาสัมพันธ์คำเตือนและคำแนะนำนักท่องเที่ยว (Do &amp; Don’t) ในบริเวณสถานที่ตามแหล่งท่องเที่ยวสำคัญ

<img class="alignnone size-full wp-image-8054683" src="https://www.khaosod.co.th/wpapp/uploads/2024/01/IMG_9702.jpeg" alt="" width="960" height="1107" />
<div class="ads_position_wrapper mb-4"></div>
ตำรวจท่องเที่ยวเชียงใหม่ ขอความร่วมมือให้ชาวเชียงใหม่ ร่วมเป็นเจ้าภาพที่ดีในการต้องรับนักท่องเที่ยว หากพบเห็นนักท่องเที่ยวมีพฤติกรรมไม่เหมาะสม สามารถแจ้งให้เจ้าหน้าที่ตำรวจจท่องเที่ยว เข้าไปตักเตือนได้ ที่สถานีตำรวจท่องเที่ยวเชียงใหม่ 196 ถนน ศรีวิชัย ตำบลช้างเผือก อำเภอเมืองเชียงใหม่ เชียงใหม่ หรือหมายเลขโทรศัพท์สายด่วน 1155

&nbsp;