<strong>แม่ลูกเจ้าของร้านขายข้าวสาร อยากทำบุญ เดินแจกข้าวสารคนแก่ในหมู่บ้าน เจอคุณยายเปลือยนอนซม ข้าวแมลงวันตอม โอ่งน้ำมีตะไคร่กินไม่ได้</strong>

เมื่อวันที่ 9 ม.ค.67 นายธนาวัฒน์ จันนิม หรือโอวา พร้อมกับ นางยศ จันนิม เปิดใจกับ ‘ข่าวสดออนไลน์’ หลังจากที่ช่วยเหลือคุณยายท่านหนึ่ง ที่นอนไม่มีแรง อยู่ภายในหมู่บ้าน ตาโมมพัฒนา หมู่ 12 ต.สะกาด อ.สังขะ จ.สุรินทร์ เมื่อเห็นสภาพความเป็นอยู่ 2 แม่ลูกก็น้ำตาไหล ด้วยความสงสาร
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
นายธนาวัฒน์ กล่าวว่า ในช่วงเทศกาลไม่ว่าจะเป็นสงกรานต์หรือปีใหม่ แม่ของตนมักจะนำข้าวสารไปแจกให้กับคนเฒ่าคนแก่ในหมู่บ้าน เนื่องจากบ้านของทำอาชีพขายข้าวสารอยู่แล้ว โดยปกติแม่ของตนจะไปคนเดียว แต่ว่าครั้งนี้ตนอยู่ด้วยก็เลยอาสาขี่รถจักรยานยนต์ไปส่งแม่ ก็ไปเจอกับบ้านหลังหนึ่งที่เหมือนจะไม่มีคนอยู่ แม่ของตนจึงเดินเข้าไปในบ้านเพื่อจะเอาข้าวสารให้

<a href="https://www.khaosod.co.th/wpapp/uploads/2024/01/page1-2.jpg"><img class="aligncenter size-full wp-image-8044106" src="https://www.khaosod.co.th/wpapp/uploads/2024/01/page1-2.jpg" alt="" width="500" height="401" /></a>

ส่วนตนก็ถ่ายคลิปแม่เอาไว้เล่นๆ ไม่ได้อยากจะทำคอนเทนท์อะไร แต่ปรากฏว่าเมื่อเดินเข้าไปก็เห็นคุณยายท่านหนึ่ง นอนผอมแห้ง ท่อนบนเปลือยเปล่า ข้างล่างมีเพียงแค่ผ้าถุง พันเอาไว้หลวมๆ และนอนเอามือเอื้อมไปหยิบข้าวที่อยู่ในจานข้างๆมากิน เหมือนคนไม่มีเรี่ยวแรง
<div class="ads_position_wrapper">
<div id="div-gpt-ad-4178984" class="" data-google-query-id="CPLupqP4z4MDFSLbcwEd__8OTQ">
<div id="google_ads_iframe_/13542554/KS_middle_article_0__container__"></div>
</div>
</div>
<a href="https://www.khaosod.co.th/wpapp/uploads/2024/01/page3-4.jpg"><img class="aligncenter size-full wp-image-8044107" src="https://www.khaosod.co.th/wpapp/uploads/2024/01/page3-4.jpg" alt="" width="500" height="401" /></a>
<div class="ads_position_wrapper"></div>
<blockquote>“ครั้งแรกที่แม่เห็นคุณยายท่านนี้ก็กรีดร้องออกมาแล้วร้องไห้ด้วยความสงสาร เพราะจากสภาพความเป็นอยู่ของคุณยายแล้ว ก็ทำให้เราอดน้ำตาไหลไม่ได้เหมือนกัน ทั้งข้าวที่มีแมลงวันตอม โอ่งใส่น้ำที่มีตะไคร่สีเขียว แทบจะกินไม่ได้ และสภาพแวดล้อมต่างๆ ที่มันอาจจะทำให้คุณยายล้มป่วยลงได้ ซึ่งทั้งหมดนี้มันบีบหัวใจของเราจนไม่กล้ารู้จะพูดอะไร โดยเฉพาะคุณแม่ที่เห็นสภาพความเป็นอยู่ของคุณยายก็ร้องไห้ เพราะเหมือนท่านมีปมในใจ ที่ไม่สามารถเลี้ยงดูพ่อแม่ให้อยู่สบายได้ ซึ่งตอนนี้ท่านก็จากไปแล้ว”</blockquote>
<blockquote id="v58995072961900696" class="tiktok-embed" cite="https://www.tiktok.com/@ovaricesurin/video/7321656802435747077" data-video-id="7321656802435747077" data-embed-from="oembed"><iframe src="https://www.tiktok.com/embed/v2/7321656802435747077?lang=en-US&amp;referrer=https%3A%2F%2Fwww.khaosod.co.th%2Fspecial-stories%2Fnews_8044056&amp;embedFrom=oembed" name="__tt_embed__v58995072961900696" sandbox="allow-popups allow-popups-to-escape-sandbox allow-scripts allow-top-navigation allow-same-origin" data-mce-fragment="1"></iframe></blockquote>
&nbsp;

นายธนาวัฒน์ กล่าวต่อว่า ซึ่งชีวิตของคุณยายน่าสงสาร ลูกก็ติดอบายมุข รักษาตัวอยู่ที่โรงพยาบาล น้องชายก็พิการ คนที่มาโหยหาอาหารให้ก็เป็นหลาน ที่เอาอาหารมาวางให้ แล้วก็ไม่ได้ดูแลต่อ ครั้งแรกที่เห็นก็เกิดคำถามกับตัวเองขึ้นมาว่า คนเรามันลำบากได้ขนาดนี้เลยหรอ เราจึงตัดสินใจช่วยคุณยายเท่าที่สามารถช่วยได้
<blockquote>“ตอนนี้ผมก็มีทุนและเงินสนับสนุนจากเพื่อนๆ ที่จะช่วยเหลือคุณยายแบบเร่งด่วนก่อน นั่นก็คือตั้งใจจะเปลี่ยนน้ำให้คุณยาย เพื่อที่จะให้ท่านได้ดื่มน้ำสะอาด โดยตรงจะไม่เปิดรับบริจาคเพราะมองว่ามันไม่ยั่งยืน จึงอยากให้หน่วยงานที่สามารถช่วยเหลือท่านได้ ให้เข้ามาดูแล เพื่อคุณภาพชีวิตจะได้ดีขึ้น” นายธนาวัฒน์ กล่าว</blockquote>
ทั้งนี้ เรื่องราวของคุณยายสะท้อนให้ตนเห็นว่า ถ้าในอนาคต ตนที่เป็น LGBT ถ้าแก่ขึ้นมาแล้วไม่มีลูกหลานดูแล จะเป็นแบบนี้หรือไม่ อยากฝากบอกหน่วยงานที่เกี่ยวข้อง ว่า หากสามารถช่วยให้โครงสร้างคุณภาพชีวิตของคนไทยเข้มแข็งและยั่งยืน โดยที่ไม่ทิ้งใครไว้ข้างหลัง

ด้าน นางยศ กล่าวว่า ครั้งแรกที่ตนเดินเข้าไปในบ้าน ก็เห็นคุณยายท่านนี้นอนหยิบข้าวกิน แม่จึงเดินไปหา คุณยายท่านนี้จึงถามว่าเป็นใคร ตนจึงแนะนำตัวไป แล้วบอกว่าจะเอาข้าวมาให้กิน ซึ่งคุณยายพยายามจะลุกขึ้นมานั่งแต่ถ้าลุกไม่ไหว ตนจึงประคองเอาไว้ ให้ลุกขึ้นมานั่งคุยกัน แกก็เล่าเรื่องราวชีวิตให้ฟังว่า ชีวิตแกลำบากมาก ก่อนที่จะขอบคุณและอวยพรให้กับตนด้วย ซึ่งตนก็ให้ข้าวสารปลาทู และเงินที่มีติดตัวอยู่ 40 บาท เอาให้ทั้งหมด

ซึ่งตนเห็นว่าคุณยายไม่มีลูกหลานมาคอยดูแลเลยก็รู้สึกสงสารมาก ที่ผ่านมาตนก็พยายามสอนลูกหลานว่า ถ้าหากครอบครัวพ่อแม่เราแก่เฒ่าเราก็ต้องดูแล เลี้ยงพ่อเลี้ยงแม่ เพราะว่าท่านก็ทำให้เราเกิดมา ที่ผ่านมาตนจึงพยายามช่วยเหลือคนที่เดือดร้อนลำบาก ซึ่งมันก็ทำให้เรารู้สึกอิ่มใจที่ได้ทำบุญ
<div class="ads_position_wrapper mb-4"></div>
&nbsp;

&nbsp;