&nbsp;

&nbsp;

&nbsp;

&nbsp;

&nbsp;

<strong>เรือสินค้าพุ่งชนสะพานบัลติมอร์ สหรัฐสันนิษฐานแรงงานซ่อมสะพานดับ 6 ราย -กต.ตรวจสอบชุมชนไทย ไม่ได้รับผลกระทบ ยังติดตามใกล้ชิด</strong>

วันที่ 27 มี.ค.บีบีซีและรอยเตอร์รายงานความคืบหน้าเรือสินค้าขนาดใหญ่พุ่งชนสะพานสำคัญเมืองบัลติมอร์ สหรัฐอเมริกาจนถล่มร่วงแม่น้ำว่า เจ้าหน้าที่ยามชายฝั่งสันนิษฐานว่า 6 รายเสียชีวิต ทั้งหมดเป็นแรงงานที่กำลังซ่อมผิวถนนบนสะพานขณะเกิดเหตุ หน่วยงานยามชายฝั่งหยุดค้นหาผู้สูญหายชั่วคราวและเริ่มงานกู้ซาก

<img class="alignnone wp-image-8158433 size-full" src="https://www.khaosod.co.th/wpapp/uploads/2024/03/BRIDGE-1.jpg" alt="" width="700" height="394" />

เหตุเกิดขึ้นขณะรถยนต์หลายคันกำลังแล่นข้ามสะพานที่เป็นแลนด์มาร์กของเมือง ซึ่งมีความยาวกว่า 2.6 กิโลเมตร สะพานพังถล่มลงมาหลังจากเรือสินค้าขนาดใหญ่ชนเข้ากับต่อม่อสะพาน ทำให้ต้องปิดท่าเรือที่พลุกพล่านที่สุดแห่งหนึ่งของโครงการระเบียงเศรษฐกิจตะวันออกของสหรัฐ โดยท่าเรือบัลติมอร์รองรับเรือสินค้ามากกว่าท่าเรืออื่นๆในสหรัฐถึงกว่า 750,000 ในปี 2565

จากการตรวจสอบพบว่า เรือมีปัญหาเกี่ยวกับพลังงานและได้ออกสัญญาณแจ้งเหตุร้ายแล้วก่อนพุ่งชนสะพาน
<div class="ads_position_wrapper"></div>
<strong>เรือและเฮลิคอปเตอร์เข้าร่วมค้นหาและช่วยชีวิต 6 คนที่ยังสูญหาย เจ้าหน้าที่สามารถช่วยคนขึ้นจากแม่น้ำได้ 2 คน ในจำนวนนี้อาการสาหัส 1 คน</strong>

พลเรือเอกแชนนอน กิลรีท เจ้าหน้าที่หน่วยยามชายฝั่งเชื่อว่า<strong> แรงงาน 6 คนที่ร่วงลงน้ำเสียชีวิตแล้ว เนื่องจากทั้งหมดร่วงลงไปในน้ำเย็นเฉียบประกอบกับระยะเวลาที่อยู่ในน้ำนานตั้งแต่เกดเหตุ</strong>

หน่วยงานรัฐบาลกลางสหรัฐระบุว่า เรือสูญเสียแรงขับเคลื่อนขณะกำลังออกจากท่าเรือ จากนั้นลูกเรือลำเกิดเหตุเตือนเจ้าหน้าที่ด้านคมนาคมในรัฐแมริแลนด์ถึงความเป็นไปได้ในการชน

นายเวส มัวร์ ผู้ว่าการรัฐแมริแลนด์กล่าวยืนยันว่า ลูกเรือแจ้งเจ้าหน้าที่ว่ามีปัญหาเกี่ยวกับพลังงานจริง ก่อนชนเข้ากับตอม่อสะพาน ทำให้<strong>เจ้าหน้าที่หยุดการจราจรบนสะพานก่อนเหตุถล่มได้ และจากการที่สามารถหยุดรถแล่นมาทางสะพาน คนเหล่านี้คือฮีโร่ พวกเขาช่วยชีวิตคนไว้ได้ </strong>

สำหรับ <strong>ภารกิจกู้ภัยเจอความท้าทายจากกระแสน้ำ</strong><strong>ความมืดรวมถึงภาวะน้ำหนาวยะเยือก</strong>ที่อุณหภูมิ 3 องศาเซลเซียสหลังดำเนินการกู้ภัยมาราว 18 ชั่วโมง เจ้าหน้าที่หวังว่า จะสามารถกลับมาดำน้ำกู้ภัยได้อีก หลังจากดวงอาทิตย์ขึ้นในวันใหม่ พุธที่ 27 มี.ค.เวลาท้องถิ่น เพื่อกู้ศพของคนงานทั้งหมดขึ้นจากน้ำ

นายแบรนดอน สกอต นายกเทศมนตรีเมืองบัลติมอร์ระบุว่า เหตุการณ์เป็นโศกนาฏกรรมที่ไม่คาดคิด และว่า <strong>จุดโฟกัสในตอนนี้ควรเป็นประชาชน ชีวิต จิตวิญญาณ ซึ่งมีคนอยู่ในน้ำที่เราต้องช่วยขึ้นมา</strong>

“เหมือนฉากในหนังแอคชั่นที่ไม่เคยคิดว่าจะได้เห็น” นายสกอตต์กล่าว

ด้านโจ ไบเดน ประธานาธิบดีสหรัฐระบุว่า จะเดินทางไปเมืองบัลติมอร์โดยเร็วที่สุดเท่าที่จะเป็นไปได้ และว่า การค้นหาและช่วยชีวิตควรให้ความสำคัญเป็นลำดับแรก

วันเดียวกันกระทรวงต่างประเทศของไทยแจ้งว่า ตามที่เกิดเหตุการณ์เรือสินค้าชนตอม่อสะพานฟรานซิส สกอตต์ คีย์บริดจ์ สะพานโครงเหล็กขนาดใหญ่ ความยาว 2.57 กม. ข้ามแม่น้ำในเมืองบัลติมอร์ รัฐแมริแลนด์ (ห่างจากกรุงวอชิงตัน 70 กม.) จนพังถล่ม ส่งผลให้มีรถยนต์หลายคันและผู้ประสบภัยหลายรายตกลงสู่แม่น้ำ เมื่อช่วงเช้าของวันที่ 26 มี.ค. 2567 เวลา 01.35 น. ตามเวลาท้องถิ่นสหรัฐฯ (ช้ากว่าไทย 11 ชม.) นั้น

กระทรวงการต่างประเทศได้รับแจ้งจากสถานเอกอัครราชทูต ณ กรุงวอชิงตันว่า ตามรายงานของเจ้าหน้าที่ตำรวจ อาจมีผู้ประสบภัยบางส่วนที่ยังติดอยู่ในยานพาหนะที่จมลงสู่แม่น้ำ และเจ้าหน้าที่กู้ภัยกำลังทำการช่วยเหลือ โดยปฏิบัติการกู้ภัยครั้งนี้อาจกินเวลาหลายวัน

<strong>จากการตรวจสอบกับสมาคมคนไทย นักเรียนนักศึกษาไทย และชุมชนไทยในพื้นที่ ยังไม่พบว่ามีคนไทยบาดเจ็บหรือได้รับผลกระทบจากเหตุการณ์ดังกล่าว</strong>แต่อย่างใด โดยสถานทูตจะตรวจสอบกับหน่วยงานที่เกี่ยวข้องเพิ่มเติม และติดตามสถานการณ์อย่างใกล้ชิดต่อไป
<div class="ads_position_wrapper mb-4"></div>
อ่าน <a href="https://www.khaosod.co.th/around-the-world-news/news_8157890">กู้ภัยดึง 2 คนจากแม่น้ำ เรือสินค้าชนสะพานถล่ม สหรัฐเร่งหาผู้สูญหาย ชี้เหตุฉุกเฉินร้ายแรง</a>

&nbsp;

&nbsp;

&nbsp;