&nbsp;

&nbsp;

&nbsp;

&nbsp;

<strong>โมโหเด็ก 1 ขวบ กรี๊ดในร้านอาหาร ด่าพ่อแม่เด็กยับ โชว์พราว “มึงกล้ามีเรื่องกับทหารเหรอ” อ้างคุยงานไม่รู้เรื่อง เจ้าของร้านสวนนี่ร้านอาหาร ไม่อนุญาตให้คุยงาน</strong>

โลกออนไลน์แห่แชร์คลิปวิดีโอ ชายผู้อ้างตัวเป็นทหาร กำลังมีปากเสียงกับครอบครัวหนึ่งในร้านอาหารแห่งหนึ่งย่านสนามบินน้ำ จ.นนทบุรี

ผู้โพสต์ระบุว่า ระหว่างที่นั่งทานอาหารลูกชาย 1 ขวบ ได้กรี๊ดในร้าน ทำให้ชายคนหนึ่งที่นั่งในร้านตะโกนบอกว่า “เงียบ ๆ หนอ่ยได้ไหม คุยงานอยู่” ซึ่งทางครอบครัวตนได้ขอโทษไป

แต่ต่อมาเด็กได้กรี๊ดอีกครั้ง ชายคนเดิมได้ตะโกนด้วยน้ำเสียงโมโหว่า “เอามัน (เด็ก) ออกไป จะเอาออกไปเองหรือจะให้กูเอาออกไป” ทำให้พ่อของเด็กได้มีอารมณ์ ตบโต๊ะอาหารก่อนหันมาถามชายคนดังกล่าวว่า “มีปัญหาอะไรหรือเปล่า ?”

ทำให้ชายคนดังกล่าวเดือดกว่าเดิม ด่าทอใส่ครอบครัวผู้โพสต์ด้วยคำหยาบต่าง ๆ นานา สารพัดสัตว์ ก่อนบอกว่า “ไม่รู้เหรอกูเป็นใคร พวกมึงกล้ามีเรื่องกับทหารเหรอ กูไม่เอาพวกมึงไว้แน่”

ต่อมาเจ้าของร้านได้เข้ามาพูดคุย แต่ได้ถูกชายที่อ้างว่าเป็นทหารด่ากราดใส่อีกครั้ง ก่อนที่เจ้าของจะเชิญชายคนเดิมออกจากร้าน พร้อมกล่าวว่า ร้านไม่อนุญาตให้ทำงานหรือคุยงานในร้าน เพราะนี่คือร้านอาหาร มีไว้ทานข้าว ทำให้ชายคนดังกล่าวฉุนและออกจากร้าน พร้อมได้มีการผลักพนักงานร้านไป 1 ครั้ง ก่อนขับรถออกไป
<div class="ads_position_wrapper"></div>
<div class="ads_position_wrapper mb-4"></div>
<strong><a href="https://www.facebook.com/reel/1261399304834266">คลิกชมคลิป</a></strong>

&nbsp;

&nbsp;