&nbsp;

&nbsp;

&nbsp;

&nbsp;

<strong>แต่งงาน 5 วันเลิก เจ้าบ่าว-เจ้าสาว ทะเลาะเดือดเรื่อง คืนสินสอด อุทาหรณ์ซองงานแต่ง-เงินจัดงาน ฝ่ายชายเล่าปมแตกหัก เผย ยังรัก แต่กลับไปใช้ชีวิตคู่ไม่ได้แล้ว</strong>

จากกรณีมีการเผยแพร่เรื่องราวว่า “เป็นใครก็คงเสียใจแต่งงาน 4-5 วัน ผู้หญิงขอเลิก สินสอดก็ไม่คืน เอาจริง ถ้าอยู่กันไม่ได้ จะจัดงานขึ้น มาทำไมก่อน สินสอดก็น่าจะแบ่งกันดีกว่านะ มันเป็นไปได้ด้วยหรือ ที่มาบอกว่ารักกัน แต่งงานกันไม่ถึง 4-5 วัน จะขอเลิก

บอกว่าอยู่ด้วยกันไม่ได้แต่ถ้าเลิก เราก็อยากจะได้สินสอดเราคืนไง สินสอด 2 แสน ทอง 2 บาท มันไม่น้อยเลย บอกจะคืนให้เรา 5 หมื่นบาท แต่เราขอทอง 2 บาทของเราคืนด้วย เค้าก็ไม่ยอมบอกว่าเป็นของเขาแล้ว ก็ให้เราไปฟ้องศาลเอาเองถ้าอยากจะได้ บอกว่าทางเขาเสียหาย
<div id="attachment_8152492" class="wp-caption aligncenter"><a href="https://www.khaosod.co.th/wpapp/uploads/2024/03/23-%E0%B9%81%E0%B8%95%E0%B9%88%E0%B8%872.jpg"><img class="size-full wp-image-8152492" src="https://www.khaosod.co.th/wpapp/uploads/2024/03/23-%E0%B9%81%E0%B8%95%E0%B9%88%E0%B8%872.jpg" alt="แต่งงาน 5 วันเลิก เจ้าบ่าว-เจ้าสาว ทะเลาะเดือดเรื่อง คืนสินสอด อุทาหรณ์ซองงานแต่ง-เงินจัดงาน ฝ่ายชายเล่าปมแตกหัก" width="600" height="338" aria-describedby="" /></a>
<p class="wp-caption-text">แต่งงาน 5 วันเลิก เจ้าบ่าว-เจ้าสาว ทะเลาะเดือดเรื่อง คืนสินสอด อุทาหรณ์ซองงานแต่ง-เงินจัดงาน ฝ่ายชายเล่าปมแตกหัก</p>

</div>
แล้วแบบนี้จะเรียกว่ารักหรือ แค่เรื่องทะเลาะกันก็มาขอเลิก ค่าใช้จ่ายในงานเราก็ช่วยทุกอย่างเพราะเรารัก เงินทุกบาท เราทำงานตั้งใจเก็บเงินเพื่อจะมาแต่ง กว่าจะหามาได้ เอาไปแบบนี้มันง่ายเกินไปมั้ย ถ้าเรื่องกฏหมายเราอาจจะไม่รู้เยอะ แต่ทำกันแบบนี้เค้าเรียกว่าอะไร”

พร้อมกับลงรูปงานแต่งงานของบ่าวสาวคู่หนึ่ง และทำให้มีคนเข้าไปแสดงความคิดเห็นจำนวนมาก ซึ่งทราบว่า บ่าวสาวคู่นี้เป็นชาวจ.ราชบุรี”
<div class="ads_position_wrapper"></div>
ล่าสุดวันที่ 23 มี.ค.2567 ผู้สื่อข่าวได้ติดต่อไปขอพูดคุยกับทางเจ้าบ่าว ซึ่งทราบชื่อคือนายเอก (นามสมมติ) อายุ 32 ปี กล่าวว่า คบกับเจ้าสาวมาตั้งแต่ปี 2564 และตกลงกันว่าจะแต่งงานกันในวันที่ 16 มี.ค.67 ได้มีการพูดคุยกันเรื่องสินสอด พูดคุยเรื่องการจัดงาน

นายเอก กล่าวยอมรับว่า ตอนพูดคุย ไม่ได้มีการสื่อสารกันให้ชัดเจน เรื่องเงินค่าซอง และเรื่องรูปแบบงาน และไม่รู้ว่าจะต้องออกค่าใช้จ่ายเรื่องการจัดงานด้วย จึงทำให้มีปัญหากัน หลังแต่งงานได้ 3 วัน เจ้าสาวก็ขอกลับมาอยู่บ้านของตัวเอง

นายเอก กล่าวต่อว่า และช่วงนั้นก็มีการพูดคุยกันเรื่องของค่าใช้จ่ายในงานที่ยังค้างอยู่ จึงทำให้เกิดมีปากเสียงกัน จนเรื่องลุกลามใหญ่โต เมื่อวันที่ 21 มี.ค.ที่ผ่านมา ทั้งสองฝ่ายได้นัดพูดคุยตกลงกันที่สภ.ด่านทับตะโก อ.จอมบึง จ.ราชบุรี เกี่ยวกับเรื่องเงินสินสอดดังกล่าว

นายเอก กล่าวอีกว่า โดยเจ้าสาวบอกว่า ไม่คืนให้ทั้งหมด เพราะฝ่ายเจ้าสาวเองก็เสียหายที่ต้องเลิกรา แต่ฝ่ายเจ้าสาวไม่ยอม สุดท้ายส่งข้อความมาบอกว่าจะคืนเงินให้ 50,000 บาท ให้ส่งเลขบัญชีไป ซึ่งตนก็ขอทอง 2 บาทคืนด้วย แต่ทางเจ้าสาวไม่ยอม

นายเอก กล่าวว่า หลังจากนั้น ทางนั้นก็เงียบไป ไม่สามารถติดต่อได้ ตนอยากขอความเห็นใจให้เจ้าสาวคืนเงินสินสอดจำนวน 50,000 บาท และทอง 2 บาทมาให้ตน เพราะทางบ้านตนก็มีการจ่ายค่าใช้จ่าย จ่ายค่าจัดงานไปแล้ว
<div class="ads_position_wrapper mb-4"></div>
นายเอก กล่าวด้วยว่า ถามว่าตอนนี้ยังรักอยู่ไหม ก็ยังรัก แต่ไม่สามารถกลับมาใช้ชีวิตคู่ อยู่ด้วยกันได้อีกแล้ว เพราะมีปัญหา มีปากเสียงกันเรื่องนี้ พูดจาทำร้ายจิตใจกันไปแล้ว หลังจากนี้แค่อยากได้เงินสินสอดกับทองคืน แล้วก็ยินดีจะแยกทางกันไปด้วยดี

&nbsp;