<strong>สาวเลิกแฟนคนแรก รับไม่ได้บ้านจน ผ่านมา 6 ปี กลับบ้านเกิดมีอึ้ง เขาได้ดิบได้ดี แต่งงานแล้ว </strong><strong>แถม</strong><strong>มีบ้านหลังโต หันกลับมามองตัวเองแล้วเศร้า</strong>

กำลังเป็นเรื่องราวที่ได้รับความสนใจ เมื่อหญิงสาวชาวจีนคนหนึ่งได้หวนกลับไปบ้านเกิด พร้อมรำลึกถึงความรักครั้งแรก ซึ่งไม่รู้ว่าเธอควรดีใจหรือเสียใจดี ที่พบว่า”แฟนเก่า” แต่งงานแล้ว แถมเขายังได้ดีจนเธออึ้ง
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เรื่องราวข้างต้นเป็นของหญิงสาวรายหนึ่งในมณฑลอานฮุย เธอเผยว่า เธอและแฟนเก่าต่างเป็นรักแรกของกันและกัน ซึ่งพวกเธอรักกันมากถึงขั้นวางแพลนจะแต่งงาน

อย่างไรก็ตาม ครอบครัวของเธอไม่ปลื้มนัก เพราะมองว่าฝ่ายชายยากจนเกินไป อีกทั้งยังไม่สามารถหาสินสอดมาตามที่ต้องการได้ ท้ายที่สุด เธอจึงต้องเลิกกับเขาตามความต้องการของครอบครัว ซึ่งหลังจากเลิกรากัน เขาได้เดินทางไปทำงานที่เมืองใหญ่

ผ่านมา 6 ปี เธอยังคงเป็นโสดและมีโอกาสกลับไปบ้านเกิด ขณะที่เธอเดินผ่านบ้านของแฟนเก่า เธอพบว่าสถานการณ์เปลี่ยนไปอย่างมาก จากบ้านหลังเล็กที่เคยทรุดโทรม ได้กลายเป็นบ้านหลังใหญ่ราวคฤหาสน์

<a href="https://www.khaosod.co.th/wpapp/uploads/2024/01/%E0%B8%9A%E0%B9%89%E0%B8%B2%E0%B8%99010167-1.jpg"><img class="aligncenter size-full wp-image-8034027" src="https://www.khaosod.co.th/wpapp/uploads/2024/01/%E0%B8%9A%E0%B9%89%E0%B8%B2%E0%B8%99010167-1.jpg" alt="" width="1600" height="900" /></a>
<div class="ads_position_wrapper"></div>
เธอได้สอบถามเรื่องราวกับเพื่อนจนรู้ว่า หลังจากเขาเดินทางไปทำงานที่เมืองใหญ่ เขาก็ได้พบกับภรรยาคนปัจจุบัน พวกเขาทำงานหนักร่วมกัน อีกทั้งเขายังลงทุนทำธุรกิจร่วมกับพี่ชาย จึงทำให้เขาสร้างเนื้อสร้างตัวได้

หลังจากธุรกิจประสบความสำเร็จ เขาได้กลับมาสร้างบ้านให้พ่อแม่ที่หมู่บ้าน ซึ่งตัวเขาเองก็มีบ้านอีกหลังในเมืองใหญ่ พร้อมรถยนต์ราคาแพงที่เธอเคยอยากได้ เขามีภรรยาและลูก ๆ เป็นครอบครัวอบอุ่น แตกต่างจากเธอที่ยังเป็นโสดและไม่ได้ร่ำรวย

สิ่งที่ได้ยินทำให้เธอรู้สึกเสียใจมาก จึงตัดสินใจนำเรื่องราวมาระบายลงบนโซเชียล แต่ทั้งนี้ได้เกิดกระแสวิพากษ์วิจารณ์อย่างหนัก เพราะชาวเน็ตหลายคนเชื่อว่า หากวันนั้นเธอยึดมั่นในความรัก ในวันนี้เธอก็คงไม่เสียใจ

<a href="https://www.khaosod.co.th/wpapp/uploads/2024/01/%E0%B8%9A%E0%B9%89%E0%B8%B2%E0%B8%99010167-2.jpg"><img class="aligncenter size-full wp-image-8034028" src="https://www.khaosod.co.th/wpapp/uploads/2024/01/%E0%B8%9A%E0%B9%89%E0%B8%B2%E0%B8%99010167-2.jpg" alt="" width="1600" height="900" /></a>
<div class="ads_position_wrapper mb-4"></div>
<strong>ขอบคุณที่มา </strong><a href="https://www.ctwant.com/article/307017">ctwant</a>

&nbsp;

&nbsp;