&nbsp;

&nbsp;

&nbsp;

&nbsp;

&nbsp;

&nbsp;

<strong>ทหารเรือ เหมารถตู้กลับบ้าน ผลัดพักช่วงสงกรานต์ คนขับหลับใน พุ่งชน 18 ล้อ รถพลิกตะแคง หลังคาเปิด 13 ชีวิตกระเด็นเจ็บเกลื่อนถนน ดับสลด2ศพ</strong>

เมื่อเวลา 04.30 น. วันที่ 4 เม.ย.2567 ร.ต.อ.สุนทร อมรเวช ร้อยเวรฯ สภ.เขาหินซ้อน รับแจ้งเหตุรถตู้เฉี่ยวชนกับรถเทรลเลอร์ 18 ล้อ บรรทุกตู้คอนเทนเนอร์ บนถนนหมายเลข 304 มุ่งหน้ากบินทร์บุรี หน้าตลาดพูนทรัพย์ อพนมสารคาม จ.ฉะเชิงเทรา จึงรุดไปตรวจสอบพร้อมเจ้าหน้าที่กู้ภัยพนมสารคาม

ที่เกิดเหตุพบรถตู้สีขาว เป็นรถร่วมบริการ ทะเบียน 16-7259 กรุงเทพมหานคร สภาพตะแคงพลิกคว่ำอยู่กลางถนน หลังคาเปิด หน้ารถเสียหาย ผู้โดยสารกระเด็นนอนเกลื่อนถนน กว่า 10 ราย เจ้าหน้าที่เร่งช่วยเหลือผู้บาดเจ็บนำส่งโรงพยาบาล
<div id="attachment_8171873" class="wp-caption aligncenter"><a href="https://www.khaosod.co.th/wpapp/uploads/2024/04/4-%E0%B8%8A%E0%B8%991.jpg"><img class="size-full wp-image-8171873" src="https://www.khaosod.co.th/wpapp/uploads/2024/04/4-%E0%B8%8A%E0%B8%991.jpg" alt="ทหารเรือ เหมารถตู้กลับบ้าน ผลัดพักช่วงสงกรานต์ คนขับหลับใน พุ่งชน 18 ล้อ รถพลิกตะแคง หลังคาเปิด 13 ชีวิตกระเด็นเจ็บเกลื่อนถนน ดับสลด2ศพ" width="600" height="337" aria-describedby="" /></a>
<p class="wp-caption-text">ทหารเรือ เหมารถตู้กลับบ้าน ผลัดพักช่วงสงกรานต์ คนขับหลับใน พุ่งชน 18 ล้อ รถพลิกตะแคง หลังคาเปิด 13 ชีวิตกระเด็นเจ็บเกลื่อนถนน ดับสลด2ศพ</p>

</div>
จากนั้นพบว่ามีผู้เสียชีวิตและผู้บาดเจ็บอีก 2 ราย ติดภายในรถตู้ เจ้าหน้าที่ใช้เครื่องตัดถ่างนำร่างของผู้เสียชีวิตออกมาจากตัวรถ ใกล้กันพบรถเทรลเลอร์ 18 ล้อ บรรทุกตู้คอนเทนเนอร์ จอดอยู่บริเวณข้างทาง สภาพล้อหลังหัวรถด้านขวาพังเสียหายจากการถูกเฉี่ยวชน คนขับรถเทรลเลอร์ 18 ล้อ บรรทุกตู้คอนเทนเนอร์ ไม่ได้รับบาดเจ็บ

<a href="https://www.khaosod.co.th/wpapp/uploads/2024/04/4-%E0%B8%8A%E0%B8%992.jpg"><img class="aligncenter size-full wp-image-8171874" src="https://www.khaosod.co.th/wpapp/uploads/2024/04/4-%E0%B8%8A%E0%B8%992.jpg" alt="" width="600" height="337" /></a>
<div class="ads_position_wrapper"></div>
จากการสอบถามผู้บาดเจ็บที่เดินทางโดยสารมากับรถตู้ กล่าวว่า พวกตนเป็นทหารเกณฑ์ สังกัดทหารเรือ โดยวันนี้เป็นผลัดพักปล่อยลากลับบ้าน ตนและเพื่อน ๆ ได้เช่ารถตู้เหมาคันเพื่อเดินทางจาก ค่ายทหารแห่งหนึ่งใน จ.ชลบุรี เดินทางกลับภูมิลำเนาที่จ.หนองบัวลำภู

<a href="https://www.khaosod.co.th/wpapp/uploads/2024/04/4-%E0%B8%8A%E0%B8%993.jpg"><img class="aligncenter size-full wp-image-8171875" src="https://www.khaosod.co.th/wpapp/uploads/2024/04/4-%E0%B8%8A%E0%B8%993.jpg" alt="" width="600" height="337" /></a>

ผู้บาดเจ็บ กล่าวต่อว่า ระหว่างเดินทางกลับนั้น พวกตนและเพื่อน ๆ ก็หลับมาในรถจนมาเกิดเหตุดังกล่าว ตอนนี้ยังสับสนและมึนงงกับเหตุการณ์ที่เกิดขึ้น

<a href="https://www.khaosod.co.th/wpapp/uploads/2024/04/4-%E0%B8%8A%E0%B8%994.jpg"><img class="aligncenter size-full wp-image-8171876" src="https://www.khaosod.co.th/wpapp/uploads/2024/04/4-%E0%B8%8A%E0%B8%994.jpg" alt="" width="600" height="338" /></a>

เบื้องต้นเจ้าหน้าที่กู้ภัยพนมสารคาม ได้แจ้งยอดผู้บาดเจ็บสาหัส 3 ราย บาดเจ็บอีก 10 ราย และมีผู้เสียชีวิตในที่เกิดเหตุ 1 ราย เสียชีวิตที่โรงพยาบาล 1 ราย โดยได้นำส่งรักษาตัวที่โรงพยาบาลพนมสารคาม และโรงพยาบาลสนามชัยเขต

<a href="https://www.khaosod.co.th/wpapp/uploads/2024/04/4-%E0%B8%8A%E0%B8%995.jpg"><img class="aligncenter size-full wp-image-8171877" src="https://www.khaosod.co.th/wpapp/uploads/2024/04/4-%E0%B8%8A%E0%B8%995.jpg" alt="" width="600" height="338" /></a>

ร.ต.อ.สุนทร ตรวจสอบพื้นที่รวบรวมหลักฐานต่าง ๆ สาเหตุเบื้องต้นคาดว่า คนขับรถตู้เกิดการหลับใน อย่างไรก็ตาม เจ้าหน้าที่จะดำเนินการตรวจสอบถึงสาเหตุของการเกิดอุบัติเหตุที่แท้จริงเพื่อดำเนินการตามกฎหมายต่อไป
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/04/4-%E0%B8%8A%E0%B8%996.jpg"><img class="aligncenter size-full wp-image-8171878" src="https://www.khaosod.co.th/wpapp/uploads/2024/04/4-%E0%B8%8A%E0%B8%996.jpg" alt="" width="600" height="338" /></a>

&nbsp;

&nbsp;

&nbsp;