&nbsp;

&nbsp;

&nbsp;

&nbsp;

&nbsp;

&nbsp;

<strong>ฆ่าเปลือยสาวนิรนาม มัดมือ ใช้กางเกงคลุมศีรษะ ยัดกล่องพลาสติก โยนลงสระน้ำสวนทุเรียน คาดว่าทิ้งศพอำพราง เบื้องต้นไม่ใช่คนในหมู่บ้าน ตร.เร่งตรวจสอบ </strong>

เมื่อเวลา 08.00 น.วันที่ 7 มี.ค. 2567 พ.ต.ต.คงศักดิ์ ไชยต้นเชื้อ สว.(สอบสวน) สภ.ปากน้ำประแสร์ รับแจ้งพบศพหญิงถูกฆาตกรรม ลอยอืดในสระน้ำ สวนทุเรียน ริม ถ.ไร่อ้อย-เขายายพริ้ง ม.4 ต.กองดิน อ.แกลง จ.ระยอง จึงประสานแพทย์เวร รพ.แกลง และ เจ้าหน้าที่กู้ภัยพุทธศาสตร์สงเคราะห์ พร้อมด้วยเจ้าหน้าที่ตำรวจชุดสืบสวน เดินทางไปตรวจสอบ

ที่เกิดเหตุ เป็นสระน้ำ กว้างประมาณ 1 ไร่ มีตลิ่งสูง 2 เมตร พบศพหญิงอายุประมาณ 35-40 ปี เปลือยกาย ถูกเชือกรองเท้ามัดมือไขว้หลัง คว่ำหน้าขึ้นอืด มีกล่องพลาสติกครอบศีรษะไว้ โดยมีกางเกงลายทางขาวดำมัดคลุมศีรษะและใบหน้า คาดเสียชีวิตมาแล้วไม่ต่ำกว่า 3 วัน ตรวจสอบโดยรอบไม่พบหลักฐานอื่นใด มีเพียงร่องรอยของต้นหญ้าที่ถูกเหยียบ

<img class="aligncenter wp-image-8127870 size-full" src="https://www.khaosod.co.th/wpapp/uploads/2024/03/IMG_1511.jpeg" alt="" width="800" height="450" />

จากการสอบถามนายรังสรรค์ ก้องเสนาะ อายุ 37 ปี ได้ให้การว่า ตนเองเป็นผู้ดูแลสวนทุเรียน เมื่อช่วงเช้าได้เข้ามาในสวนเพื่อรดน้ำต้นทุเรียน พอเดินเข้าไปที่สระน้ำ เห็นมีกล่องพลาสติกครอบสิ่งของบางอย่างลอยอยู่ในสระ จึงเดินเข้าไป เมื่อเห็นก็แทบช็อก เพราะเป็นร่างคนเปลือยกาย ศีรษะถูกครอบด้วยกล่องพลาสติกสีขาวขุ่น จึงรีบแจ้งผู้ใหญ่บ้านและตำรวจตรวจสอบ
<div class="ads_position_wrapper">

สำหรับสระน้ำดังกล่าว ทางตนเองไม่ได้ใช้มาประมาณ 3 เดือนแล้ว เพราะปั๊มน้ำเสีย จึงไปใช้สระน้ำอีกแห่งหนึ่ง ที่ผ่านมาก็เข้ามารดน้ำวันเว้นวันและพาคนมาฉีดยาทุเรียน แต่ก็ไม่ได้สังเกตภายในสระที่พบศพ และไม่พบสิ่งผิดปกติ คาดว่าคงจะมีการเข้ามาในตอนกลางคืน ซึ่งสวนทุเรียนสวนนี้อยู่ติดถนน และไม่มีบ้านเรือนใกล้เคียง
<div class="ads_position_wrapper"></div>
<img class="aligncenter wp-image-8127872 size-full" src="https://www.khaosod.co.th/wpapp/uploads/2024/03/IMG_1521.jpeg" alt="" width="800" height="450" />

ด้านผู้ใหญ่สงกรานต์ ได้กล่าวว่า เบื้องต้นตรวจสอบภายในหมู่บ้านแล้ว ไม่มีคนหายและการแจ้งคนหาย ผู้เสียชีวิตคงจะเป็นคนนอกพื้นที่
<div class="ads_position_wrapper mb-4"></div>
เบื้องต้นเจ้าหน้าที่ตำรวจ ได้ตรวจสอบไปยังพื้นที่ใกล้เคียง พบว่ามีการแจ้งความคนหาย ที่ สภ.แก่งหางแมว จ.จันทบุรี เป็นผู้หญิง ซึ่งมีความใกล้เคียงกับศพที่พบ เตรียมประสานญาติมาดูศพ พร้อมทั้งกระจายกำลังออกหาเบาะแส และตรวจสอบกล้องวงจรปิดในจุดใกล้เคียงที่เกิดเหตุ เพื่อคลี่คลายคดีต่อไป

&nbsp;

</div>