&nbsp;

&nbsp;

&nbsp;

&nbsp;

&nbsp;

&nbsp;

<strong>กะเหรี่ยง รัวอาวุธหนักถล่มทหารเมียนมาค่าย 275 หลังการเจรจา 3 วันไร้ผล ฝ่ายทหารเมียนมาไม่ยอม โดยต้องการยึดที่มั่นทหารเมียนมาให้ได้</strong>

ผู้สื่อข่าวรายงานจากอำเภอแม่สอด จังหวัดตาก ว่า สถานการณ์การสู้รบระหว่างทหารเมียนมา กับฝ่ายต่อต้านที่มีทหารสหภาพแห่งชาติกะเหรี่ยง (เคเอ็นยู) และกองกำลังปกป้องประชาชน (พีดีเอฟ) รวมทั้งกะเหรี่ยงกลุ่มอื่น ๆ ว่า ฝ่ายกะเหรี่ยงเริ่มยิงอาวุธหนักใส่กองพันทหารราบที่ 275 จ.เมียวดี ลึกจากสะพานมิตรภาพไทย-เมียนมา แห่งที่ 1 ตรงข้ามบ้านริมเมย ต.ท่าสายลวด อ.แม่สอด ประมาณ 3 กิโลเมตร ทั้งนี้ทั้ง 2 ฝ่ายได้เจรจากันมา 3 วันแล้ว แต่ฝ่ายทหารเมียนมาไม่ยอม

ทำให้เมื่อเวลา 13.00 น.วันนี้ ฝ่ายกะเหรี่ยงเริ่มยิงใส่ค่ายทหารเมียนมาแล้ว และพร้อมที่จะส่งกำลังเข้ายึดที่มั่นทหารเมียนมาให้ได้ การสู้รบดังกล่าวยังห่างจากชุมชน หมู่บ้าน ไม่ส่งผลกระทบต่อการเดินทางไปมาระหว่างเขตไทย และเขตเมียนมาของประชาชนเมียนมา และประชาชนไทย

สำหรับทหารเมียนมาชุดแรกที่วางอาวุธ และเข้ามอบตัวกับฝ่ายต่อต้านนั้น ยังคงอยู่ในพื้นที่ส่วยโก๊กโก่ ของกองทัพกะเหรี่ยงแห่งชาติ ที่มีพันเอกหม่องชิตู เป็นผู้บัญชาการกองทัพ

ด้านทหารไทยหน่วยเฉพาะกิจราชมนู อ.แม่สอด ยังคงลาดตระเวนแนวชายแดน เพื่อป้องกันการรุกล้ำอธิปไตยของไทย และรักษาความสงบตามแนวชายแดน

&nbsp;

&nbsp;

&nbsp;

&nbsp;