&nbsp;

&nbsp;

<strong>หนุ่มระบาย ไปเยี่ยมบ้านแฟนทีไร เจอเมนูสุดช็อกตลอด ล่าสุดให้กินอึ่งอ่าง ตักใส่จานแล้วนั่งจ้อง จะปฏิเสธยังไงไหว</strong>

กำลังเป็นกระทู้พันทิปมาแรง เมื่อหนุ่มคนหนึ่งได้ระบายปัญหาเกี่ยวกับความสัมพันธ์ เมื่อเขากลับไปเยี่ยมครอบครัวแฟนทีไร ต้องเจอเมนูสุดแปลกมาต้อนรับตลอด
<div class="ads_position_wrapper"></div>
หนุ่มเจ้าของกระทู้เล่าว่า เขาเป็นคนภาคกลางและคบหากับแฟนมา 10 ปีตั้งแต่สมัยเรียน พออายุมากขึ้นจึงเริ่มไปมาหาสู่ครอบครัวแฟน ซึ่งครอบครัวแฟนเป็นครอบครัวใหญ่ มีราว ๆ 10 คนขึ้นไป ทั้งตายายและหลาน ๆ

โดยครอบครัวแฟนมักจะทานข้าวแบบพร้อมหน้าพร้อมตา เมนูส่วนใหญ่ทำมาจากอึ่งอ่าง รกวัว ซอยจุ๊ ถั่วเน่าแอ๊บ กบ นก น้ำพริกต่าง ๆ ซึ่งแน่นอนว่าเขาทานไม่ได้เกือบทั้งหมด เมนูที่ทานได้ก็จะเป็นอาหารจำพวกไข่

<a href="https://www.khaosod.co.th/wpapp/uploads/2024/02/%E0%B8%81%E0%B8%B4%E0%B8%990227-5.jpg"><img class="aligncenter size-full wp-image-8115095" src="https://www.khaosod.co.th/wpapp/uploads/2024/02/%E0%B8%81%E0%B8%B4%E0%B8%990227-5.jpg" alt="" width="1600" height="900" /></a>

สิ่งที่เป็นปัญหาคือ <strong>เขารู้สึกว่าครอบครัวแฟนกำลังบังคับให้เขาทาน</strong> ชนิดที่ว่าตักอาหารให้ แล้วทุกสายตาจับจ้องรอดูเขาตักอาหารเข้าปาก แม้เขาจะปฏิเสธว่าทานไม่เป็น แต่ครอบครัวแฟนก็พยายามคะยั้นคะยอ โดยมักบอกว่า<strong> “อร่อยมาก ลองดู อยู่บ้านเราต้องกินได้หมด”</strong>
<div class="ads_position_wrapper"></div>
เมื่อเขาลองปรึกษาแฟน แฟนได้ตอบกลับมาว่า<strong> “ช่วยอะไรไม่ได้ เพราะเป็นวัฒนธรรมที่บ้าน”</strong> ซึ่งเขาเองก็รับรู้ว่าครอบครัวแฟนเอ็นดูและหวังดี แต่การทดสอบด้วยอาหาร เขาไม่สามารถทานได้จริง ๆ ถึงขั้นที่ไม่มีความสุขทุกครั้งที่ต้องไปบ้านแฟน จึงอยากขอคำแนะนำว่าควรแก้ปัญหาอย่างไรดี

<a href="https://www.khaosod.co.th/wpapp/uploads/2024/02/%E0%B8%81%E0%B8%B4%E0%B8%990227-1.jpg"><img class="aligncenter size-full wp-image-8115034" src="https://www.khaosod.co.th/wpapp/uploads/2024/02/%E0%B8%81%E0%B8%B4%E0%B8%990227-1.jpg" alt="" width="1600" height="900" /></a>

ด้านความคิดเห็นชาวเน็ตนั้นมีหลากหลาย ในส่วนแรกมองว่า “นี่ไม่ใช่การบังคับ” บางทีครอบครัวแฟนเพียงแค่อยากให้เจ้าของกระทู้ลองสัมผัสวัฒนธรรม หากเจ้าของกระทู้บอกไปตรง ๆ ว่าทานไม่ได้ ก็คาดว่าน่าจะไม่มีปัญหาอะไร

<a href="https://www.khaosod.co.th/wpapp/uploads/2024/02/%E0%B8%81%E0%B8%B4%E0%B8%990227-2.jpg"><img class="aligncenter size-full wp-image-8115058" src="https://www.khaosod.co.th/wpapp/uploads/2024/02/%E0%B8%81%E0%B8%B4%E0%B8%990227-2.jpg" alt="" width="1600" height="900" /></a>

ทั้งนี้ บางส่วนมองว่า “ไม่บังคับก็เหมือนบังคับ” เพราะการตักอาหารมาใส่จานแล้วนั่งมอง ก็คล้ายกับการบังคับกลาย ๆ นอกจากนี้ แฟนเจ้าของกระทู้ควรเป็นเซฟโซน คบกันมานานถึง 10 ปี ควรรู้ว่าเจ้าของกระทู้ชอบทานหรือไม่ทานอะไร และกล้าที่จะปฏิเสธครอบครัวให้มากกว่านี้ หรือเจ้าของกระทู้อาจจะต้องเลี่ยงไปบ้านแฟนในช่วงทานอาหาร หรือลองซื้ออาหารไปเผื่อไว้
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/02/%E0%B8%81%E0%B8%B4%E0%B8%990227-3.jpg"><img class="aligncenter size-full wp-image-8115057" src="https://www.khaosod.co.th/wpapp/uploads/2024/02/%E0%B8%81%E0%B8%B4%E0%B8%990227-3.jpg" alt="" width="1600" height="900" /></a>

&nbsp;

&nbsp;