<strong>สามีเจ้าของโรงงานพลุระเบิด เศร้าเสียลูกเมีย เผยมีพลุ 80 ลูก กำลังทำส่งงานศพ หลังจากนี้จะไม่ทำพลุแล้ว ยังมีลูกต้องดูแลอีก 3 คน</strong>

วันที่ 17 ม.ค. 2567 หลังเกิดเหตุโรงงานพลุระเบิดในพื้นที่หมู่ 3 ต.ศาลาขาว อ.เมือง จ.สุพรรณบุรี ส่งผลให้มีผู้เสียชีวิตทั้งหมด 23 ราย รวมถึงหญิงที่เป็นเจ้าของโรงงานและลูกชายด้วย
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
<strong>นายสุริยา วัชระพิมลมิตร อายุ 56 ปี สามีเจ้าของโรงงานพลุ</strong> กล่าวว่า ตอนเกิดเหตุไม่ได้อยู่ในพื้นที่ เพราะเติมน้ำมันอยู่ และมีน้องโทรไปบอกว่าโรงงานพลุระเบิด ภายในโรงงานก็มีภรรยาและลูกชายที่กำลังผลิตพลุอยู่ด้วย กำลังผลิตไปส่งตามงานศพ เพราะจะใช้งานศพในวันพรุ่งนี้<a href="https://www.khaosod.co.th/wpapp/uploads/2024/01/IMG20240117181624.jpg"><img class="alignnone size-full wp-image-8056370" src="https://www.khaosod.co.th/wpapp/uploads/2024/01/IMG20240117181624.jpg" alt="" width="800" height="450" /></a><strong>นายสุริยา</strong> กล่าวต่อว่า ในโรงงานมีพลุ 80 ลูก ส่วนของก็มีที่จะส่งประมาณ 5-6 ลัง สำหรับการทำงานก็ทำกันเป็นวันต่อวัน ส่วนคนงานก็เป็นคนงานแบบทำเหมา และไม่รู้ว่าใครจะมาบ้าง ตอนนี้ตนพูดอะไรไม่ออกเลย ตอนเข้ามาก็เห็นสภาพแบบนี้ ทำอะไรไม่ถูกเลย

<strong>นายสุริยา</strong> กล่าวอีกว่า หลังจากนี้จะยุติการทำพลุไปเลย เพราะไม่มีภรรยาคู่คิดแล้ว ซึ่งตนยังมีลูกอีก 3 คนที่ต้องดูแล ครั้งที่แล้วที่ระเบิดเรารู้ว่าเกิดจากอะไร แต่ครั้งนี้ไม่รู้เลยว่าสาเหตุเกิดจากอะไร<a href="https://www.khaosod.co.th/wpapp/uploads/2024/01/IMG20240117185420.jpg"><img class="alignnone size-full wp-image-8056369" src="https://www.khaosod.co.th/wpapp/uploads/2024/01/IMG20240117185420.jpg" alt="" width="800" height="450" /></a>ด้าน<strong> พล.ต.ท.นัยวัฒน์ ผะเดิมชิต ผบช.ภ.7</strong> เปิดเผยว่า ได้สั่งการให้ทุกฝ่ายทำงานอย่างรัดกุม นำเจ้าหน้าที่พิสูจน์หลักฐานเข้าตรวจสอบอย่างละเอียดเพื่อหาสาเหตุที่แน่ชัด และนำร่างผู้เสียชีวิตออกมาจากจุดเกิดเหตุ เพื่อทำการพิสูจน์อัตลักษณ์บุคคล ตรวจดีเอ็นเอ พร้อมนำทีมพนักงานสอบสวนสอบปากคำญาติผู้เสียหาย และสามีเจ้าของโรงงาน

พล.ต.ท.นัยวัฒน์ กล่าวต่อว่า ส่วนสาเหตุการเกิดเหตุในครั้งนี้ยังไม่ทราบแน่ชัด เนื่องด้วยนางแสงเดือน ปานจันทร์ ซึ่งเป็นเจ้าของโรงงานที่ยื่นขออนุญาต ได้เสียชีวิตในที่เกิดเหตุ ส่วนลูกชายก็เสียชีวิต คนงานทั้งหมดเสียชีวิต ไม่มีผู้ได้รับบาดเจ็บ

&nbsp;