วันที่ 1 กันยายน 2566 จากกรณี <strong>ทักษิณ ชินวัตร ได้รับพระราชทานอภัยลดโทษ</strong>เหลือจำคุกอีก 1 ปีต่อจากนี้ ประกาศลงราชกิจจานุเบกษาแล้ว ต่อจากนั้น<strong> อุ๊งอิ๊ง แพทองธาร ชินวัตร</strong> ลูกสาวได้โพสต์ซาบซึ้งในพระมหากรุณาธิคุณอย่างหาที่สุดมิได้

<img class="img-fluid w-100 showcaption-true" src="https://image.tnews.co.th/uploads/images/contents/w1024/2023/09/vlwrovRX8TMlbVLZ63fP.webp" alt="อุ๊งอิ๊ง โพสต์ซาบซึ้งในพระมหากรุณาธิคุณ ทักษิณ ได้รับพระราชทานอภัยลดโทษ" width="600" height="400" />

<span class="image-caption">อุ๊งอิ๊ง โพสต์ซาบซึ้งในพระมหากรุณาธิคุณ ทักษิณ ได้รับพระราชทานอภัยลดโทษ</span>

<img class="img-fluid w-100 showcaption-true" src="https://image.tnews.co.th/uploads/images/contents/w1024/2023/09/FTO3uvk0YzQCdgP576Ey.webp" alt="อุ๊งอิ๊ง โพสต์ซาบซึ้งในพระมหากรุณาธิคุณ ทักษิณ ได้รับพระราชทานอภัยลดโทษ" width="600" height="900" />

<span class="image-caption">อุ๊งอิ๊ง โพสต์ซาบซึ้งในพระมหากรุณาธิคุณ ทักษิณ ได้รับพระราชทานอภัยลดโทษ</span>

โดยเว็บไชต์ราชกิจจานุเบกษา เผยแพร่พระราชหัตถเลขาพระราชทานอภัยลดโทษ ระบุความว่า

นักโทษเด็ดขาดชาย <strong>ทักษิณ ชินวัตร</strong> ยื่นทูลเกล้าทูลกระหม่อมถวายฎีกาขอพระราชทานอภัยโทษว่า ศาลฎีกาแผนกคดีอาญาของผู้ดำรงตำแหน่งทางการเมืองมีคำพิพากษา จำนวน ๓ คดีคดีที่ ๑ คดีหมายเลขแดง ที่ อม. ๔/๒๕๕๑ ความผิดต่อหน้าที่ราชการ กำหนดโทษจำคุก ๓ ปี คดีที่ ๒ คดีหมายเลขแดง ที่ อม. ๑๐/๒๕๕๒ ความผิดต่อตำแหน่งหน้าที่ราชการ ความผิดต่อพระราชบัญญัติว่าด้วยความผิดของพนักงานในองค์การหรือหน่วยงานของรัฐ กำหนดโทษจำคุก ๒ ปี ซึ่งคดีที่ ๑ กับคดีที่ ๒ นับโทษซ้อนกันรวมก าหนดโทษจำคุก ๓ ปี และคดีที่ ๓ คดีหมายเลขแดง ที่ อม. ๕/๒๕๕๑ ความผิดต่อตำแหน่งหน้าที่ราชการ การขัดกันระหว่างประโยชน์ส่วนบุคคลและประโยชน์ส่วนรวมกำหนดโทษจำคุก ๕ ปี รวมกำหนดโทษจำคุก ๘ ปี

รับโทษมาแล้ว ๑๐ วัน เหลือโทษจำคุก ๗ ปี ๑๑ เดือน ๒๐ วัน อยู่ที่เรือนจำพิเศษกรุงเทพมหานคร ความว่าเคยดำรงตำแหน่งนายกรัฐมนตรีปฏิบัติหน้าที่บริหารราชการแผ่นดิน ทำคุณประโยชน์ต่อประเทศชาติและประชาชน มีความจงรักภักดีต่อสถาบันพระมหากษัตริย์ เมื่อถูกดำเนินคดีและศาลมีคำพิพากษาให้ลงโทษจำคุกดังกล่าวด้วยความเคารพในกระบวนการยุติธรรม ยอมรับผิดในการกระทำ มีความสำนึกในความผิด จึงขอรับโทษตามคำพิพากษาขณะนี้อายุมาก มีปัญหาสุขภาพเจ็บป่วยต้องเข้ารักษาพยาบาลจากแพทย์ผู้เชี่ยวชาญ นั้น

ซึ่งความทราบฝ่าละอองธุลีพระบาทแล้ว จึงพระราชทานพระมหากรุณาอภัยลดโทษให้นักโทษเด็ดขาดชาย ทักษิณ ชินวัตร เหลือโทษจำคุกต่อไป อีก ๑ ปี ตามกำหนดโทษตามคำพิพากษาเพื่อจะได้ใช้ความรู้ความสามารถ ประสบการณ์ช่วยเหลือและทำคุณประโยชน์แก่ประเทศชาติ สังคมและประชาชน สืบไป

พระบาทสมเด็จพระปรเมนทรรามาธิบดีศรีสินทรมหาวชิราลงกรณ
พระวชิรเกล้าเจ้าอยู่หัว

<img class="img-fluid w-100 showcaption-true" src="https://image.tnews.co.th/uploads/images/contents/w1024/2023/09/fbYlFDy8PvmmHHJ2Ju35.webp" alt="อุ๊งอิ๊ง โพสต์ซาบซึ้งในพระมหากรุณาธิคุณ ทักษิณ ได้รับพระราชทานอภัยลดโทษ" width="600" height="655" />

<span class="image-caption">อุ๊งอิ๊ง โพสต์ซาบซึ้งในพระมหากรุณาธิคุณ ทักษิณ ได้รับพระราชทานอภัยลดโทษ</span>

ต่อจากนั้น <strong>อุ๊งอิ๊ง แพทองธาร ชินวัตร</strong> ลูกสาวของนายทักษิณ ชินวัตร ได้โพสต์ข้อความ ระบุ "ข้าพระพุทธเจ้า  นายทักษิณ ชินวัตร และครอบครัว รู้สึกซาบซึ้งในพระมหากรุณาธิคุณอย่างหาที่สุดมิได้ และนายทักษิณ ชินวัตร จะใช้ความรู้ ความสามารถ ประสบการณ์ทั้งชีวิต ทำคุณประโยชน์แก่ประเทศชาติ สังคม ประชาชน และรับใช้สถาบันพระมหากษัตริย์สืบไป ขอพระองค์ทรงพระเจริญ"

<img class="img-fluid w-100 showcaption-true" src="https://image.tnews.co.th/uploads/images/contents/w1024/2023/09/i0LhcJ56X54qaN1FBuuv.webp" alt="อุ๊งอิ๊ง โพสต์ซาบซึ้งในพระมหากรุณาธิคุณ ทักษิณ ได้รับพระราชทานอภัยลดโทษ" width="600" height="558" /><span class="image-caption">อุ๊งอิ๊ง โพสต์ซาบซึ้งในพระมหากรุณาธิคุณ ทักษิณ ได้รับพระราชทานอภัยลดโทษ</span>