&nbsp;

&nbsp;

&nbsp;

&nbsp;

&nbsp;

&nbsp;

<strong>คนร้ายเหิมหนัก ซุ่ม ยิงถล่มทหารพราน ตาย 2 นาย เจ็บ 8 นาย ระหว่างเดินทางกลับจากเยี่ยมชาวบ้านทำซุ้มประตู เตรียมฉลองฮารีรายอ</strong>

วันที่ 8 เม.ย.2567 พ.ต.อ.ศุภชัย ศุภกิจจารักษ์ ผกก.สภ.รือเสาะ เปิดเผยว่า เมื่อเวลา 23.15 น.ของวันที่ 7 เม.ย.ที่ผ่านมา รับแจ้งเหตุคนร้ายใช้อาวุธปืนซุ่มยิงใส่รถกระบะของเจ้าหน้าที่ทหารพราน กองร้อยทหารพรานที่ 4613 กรมทหารพรานที่ 46 ที่บริเวณริมถนนบ้านบลูกาฮีเล ม.6 ต.บาตง อ.รือเสาะ จ.นราธิวาส จึงรุดไปตรวจสอบพร้อมเจ้าหน้าที่ทหารพรานที่ 46 และจัดกำลังเจ้าหน้าที่ สนธิกำลังกำลังจำนวนหนึ่ง

ที่เกิดเหตุพบเจ้าหน้าที่ที่ได้รับบาดเจ็บถูกนำตัวส่งรักษาที่โรงพยาบาลรือเสาะไปก่อนหน้าแล้ว จึงได้กันพื้นที่ เนื่องจากอยู่ยามวิกาล ป้องกันคนร้ายดักซุ่มทำร้ายเจ้าหน้าที่ และประสานเจ้าหน้าที่หน่วยเก็บกู้วัตถุระเบิด และหน่วยตรวจสอบพิสูจน์หลักฐานมาตรวจสอบในวันรุ่งขึ้น
<div id="attachment_8178670" class="wp-caption aligncenter"><a href="https://www.khaosod.co.th/wpapp/uploads/2024/04/8-%E0%B8%A2%E0%B8%B4%E0%B8%872.jpg"><img class="size-full wp-image-8178670" src="https://www.khaosod.co.th/wpapp/uploads/2024/04/8-%E0%B8%A2%E0%B8%B4%E0%B8%872.jpg" alt="คนร้ายเหิมหนัก ซุ่ม ยิงถล่มทหารพราน ตาย 2 นาย เจ็บ 8 นาย ระหว่างเดินทางกลับจากเยี่ยมชาวบ้านทำซุ้มประตู เตรียมฉลองฮารีรายอ" width="600" height="338" aria-describedby="" /></a>
<p class="wp-caption-text">คนร้ายเหิมหนัก ซุ่ม ยิงถล่มทหารพราน ตาย 2 นาย เจ็บ 8 นาย ระหว่างเดินทางกลับจากเยี่ยมชาวบ้านทำซุ้มประตู เตรียมฉลองฮารีรายอ</p>

</div>
จากการตรวจสอบผู้บาดเจ็บที่โรงพยาบาลรือเสาะและส่งรักษาต่อที่โรงพยาบาลนราธิวาสราชนครินทร์ ทราบชื่อเสียชีวิต 2 นาย คือ
<ol>
 	<li>อส.ทพ.ประคอง สุดทนัง</li>
 	<li>อส.ทพ.วิทยา ปัวงาม</li>
</ol>
<div class="ads_position_wrapper"></div>
ได้รับบาดเจ็บ 8 นาย ประกอบด้วย
<ol>
 	<li>ร.อ.ชัยยุทธ สุกบู ผบ.ร้อย ทพ.4613 บาดเจ็บเล็กน้อย</li>
 	<li>จ.ส.อ.ศักดิ์รพี เพชรเรือนทอง โดนยิงที่บริเวณขาซ้าย</li>
 	<li>ส.อ.สุรเดช สังขวงค์ ถูกกระสุนปืนเฉี่ยวที่บริเวณศีรษะ</li>
 	<li>อส.ทพ.อนันต์ บือราเฮง โดนยิงที่บริเวณขากับแขน</li>
 	<li>อส.ทพ.เปาซี เจ๊ะเต๊ะ โดนยิงที่บริเวณซี่โครงซ้าย</li>
 	<li>อส.ทพ.มะกอเส อึมา โดนยิงที่บริเวณขาซ้าย</li>
 	<li>อส.ทพ.สามะแอ ดือมาสิ บาดเจ็บเล็กน้อย</li>
 	<li>อส.ทพ.อาดนัย สุหลง บาดเจ็บเล็กน้อย</li>
</ol>
จากการสอบสวนทราบว่า ก่อนเกิดเหตุ ร.อ.ชัยยุทธ ผบ.ร้อย 4613 ได้นำกำลังพลรวม 10 นาย ขึ้นรถกระบะเพื่อเดินทางไปตรวจเยี่ยมให้กำลังใจชาวบ้านที่กำลังทำซุ้มประตู (ปูตูกรือแบ) ซึ่งชาวบ้านทำขึ้นมาทุกปีเพื่อเฉลิมฉลองในช่วงเทศกาลรายอ หลังจากเสร็จสิ้นภารกิจในเดือนรอมฎอน

<a href="https://www.khaosod.co.th/wpapp/uploads/2024/04/8-%E0%B8%A2%E0%B8%B4%E0%B8%873.jpg"><img class="aligncenter size-full wp-image-8178671" src="https://www.khaosod.co.th/wpapp/uploads/2024/04/8-%E0%B8%A2%E0%B8%B4%E0%B8%873.jpg" alt="" width="600" height="337" /></a>

และขณะที่เจ้าหน้าที่เดินทางกลับระหว่างทางถึงป่าทึบ คนร้ายไม่ทราบจำนวนแฝง ซุ่มอยู่ข้างป่าริมทาง ได้ใช้อาวุธปืนสงครามไม่ทราบชนิดและขนาดยิงใส่รถกระบะของเจ้าหน้าที่ จนเจ้าหน้าที่เสียชีวิตและบาดเจ็บดังกล่าว ช่วงเกิดเหตุอยู่ในช่วง 10 วันสุดท้ายของเดือนรอมฎอน ซึ่งคนร้ายมักลงมือก่อเหตุป่วนสถานการณ์ประจำทุกปี เพื่อสร้างสถานการณ์

ด้าน กอ.รมน.ภาค 4 สน. รายงานเหตุคนร้ายซุ่มยิงเจ้าหน้าที่ เสียชีวิต 2 นาย บาดเจ็บ 9 นาย พื้นที่ อ.รือเสาะ จ.นราธิวาส เมื่อวันที่ 7 เม.ย.2567 เวลา 22.40 น. เกิดเหตุคนร้ายไม่ทราบจำนวน ใช้อาวุธไม่ทราบชนิดและขนาด ซุ่มยิงชุดปฏิบัติการกองร้อยทหารพรานที่ 4613 หน่วยเฉพาะกิจกรมทหารพรานที่ 46

<a href="https://www.khaosod.co.th/wpapp/uploads/2024/04/8-%E0%B8%A2%E0%B8%B4%E0%B8%874.jpg"><img class="aligncenter size-full wp-image-8178672" src="https://www.khaosod.co.th/wpapp/uploads/2024/04/8-%E0%B8%A2%E0%B8%B4%E0%B8%874.jpg" alt="" width="600" height="600" /></a>

ขณะเดินทางด้วยรถกระบะ 2 คัน กลับฐานปฏิบัติการ จากการตรวจเยี่ยมการจัดทำซุ้มประตู เหตุเกิดพื้นที่ บ้านบลูกาฮีเล ม.6 ต.บาตง อ.รือเสาะ จ.นราธิวาส เป็นเหตุให้เจ้าหน้าที่เสียชีวิต 2 นาย คือ อาสาสมัครทหารพราน วิทยา ปวงงาม อายุ 30 ปี กับ อาสาสมัครทหารพราน ประคอง สุทนัง อายุ 48 ปี และบาดเจ็บ 9 นาย มีรายละเอียดดังนี้
<ol>
 	<li>สิบเอก สุรเดช สังขวงค์ ถูกยิงเล็กน้อยบริเวณศรีษะ เข้ารักษาตัวโรงพยาบาลรือเสาะ</li>
 	<li>จ่าสิบเอก ศักดิ์รพี เพชรเรือนทอง ถูกยิงบริเวณขาซ้ายได้รับบาดเจ็บ เข้ารักษาตัวโรงพยาบาลนราธิวาส</li>
 	<li>อาสาสมัครทหารพราน อนันต์ บือราเฮง ถูกยิงบริเวณขาและแขนได้รับบาดเจ็บ เข้ารักษาตัวโรงพยาบาลนราธิวาส</li>
 	<li>อาสาสมัครทหารพราน เปาซี เจ๊ะเต๊ะ ถูกยิงบริเวณซี่โครงด้านซ้ายได้รับบาดเจ็บสาหัส เข้ารักษาตัวโรงพยาบาลนราธิวาส</li>
 	<li>อาสาสมัครทหารพราน มะกอเส อุมา ถูกยิงบริเวณต้นขาซ้ายได้รับบาดเจ็บ เข้ารักษาตัวโรงพยาบาลนราธิวาส</li>
 	<li>ร้อยเอกชัยยุทธ สุกบู ผู้บังคับกองร้อยทหารพรายที่ 4613 หน่วยเฉพาะกิจกรมทหารพรานที่ 46 ได้รับบาดเจ็บเล็กน้อย รักษาตัวที่หน่วย</li>
 	<li>อาสาสมัครทหารพราน สามะแอ ดือมาสิ ได้รับบาดเจ็บเล็กน้อย เข้ารักษาตัวโรงพยาบาลรือเสาะ</li>
 	<li>อาสาสมัครทหารพราน อาดนัย สุหลง ได้รับบาดเจ็บเล็กน้อย เข้ารักษาตัวโรงพยาบาลรือเสาะ</li>
 	<li>อาสาสมัครทหารพราน สมาน ลีอาเดี๋ยว ได้รับบาดเจ็บเล็กน้อย เข้ารักษาตัวโรงพยาบาลรือเสาะ</li>
</ol>
พล.ท.ศานติ ศกุนตนาค แม่ทัพภาคที่ 4 ผู้อำนวยการรักษาความมั่งคงภายในภาค 4 ได้แสดงความเสียใจกับครอบครัวเจ้าหน้าที่ 2 นาย คือ อาสาสมัครทหารพราน วิทยา ปวงงาม และ อาสาสมัครทหารพราน ประคอง สุทนัง ที่ต้องสูญเสียบุคคลอันเป็นที่รักยิ่งจากเหตุการณ์ดังกล่าว

<a href="https://www.khaosod.co.th/wpapp/uploads/2024/04/8-%E0%B8%A2%E0%B8%B4%E0%B8%875.jpg"><img class="aligncenter size-full wp-image-8178673" src="https://www.khaosod.co.th/wpapp/uploads/2024/04/8-%E0%B8%A2%E0%B8%B4%E0%B8%875.jpg" alt="" width="600" height="600" /></a>

พร้อมทั้งเน้นย้ำให้เร่งดำเนินการในเรื่องการดูแลสิทธิ ตลอดจนสวัสดิการด้านต่าง ๆ ให้เป็นไปตามระเบียบของทางราชการ สั่งการคุมเข้มพื้นที่ เพื่อดำเนินการตรวจสอบ รวบรวมวัตถุพยาน และเร่งติดตามตัวผู้ก่อเหตุมาดำเนินคดีตามกฎหมายโดยเร็วที่สุด

โดยเน้นย้ำให้ทุกพื้นที่ ทุกฐานปฏิบัติการเพิ่มมาตรการควบคุมความปลอดภัย ต้องเพิ่มความระมัดระวัง สอดส่องดูแลไม่ให้เกิดเหตุการณ์ความสูญเสียของกำลังพลเจ้าหน้าที่และพี่น้องประชาชน ใช้ปฏิบัติการเชิงรุก เพื่อจำกัดเสรีการก่อเหตุ คุมเข้มพื้นที่รับผิดชอบทุกตารางนิ้ว พร้อมสั่งการคุมเข้มพื้นที่ เร่งติดตามผู้ก่อเหตุมาดำเนินคดีตามกฎหมายโดยเร็วที่สุด

ทั้งนี้ กองอำนวยการรักษาความมั่นคงภายในภาค 4 ส่วนหน้า ขอความร่วมมือพี่น้องประชาชนในพื้นที่ หากผู้ใดพบเบาะแส หรือพบวัตถุต้องสงสัย แจ้งเบาะแสได้ที่หมายเลขโทรศัพท์สายตรงแม่ทัพภาคที่ 4 ผู้อำนวยการรักษาความมั่นคงภายในภาค 4 โทร 061-1732999 หรือเบอร์สายด่วน กอ.รมน.ภาค 4 สน. 1341 และหน่วยเฉพาะกิจในพื้นที่ได้ตลอด 24 ชั่วโมง
<div class="ads_position_wrapper mb-4"></div>
และขอเรียนให้ทราบว่าการให้ที่พักพิงหรือหลบซ่อนตัวแก่ผู้กระทำผิด เป็นความผิดตาม ประมวลกฎหมายอาญา มาตรา 189 ผู้ใดช่วยผู้อื่นซึ่งเป็นผู้กระทำความผิด หรือเป็นผู้ต้องหาว่ากระทำความผิด อันมิใช่ความผิดลหุโทษ เพื่อไม่ให้ต้องโทษ โดยให้ที่พำนักแก่ผู้นั้น โดยซ่อนเร้น หรือโดยช่วยผู้นั้นด้วยประการใด เพื่อไม่ให้ถูกจับกุม ต้องระวางโทษจำคุกไม่เกิน 2 ปี หรือปรับไม่เกิน 40,000 บาท หรือทั้งจำทั้งปรับ

&nbsp;

&nbsp;

&nbsp;

&nbsp;