<strong>คนสนิท สส.ก้าวไกล เขต 3 ยกพวก 20 คน รุมทำร้าย ผู้ช่วย สส.ก้าวไกล เขต 2 ได้รับบาดเจ็บสาหัส กะโหลกร้าว คาดปมทะเลาะเกิดจากแย่งกันลงสมัครเลือกตั้งท้องถิ่น</strong>

&nbsp;

ผู้สื่อข่าวได้รับการเปิดเผยจาก <strong>นางปัญญารัตน์ นันทภูษิตานนท์</strong> สส.นนทบุรี เขต 2 พรรคก้าวไกล ว่า ผู้ช่วย สส. <strong>นายกิตติภัทร สุริยจันทร์</strong> ถูกคู่กรณีคือ <strong>นายปริญญา เล็กกมล</strong> ประธานชุมชนวัดโพธิ์เผือก พร้อมพวกประมาณ 20 คน รุมทำร้ายร่างกายจนต้องหนีตายเข้าไปหลบในร้านสะดวกซื้อที่หน้าวัดโพธิ์เผือก ถ.บางกรวย-ไทรน้อย ต.บางกรวย อ.บางกรวย จ.นนทบุรี โดยเหตุเกิดขึ้นช่วงเวลาประมาณ 23.30 น. วันที่ 13 ม.ค.ที่ผ่านมา
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เจ้าหน้าที่ตำรวจ สภ.บางกรวย ลงพื้นที่สอบสวนทราบว่า วันดังกล่าวซึ่งเป็นวันเด็กแห่งชาติ หลังจากมีการจัดงานวันเด็ก ได้มีการจัดกิจกรรมสังสรรค์กันในกลุ่มของ นายอนุสรณ์ แก้ววิเชียร สส.นนทบุรี เขต 3 พรรคก้าวไกล โดยมี นายกิตติภัทร ได้เดินทางไปร่วมงานเลี้ยงสังสรรค์ด้วย

<em><strong>ปรากฎว่า นายปริญญา คนสนิทของ นายอนุสรณ์ ได้หันไปถาม นายอนุสรณ์ ว่า “คนนี้ใช่ไหมที่มีปัญหา” จากนั้นเมื่อ นายอนุสรณ์ พยักหน้า นายปริญญา จึงได้ใช้มือขวาตบเข้าที่ใบหน้า นายกิตติภัทร ไปถึง 4-5 ครั้ง พร้อมกับพูดว่า “มึงจะมีปัญหาอะไรนักหนาวะ” ก่อนฉุดกระชากจน นายกิตติภัทร ล้มลงกับพื้น </strong></em>

ก่อนที่ลูกน้องของ นายปริญญา จะวิ่งเข้ามารุมทำร้าย ด้วยการเตะและกระทืบ นายกิตติภัทร จนได้รับบาดเจ็บสาหัส ต้องวิ่งหนีตายเข้าไปขอความช่วยเหลือจาดร้านสะดวกซื้อ ซึ่งพนักงานได้ล็อกประตูและโทรแจ้งเจ้าหน้าที่ตำรวจ จนกระทั่งถูกนำตัวส่งโรงพยาบาล โดยเจ้าตัวได้รับบาดเจ็บสาหัส กะโหลกร้าว ใบหน้าบวมฟกช้ำ ตาปิดหนึ่งข้าง และแผลถลอกตามร่างกายหลายแห่ง

พ.ต.อ.กิตติศักดิ์ พงศ์ธนารักษ์ ผกก.สภ.บางกรวย จ.นนทบุรี กล่าวว่า หลังเกิดเหตุทางภรรยา นายกิตติภัทร ได้เดินทางเข้าแจ้งความกับพนักงานสอบสวน สภ.บางกรวย เป็นที่เรียบร้อย ส่วนเจ้าหน้าที่ตำรวจได้ลงพื้นที่ตรวจสอบกล้องวงจรปิดขณะเกิดเหตุ เพื่อใช้ดำเนินคดีผู้ร่วมก่อเหตุซึ่งมีประมาณ 20 รายในข้อหา “ร่วมกันทำร้ายร่างกายผู้อื่น เป็นเหตุให้ได้รับอันตรายสาหัส”
<div class="ads_position_wrapper"></div>
<div class="ads_position_wrapper mb-4"></div>
<em><strong>ผู้สื่อข่าวรายงานเพิ่มเติมว่า สาเหตุการยกพวกรุมทำร้าย นายกิตติภัทร ครั้งนี้ เกิดมาจากปัญหาความขัดแย้งเรื่องส่วนตัวที่ นายกิตติภัทร เตรียมลงสมัครเลือกตั้งท้องถิ่นในพื้นที่ของ นายอนุสรณ์ จึงสร้างความไม่พอใจให้กับ นายอนุสรณ์ และ นายปริญญา ก่อนมาพบเจอกันในงานเลี้ยงและเกิดเหตุรุนแรงขึ้น</strong></em>

&nbsp;

&nbsp;