&nbsp;

พี่รุ้งไม่น่ารักตรงไหน อิสร์ ถามกลับ เคลียร์คนเม้าธ์เปิดตัวคบ รุ้ง สร้างกระแส ตอบชัดไม่มีกั๊ก มีโอกาสพัฒนาไหม รุ้งเขินคนแซวเตรียมลงจากคาน ไม่สนอีกฝ่ายจะเป็นเพศไหน

รูปเดียวสะเทือนทั้งโซเซียล เมื่อนักแสดงสาว “รุ้ง ราวรรณ โทนะหงษา” โพสต์ภาพคู่กับนักร้องหนุ่ม “อิสร์ อิสรพงศ์” ทำให้คอมเมนต์สนั่นไปในทิศทางเดียวกันจาก “คู่จิ้น” ในซิทคอมสู่ “คู่จริง” จริงไหม? ซึ่งทั้งคู่ก็ได้ควงแขนมาออกรายการ คุยแซ่บโชว์ ทางช่อง one31 เคลียร์ทุกประเด็นที่ทุกคนสงสัย ไม่ว่าจะเป็นเรื่องคบกันจริงหรือแค่คอนเทนต์ สรุปรักครั้งนี้สร้างกระแสจริงไหม?พบคนคลั่งรัก 1 อัตรา อิสร์ อธิบายซิ? อิสร์ : “จริงๆ มันเป็นกิจกรรมที่ทำกับพี่รุ้งอยู่แล้ว ถ่ายภาพกันเป็นปกติ ก็มีการโดนแซวเป็นเรื่องธรรมดา”

รุ้ง : “ใกล้ชิดขนาดนั้น มันก็ต้องมีบ้าง และในเรื่องเราเล่นเป็นแฟนกัน ด้วยภาพที่มันมาแบบนี้บวกกับแคปชั่นว่า ก็คนคลั่งรักเหมือนกัน เราก็เขินไง ด้วยภาพมันก็ดูเขินแล้ว”
<div class="google-auto-placed ap_container">

แต่เราตอบไม่ตรงคำถามนะ? รุ้ง : “ตรงแล้วนะ(ยิ้ม) แต่มันก็เขินบ้าง เพราะเขาเป็นหนุ่มหล่อไง”

อิสร์ : “มันเป็นการร่วมงานกันในซิทคอม พอมีแฟนคลับที่เขาดูแล้วมาเมนต์ เราก็รู้สึกดีที่แฟนคลับ เขาติดตามคู่เรา เขาเห็นการสื่อแบบนี้ออกมา”

</div>
<div class="code-block code-block-8">

รุ้ง : “เราไม่คิดว่าจะมีคนจิ้นเรามากขนาดนี้ เวลาเราลงรูปหรือวันไหนที่อิสร์รับเชิญก็จะมีฟีลเรียกแขกหน่อย ทางอิสร์แฟนคลับเยอะมาก มีคนเข้ามาแซวอยู่แล้ว พอเราอ่านคอมเมนต์เราก็รู้สึกดี รู้สึกใจฟู ซึ่งเป็นคอมเมนต์บวกส่วนใหญ่”

เจอกันครั้งแรกในซิทคอม? อิสร์ : “ตอนนั้นเกร็งมากเลยที่ต้องเจอพี่รุ้ง และเราต้องร้องเพลงจีบพี่เขาอีก รู้สึกเกร็งมากเพราะเราไม่เคยแสดงซิทคอมมาก่อน แต่พอมาเจอพี่รุ้ง ผมประทับใจตั้งแต่ครั้งแรกที่เจอเลย(ยิ้ม) เขาเป็นกันเองมาก ผมก็ติดตามผลงานเขา ถือว่าเป็นดาราที่มีชื่อเสียงเลยก็ว่าได้ และผมเป็นใครก็ไม่รู้ แล้วต้องมาเข้ากับเขา แต่เขาก็ให้ความเป็นกันเอง ให้ความสบายใจ ทำให้เราผ่อนคลาย”
รุ้ง : “ไม่เขินได้ไง ขอย้อนกลับไปตอนที่เราอ่านบทแล้ว เราก็รู้ว่าจะมีคนมาเล่นเป็นแฟนเรา เราเห็นน้องเขาครั้งแรกก็(ยิ้ม) ฟีลเหมือนแบบว่า ยังไม่รู้ว่าเขาเป็นศิลปิน เข้าใจว่าน้องเป็นนักแสดงที่มากับโมเดลลิ่ง และเราต้องการละลายพฤติกรรมเขา เพราะเราต้องเล่นเป็นแฟนกัน เข้าไปคุย เข้าไปเล่น แต่พอเขาเล่น เราใจฟูมาก เพราะเราส่งอะไรไป เขารับได้หมดเลย พอฉากสุดท้ายเขาต้องร้องเพลงและมาสารภาพว่าเขาชอบเรานะ ตอนนั้นรุ้งก็สตั๊น เขาร้องเพลงเพราะมาก

เรามารู้ทีหลังว่าเขาเป็นนักร้องแกรมมี่โกลด์ เราจึงเริ่มไปดูผลงานเขา ยิ่งรู้สึกว่าเขาเก่งมาก ยิ่งเวลายิ้มยิ่งมีเสน่ห์ น้องเขาน่ารัก แต่ถามว่าเรารู้สึกเกินบทที่เราได้รับไหม เอาจริงๆ เราเล่นซิทคอมมันเป็นการผสมเอาตัวจริงเข้าไปด้วย มันก็มีก้ำกึ่ง มันก็มีเขิน เพราะเราเล่นละครมา เราก็ไม่เคยมีคู่มาก่อน พอเราเล่นเข้าพระเข้านางกัน บวกกับทีมงานแซวด้วย มันก็เขินไปอีก”ชาวเน็ตออกตัวเชียร์คู่เราสุดๆ? รุ้ง : “เราก็อ่านคอมเมนต์กัน บางคอมเมนต์ก็ออกตัวแทนเราว่า ฝันเป็นจริงแล้ว มีคนส่งมาให้ เราสองคนก็ไลน์คุยกัน อิสร์ก็เอาข่าวมาให้เราอ่านก่อน ซึ่งเราก็พอรู้เหมือนกันว่ารูปที่เราลงไปนั้น ข่าวมันไปไกลมากเลยนะ จนมีคนทักเข้ามาเยอะมาก ทุกช่องทาง เราก็เริ่มคิดว่ามันเกิดอะไรขึ้น และในกรุ๊ปซิทคอมก็บอกว่า สงสารอิสร์(หัวเราะ) ก็ถามกลับไปแบบขำๆ ว่าแล้วฉันล่ะ ฉันเป็นผู้หญิงนะ แต่ก็ตอบกลับไปในกลุ่มว่าป่านนี้อิสร์คงนอนร้องไห้แล้วมั้ง (ยิ้ม)”

อิสร์ : “ผมอาจจะนอนยิ้มอยู่ก็ได้(ยิ้ม)”

รุ้ง : “อยากจะบอกแม่ตั๊ก(ศิริพร) ว่าอย่าเพิ่งยินดี เขายังไม่ได้จับหนูเลยแม่หรือยังไง เราควรจะจีบเขาก่อนดีไหม เราเป็นผู้หญิงรุ่นใหม่ใช่ไหม(ยิ้ม)”

</div>
จริงๆ ทั้งคนสถานะคืออะไร? รุ้ง : “คุยกันแบบพี่น้อง ทำงานร่วมกัน”

อิสร์ : “คุยกันแล้วก็สบายใจดี”

รุ้ง : “เพราะรุ้งก็แทนตัวเองว่าเรา กับเพื่อนผู้ชายทั่วไป รุ้งก็แทนตัวเองว่าเราเหมือนกัน”

รุ้ง อิสร์ ตอบโอกาสพัฒนาความสัมพันธ์

“อิสร์” ผู้หญิงคนนี้น่ารักตรงไหน? อิสร์ : “เขาเป็นผู้หญิงที่น่ารักสดใส มีความสนุกสนาน มีความเป็นผู้ใหญ่ อิสร์ชอบคนที่ทำให้อยู่ด้วยแล้วเรามีความผ่อนคลาย และอิสร์ก็ชอบความเทคแคร์ของพี่เขาด้วย ซึ่งสเปกเราไม่ได้ชอบคนที่เป็นผู้ใหญ่ แต่ชอบคนที่เป็นผู้นำเรามากกว่า ซึ่งในตัวของพี่เขาก็มี ยิ่งเวลาเขาจริงจัง เขาดูดีมากเลยครับ”

สมัยก่อน “อิสร์” เรื่องเยอะในเรื่องสเปก ยึดติดที่หน้าตา? อิสร์ : “จริงครับ แล้วพี่รุ้งไม่น่ารักตรงไหน ผมถามกลับหน่อยครับ(ยิ้ม) เขาก็น่ารักในแบบของเขา”

รุ้ง : “(ทำท่าเขิน) รู้สึกคอแห้งขึ้นมาทันที”

อิสร์ : “ตอนนี้สเปกเราในวันนี้ ภายนอกยังไงก็ได้ครับ พอมันโตขึ้น อยากได้คนที่อยู่ด้วยกันไปนานๆ ต้องนิสัยคุยกันรู้เรื่อง สบายใจ ส่งเสริมกันและกันได้อย่างดี”

รุ้ง : “รุ้งเป็นคนไม่มีสเปก รุ้งชัดเจนอยู่แล้ว แฟนของรุ้งคือ เราเคยคบทั้งทอม ทั้งผู้ชาย มันสลับกันไป แต่ตอนนี้ฟีลเราคือคบใครก็ได้ คบแล้วสบายใจ คุยกันได้ทุกเรื่อง อย่างมีคอมเมนต์หนึ่งเมนต์ว่า เมื่อปี 53 จำได้ว่ารุ้งไปกับทอม (หัวเราะ)”

คนก็บอกว่า “อิสร์” ไม่แมน? อิสร์ : “จะบอกเลยว่าอิสร์เฉยๆ กับคอมเมนต์นี้มากๆ ในชีวิตเราเจอแบบนี้มาโดยตลอด และอิสร์ก็คิดว่าเป็นเรื่องธรรมดามากที่ทุกคนมีสิทธิ์ที่จะคิด และในยุคสมัยนี้คำถามนี้มันก็น้อยลง เพราะว่าโลกเปิดกว้างมากขึ้น อิสร์ว่าไม่ว่าจะเป็นใคร หรือจะเป็นหรือไม่เป็น ขอแค่คุยกันเข้าใจ ซัพพอร์ตกันและกัน อยู่เป็นกำลังใจกันและกัน แค่นี้มันก็คือคำตอบแล้ว มันเป็นการเคารพและให้เกียรติซึ่งกันและกันด้วย”

รุ้ง : “ถามว่ารุ้งรู้สึกยังไงกับข่าวนี้เหรอ อย่างที่บอกรุ้งไม่ได้สนใจว่าคุณจะเป็นเพศไหน ขอแค่เราคุยกัน คลิกกัน มันรู้สึกดีๆ ไม่ทำร้ายกัน มันโอเคแล้ว และด้วยหน้าตาของรุ้งเอง เลือกอะไรได้ไม่เยอะ (ยิ้ม) เราก็มองในความเป็นจริง และที่เคยมาออกคุยแซ่บโชว์ ยืนยันว่าไม่เคยตั้งเป้าว่าจะโสดตลอดชีวิต แต่ช่วงนั้นที่มาออกรายการ คนชอบถามว่าเมื่อไรเราจะมีแฟน เราก็ตอบไปว่าไม่ต้องห่วงอะไรเราเลย เพราะที่เราเป็นอยู่ เรามีความสุขกับชีวิตเรามาก เรามีความสุขกับความสัมพันธ์รอบด้านมากๆ ไม่มีฟีลแบบเหงาหรือโหยหาความรักในความสัมพันธ์แบบแฟน”

<strong>สรุปตอนนี้ “อิสร์” อยากจีบพี่เขาไหม?</strong> อิสร์ : “ตอนนี้ไม่รู้ว่าการจีบมันคือยังไง แต่ตอนนี้ก็รู้สึกดีกับพี่เขา อยากจะคุย อยากจะสานสัมพันธ์แบบนี้ไปเรื่อยๆ ก็ไม่รู้ว่าความสัมพันธ์จะไปได้ถึงไหน”

รุ้ง : “รู้สึกดีนะที่ได้ยินแบบนี้ โอเคก็คุย คุยกันให้มันแบบ(เขิน) ก็เปิดไง เขามาขนาดนี้แล้ว”
<div class="code-block code-block-8"></div>
<div>

<strong>น้อยใจไหม เราดังขึ้นมาได้เพราะเป็นข่าวกับพี่รุ้ง?</strong> อิสร์ : “ไม่ได้อยากให้เป็นกระแสในเรื่องนี้ด้วย จริงๆ อยากให้คนรู้จักเราในเรื่องผลงานมากกว่า แต่ในเมื่อมีกระแสมาแบบนี้ ก็ไม่เป็นไร ก็ยังดีที่ทุกคนได้รู้จักว่าเราคือใคร เขาเหล่านั้นอาจจะไปตามผลงานเราต่อก็ได้”

<a href="https://www.khaosod.co.th/wpapp/uploads/2024/02/Rung_Id-8.jpg"><img class="aligncenter size-full wp-image-8115294" src="https://www.khaosod.co.th/wpapp/uploads/2024/02/Rung_Id-8.jpg" alt="รุ้ง อิสร์ ตอบโอกาสพัฒนาความสัมพันธ์" width="800" height="450" /></a>

<strong>คอมเมนต์เชียร์ให้เรารักกันจริงๆ รุ้งหวั่นไหวไหม?</strong> รุ้ง : “เอาจริงๆ รุ้งไม่คิดว่าจะมีคนจิ้นเราขนาดนี้ คนจะเชียร์แบบนี้ เพราะบางคนก็เมนต์ดีใจเหมือนว่าเราจะลงจากคานแล้ว(ยิ้ม) หรือบางคนก็บอกว่าหน้าคล้ายกัน เราก็มองนะ ว่าคล้ายกันตรงไหน แต่จริงๆ เราถนัดซ้ายเหมือนกันด้วย (ยิ้ม) เพราะเราสังเกตเขาเวลาพักกองแล้วกินข้าว”

<strong>คบกันจริงเพื่อตัวเอง หรือคบกันเพื่อเอาใจแฟนคลับ?</strong> อิสร์ : “คือจะบอกว่าจุดประสงค์ที่ลงรูป เราไม่ได้มีจุดประสงค์ตามที่บางคนสงสัยเลย ลงเพราะเป็นความรู้สึกส่วนตัวล้วนๆ”

รุ้ง : “ซึ่งถามว่าเรือลำนี้จะไปต่อไหม ตอนนี้เราก็ยังไม่รู้ แต่เวลาคุยกับน้องเขา อยู่ด้วยกันก็มีโมเมนต์ดี แต่จะพัฒนาไปได้แค่ไหน มันก็เป็นเรื่องของอนาคต ทุกคนอยากจะจิ้นก็มาพายเรือไปกับเราก็ได้ ซึ่งเราก็ไม่รู้ว่าเรือจะล่มไหม”

อิสร์ : “อิสร์ก็คิดว่าพัฒนาไปเรื่อยๆ เป็นพี่ที่คุยด้วยแล้วสบายใจ อิสร์อยากให้พี่เขามีความสุขในทุกๆ วัน และในความสุขนั้นก็ขอให้มีอิสร์อยู่ในนั้นด้วย ถ้าจะพัฒนาไปด้านไหน ก็ขอติดตามด้วยแล้วกันครับ”

<a href="https://ibb.co/86tkqV2"><img src="https://i.ibb.co/6gLQz5b/screenshot-2024-02-26-143342.jpg" alt="screenshot-2024-02-26-143342" border="0" /></a>
<a href="https://ibb.co/MsXYhV0"><img src="https://i.ibb.co/47Q6fTr/screenshot-2024-02-26-143334.jpg" alt="screenshot-2024-02-26-143334" border="0" /></a>
<a href="https://ibb.co/kDT70R4"><img src="https://i.ibb.co/R6KFPx3/screenshot-2024-02-26-143431.jpg" alt="screenshot-2024-02-26-143431" border="0" /></a>
<a href="https://ibb.co/gg866f0"><img src="https://i.ibb.co/BsJwwQh/Rung-Id-3.jpg" alt="Rung-Id-3" border="0" /></a>
<a href="https://ibb.co/3yTR8g2"><img src="https://i.ibb.co/QFJDqyL/Rung-Id-8.jpg" alt="Rung-Id-8" border="0" /></a>
<a href="https://ibb.co/p43Q0Ns"><img src="https://i.ibb.co/RQCNvtM/Rung-Id-7.jpg" alt="Rung-Id-7" border="0" /></a>
<a href="https://ibb.co/Bj9DKhC"><img src="https://i.ibb.co/WFL9pr2/Rung-Id-6.jpg" alt="Rung-Id-6" border="0" /></a>
<a href="https://ibb.co/n32ZHF1"><img src="https://i.ibb.co/6vhV3kt/Rung-Id-2.jpg" alt="Rung-Id-2" border="0" /></a>
<a href="https://ibb.co/cr8zprw"><img src="https://i.ibb.co/rwpnLw3/Rung-Id-5.jpg" alt="Rung-Id-5" border="0" /></a>

</div>
&nbsp;

&nbsp;

&nbsp;
<div class="code-block code-block-8"></div>
<div class="google-auto-placed ap_container"></div>
<div></div>