&nbsp;

&nbsp;

&nbsp;

&nbsp;

&nbsp;

<strong>ราชกิจจาฯ ประกาศข้อบังคับจราจร เขตกทม. ห้ามจอดรถบริเวณช่องเว้าของเกาะกลางใต้สถานีรถไฟฟ้า BTS มีผลบังคับใช้แล้ว ดูเลยมีสถานีไหนบ้าง</strong>

วันที่ 10 มี.ค.2567 ผู้สื่อข่าวรายงานว่า เว็บไซต์ <strong><a href="https://ratchakitcha.soc.go.th/documents/22008.pdf">ราชกิจจานุเบกษา</a></strong> เผยแพร่ข้อบังคับหัวหน้าเจ้าพนักงานจราจรในเขตกรุงเทพมหานคร ว่าด้วยการห้ามจอดรถทุกชนิดตลอดเวลา ยกเว้นรถที่ทํางานบํารุงรักษาระบบรถไฟฟ้าบีทีเอสในบริเวณช่องเว้าเกาะกลางถนนทางด้านขวาของทางเดินรถใต้สถานี พ.ศ. 2567

ข้อบังคับระบุว่า ด้วยได้มีการจัดทําช่องเว้าเข้าไปในเกาะกลางถนนทางด้านขวาของทางเดินรถ บริเวณใต้สถานีรถไฟฟ้าบีทีเอส เพื่อใช้เป็นที่จอดรถเฉพาะรถที่ทํางานบํารุงรักษาระบบรถไฟฟ้าบีทีเอส แต่ปรากฏว่ามีประชาชนนํารถเข้าไปจอดในบริเวณดังกล่าว ทําให้รถที่ทํางานบํารุงรักษาระบบรถไฟฟ้าบีทีเอส ไม่สามารถจอดรถได้

ประกอบกับมีการจอดรถในลักษณะกีดขวางการจราจรในทางเดินรถ เป็นสาเหตุให้เกิดปัญหาการจราจรติดขัด และอาจเกิดอุบัติเหตุขึ้นได้ จึงจําเป็นต้องออกประกาศข้อบังคับหัวหน้าเจ้าพนักงานจราจร เพื่อจัดระเบียบการจราจรในบริเวณดังกล่าว

ฉะนั้น อาศัยอํานาจตามความในมาตรา 139 (2) แห่งพ.ร.บ.จราจรทางบก พ.ศ. 2522 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิเสรีภาพของบุคคล ซึ่งมาตรา 26 ประกอบกับมาตรา 38 ของรัฐธรรมนูญแห่งราชอาณาจักรไทย พ.ศ. 2560 บัญญัติให้กระทําได้โดยอาศัยอ่านาจตามบทบัญผัติแห่งกฎหมายที่ตราชึ้นเพื่อความั่นคงของรัฐความสงบเรียบร้อยของประชาชน

และคําสั่งสํานักงานตํารวจแห่งชาติ ที่ 62/2566 ลงวันที่ 25 มกราคม พ.ศ. 2566 แต่งตั้งผู้บัญชาการตํารวจนครบาลหรือผู้ที่ได้รับมอบหมายให้ปฏิบัติราชการแทน เป็นหัวหน้าเจ้าพนักงานจราจรในเขตกรุงเทพมหานคร จึงได้ออกข้อบังคับไว้ ดังนี้
<div class="ads_position_wrapper"></div>
ข้อ 1 ข้อบังคับนี้เรียกว่า “ข้อบังคับหัวหน้าเจ้าพนักงานจราจรในเขตกรุงเทพมหานคร ว่าด้วยการห้ามจอดรถทุกชนิดตลอดเวลา ยกเว้นรถที่ทํางานบํารุงรักษาระบบรถไฟฟ้าบีทีเอส ในบริเวณช่องเว้าเกาะกลางถนนทางด้านขวาของทางเดินรถใต้สถานี พ.ศ. 2567”

ข้อ 2 ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ 3 ห้ามหยุดหรือจอดรถทุกชนิดตลอดเวลา ยกเว้นรถที่ทํางานบํารุงรักษาระบบรถไฟฟ้าบีทีเอส ในบริเวณช่องเว้าเกาะกลางถนนทางด้านขวาของทางเดินรถใต้สถานีรถไฟฟ้าบีทีเอส ดังต่อไปนี้
<ol>
 	<li>สถานีห้าแยกลาดพร้าว</li>
 	<li>สถานีพหลโยธิน</li>
 	<li>สถานีรัชโยธิน</li>
 	<li>สถานีเสนานิคม</li>
 	<li>สถานีมหาวิทยาลัยเกษตรศาสตร์</li>
 	<li>สถานีกรมป่าไม้</li>
 	<li>สถานีบางบัว</li>
 	<li>สถานีกรมทหารราบที่ 11</li>
 	<li>สถานีวัดพระศรีมหาธาตุ</li>
 	<li>สถานีพหลโยธิน 59</li>
 	<li>สถานีสายหยุด</li>
 	<li>สถานีสะพานใหม่</li>
 	<li>สถานีโรงพยาบาลภูมิพลอดุลยเดช</li>
 	<li>สถานีพิพิธภัณฑ์กองทัพอากาศ</li>
 	<li>สถานีแยก คปอ.</li>
 	<li>สถานีบางจาก</li>
 	<li>สถานีปุณณวิถี</li>
 	<li>สถานีอุดมสุข</li>
 	<li>สถานีบางนา</li>
 	<li>สถานีแบริ่ง</li>
 	<li>สถานีกรุงธนบุรี</li>
 	<li>สถานีวงเวียนใหญ่</li>
 	<li>สถานีโพธิ์นิมิต</li>
 	<li>สถานีตลาดพลู</li>
 	<li>สถานีวุฒากาศ</li>
 	<li>สถานีโรงจอดและซ่อมบํารุงรถไฟฟ้าบางหว้า</li>
</ol>
ข้อ 4 นับตั้งแต่วัน เวลา ที่ข้อบังคับนี้ใช้บังคับ ให้ยกเลิก ข้อบังคับ กฎ ระเบียบ คำสั่งใดที่ขัดหรือแย้งกับข้อบังคับนี้

ประกาศ ณ วันที่ 29 กุมภาพันธ์ พ.ศ. 2567 พล.ต.ต.ธวัช วงศ์สง่า รองผู้บัญชาการตํารวจนครบาล ปฏิบัติราชการแทนผู้บัญชาการตํารวจนครบาล หัวหน้าเจ้าพนักงานจราจรในเขตกรุงเทพมหานคร
<div id="attachment_8131976" class="wp-caption aligncenter"><a href="https://www.khaosod.co.th/wpapp/uploads/2024/03/10-%E0%B8%9B%E0%B8%A3%E0%B8%B0%E0%B8%81%E0%B8%B2%E0%B8%A81.jpg"><img class="wp-image-8131976 size-full" src="https://www.khaosod.co.th/wpapp/uploads/2024/03/10-%E0%B8%9B%E0%B8%A3%E0%B8%B0%E0%B8%81%E0%B8%B2%E0%B8%A81.jpg" alt="ราชกิจจาฯ ประกาศข้อบังคับจราจร เขตกทม. ห้ามจอดรถบริเวณช่องเว้าของเกาะกลางใต้สถานีรถไฟฟ้า BTS มีผลบังคับใช้แล้ว" width="585" height="700" aria-describedby="" /></a>
<p class="wp-caption-text">ราชกิจจาฯ ประกาศข้อบังคับจราจร เขตกทม. ห้ามจอดรถบริเวณช่องเว้าของเกาะกลางใต้สถานีรถไฟฟ้า BTS มีผลบังคับใช้แล้ว</p>

</div>
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/03/10-%E0%B8%9B%E0%B8%A3%E0%B8%B0%E0%B8%81%E0%B8%B2%E0%B8%A82.jpg"><img class="aligncenter size-full wp-image-8131977" src="https://www.khaosod.co.th/wpapp/uploads/2024/03/10-%E0%B8%9B%E0%B8%A3%E0%B8%B0%E0%B8%81%E0%B8%B2%E0%B8%A82.jpg" alt="" width="602" height="700" /></a>

&nbsp;

&nbsp;

&nbsp;