สำหรับ ธุรกิจค้าปลีก เซเว่น อีเลฟเว่น 7-11 (7-Eleven) ถือเป็นอีกหนึ่งธุรกิจที่น่าสนใจไม่น้อย เนื่องจากเป็นธุรกิจที่มีแนวโน้มเติบโตสูง และมีความต้องการจากผู้บริโภคมากกว่าร้านค้าปลีกขนาดใหญ่ อีกทั้งยังมีระบบการบริหารจัดการที่ดี

<img class="img-responsive" src="https://sv168.siamnews.com/14/2401307tyl3.jpg" />

ที่สำคัญเป็นหนึ่งในธุรกิจที่คนไทยสนใจอยากซื้อ จนติดอันดับคำค้นหาใน Google เป็นประจำทุกปีด้วย แต่คุณรู้หรือไม่ว่า ถ้าอยากเป็นเจ้าของ 7-Eleven ต้องใช้เงินกี่บาท โดยข้อมูลจาก cpall ระบุว่า การลงทุนซื้อการร่วมธุรกิจร้าน 7-Eleven หรือ การเป็น Store Business Partner มีอยู่ด้วยกัน 2 รูปแบบ ดังนี้

<img class="img-responsive" src="https://sv168.siamnews.com/14/2401301hqr6.jpg" />

<strong>รูปแบบที่ 1</strong>

- ค่าใช้จ่ายในการเปิดร้าน 480,000 บาท

- เงินค้ำประกันความเสียหาย 1,000,000 บาท

- ระยะเวลาสัญญา 6 ปี รวม 1,480,000 บาท

<img class="img-responsive" src="https://sv168.siamnews.com/14/240130oi3c6.jpg" />

ผู้ซื้อแฟรนไชส์ หรือแฟรนไชส์ซีจะอยู่ในฐานะผู้จัดการร้าน ได้รับเงินเดือน 29,000 บาท มีหน้าที่บริหารยอดขายและค่าใช้จ่ายในร้านให้ได้ตามงบประมาณที่ซีพีออลล์จัดให้ ไม่ว่าจะเป็นค่าจ้างพนักงาน ค่าน้ำ ค่าไฟ ค่าโทรศัพท์ ถ้าบริหารได้ตามเป้า ทางซีพีออลล์จะปันผลกำไรให้แบบขั้นบันได้ประมาณ 20-30% ในกรณีที่มียอดขายสูงกว่าเป้าที่บริษัทตั้งไว้

<strong>รูปแบบที่ 2</strong>

- ค่าใช้จ่ายในการเปิดร้าน 1,730,000 บาท

- เงินค้ำประกันความเสียหาย 900,000 บาท

- ระยะเวลาสัญญา 10 ปี รวม 2,630,000 บาท

- ผู้ซื้อแฟรนไชส์ หรือแฟรนไชส์ จะมีรายได้จากส่วนแบ่งกำไร 54% ส่วนซีพีออลล์ได้ 46%

<img class="img-responsive" src="https://sv168.siamnews.com/14/2401307cyrs.jpg" />

สำหรับเงินค้ำประกันของทั้ง 2 รูปแบบ จะได้รับคืนเมื่อสิ้นสุดสัญญา โดยจะได้รับดอกเบี้ยคืนทุกปี ตามอัตราดอกเบี้ยเงินฝากประจำของธนาคารกรุงเทพ ณ วันที่ 1 มกราคม ของทุกปี

ทั้งนี้ ทั้งรูปแบบการลงทุนเปิดร้าน 7-Eleven เมื่อสมัครเข้าไปแล้ว อาจจะได้รับการพิจารณาและติดกลับภายใน 4 - 5 ปี เนื่องจากคนสนใจ ซื้อแฟรนไชส์จำนวนมาก และต้องรอระยะเวลาแฟรนไชส์ซีคนเก่าหมดสัญญา

ข้อมูล <a href="https://www.sanook.com/money/919435/">Sanook</a>

&nbsp;