<strong>พล.ต.อ.ต่อศักดิ์ สุขวิมล</strong> ผู้บัญชาการตำรวจแห่งชาติ (ผบ.ตร.) ลงนามในคำสั่ง ตร. ที่ 51/2567 ลงวันที่ 24 มกราคม 2567 เรื่อง แต่งตั้งรองโฆษก และคณะทำงานโฆษก สำนักงานตำรวจแห่งชาติ (เพิ่มเติม) โดยมีการตั้ง<strong> “จอนนี่มือปราบ”</strong> นั่งคณะทำงานโฆษกฯ ฝ่ายประชาสัมพันธ์และเผยแพร่ ซึ่งมีเนื้อหาใจความดังนี้

ตามคำสั่งสำนักงานตำรวจแห่งชาติ ที่ 252/2566 ลงวันที่ 12 เมษายน 2566 แต่งตั้งโฆษก รองโฆษกและคณะทำงานโฆษก สำนักงานตำรวจแห่งชาติ และคำสั่ง สำนักงานตำรวจแห่งชาติที่ 658/2566 ลงวันที่ 6 ตุลาคม 2566 และคำสั่งสำนักงานตำรวจแห่งชาติที่ 638/2566 ลงวันที่ 16 พฤศจิกายน 2566 แต่งตั้งรองโฆษกสำนักงานตำรวจแห่งชาติ (เพิ่มเติม) นั้น

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/HbOacteTyGXbvNtUOlO8.webp?x-image-process=style/lg-webp" alt="ผบ.ตร.แต่งตั้ง &quot;จอนนี่มือปราบ&quot; เสริมทัพทีมโฆษก ตร." width="600" height="800" />

เพื่อให้การประชาสัมพันธ์ เผยแพร่ การปฏิบัติหน้าที่ราชการในภาพรวมของสำนักงานตำรวจแห่งชาติ เป็นไปด้วยความถูกต้อง รวดเร็ว ทันต่อเหตุการณ์ และมีประสิทธิภาพ อาศัยอำนาจตามความในมาตรา 63 แห่งพระราชบัญญัติตำรวจแห่งชาติ พ.ศ.2565 จึงแต่งตั้ง รองโฆษก และคณะทำงานโฆษก สำนักงานตำรวจแห่งชาติ (เพิ่มเติม) ดังนี้

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/0mWyLzGfdKpumhURVmw5.webp?x-image-process=style/lg-webp" alt="ผบ.ตร.แต่งตั้ง &quot;จอนนี่มือปราบ&quot; เสริมทัพทีมโฆษก ตร." width="600" height="996" />

1. พ.ต.อ.อุเทน นุ้ยพิน รองผู้บังคับการอำนวยการ ตำรวจภูธรภาค 6 เป็นรองโฆษกสำนักงานตำรวจแห่งชาติ

2.พ.ต.อ.ชนะวรศิณธุ์ ศุภพนารักษ์ รองผู้บังคับการตำรวจนครบาล 3 กองบัญชาการตำรวจนครบาล เป็นคณะทำงานโฆษกสำนักงานตำรวจแห่งชาติ (ส่วนการบังคับบัญชา)

3.พ.ต.อ.คมสพัสส์ ทองคำนิธิวิรากุล ผู้กำกับการ (สอบสวน) กลุ่มงานสอบสวน กองบังคับการสืบสวนสอบสวน กองบัญชาการตำรวจนครบาล เป็นคณะทำงานโฆษกสำนักงานตำรวจแห่งชาติ (ส่วนการบังคับบัญชา)

4.<strong>ด.ต.ยุทธพล ศรีสมพงษ์ ผู้บังคับหมู่</strong> (ป้องกันปราบปราม) กองกำกับการสืบสวนสอบสวน ตำรวจภูธรจังหวัดอุบลราชธานี เป็น คณะทำงานโฆษก สำนักงานตำรวจแห่งชาติ (เจ้าหน้าที่ฝ่ายประชาสัมพันธ์และเผยแพร่)

โดยให้มีองค์ประกอบ อำนาจและหน้าที่ เป็นไปตามคำสั่งสำนักงานตำรวจแห่งชาติ ที่ 252/2566 ลงวันที่ 12 เมษายน 2566 ทั้งนี้ ตั้งแต่บัดนี้เป็นต้นไป

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/lX7cJFFGaSNMYaGbBc6M.webp?x-image-process=style/lg-webp" alt="ผบ.ตร.แต่งตั้ง &quot;จอนนี่มือปราบ&quot; เสริมทัพทีมโฆษก ตร." width="600" height="849" />

ด้าน <strong>จอนนี่มือปราบ</strong> ก็ได้โพสต์เคลื่อนไหวล่าสุด หลังได้ตำแหน่งใหม่ คือ ทำหน้าที่ฝ่ายประชาสัมพันธ์และเผยแพร่

คักบ่บาดนิ <strong>นายดาบจอนนี่ แห่งเมืองอุบล</strong> ได้เป็นถึง

“คณะทำงานโฆษก สำนักงานตำรวจแห่งชาติ” แต่งตั้งโดย ผบ.ตร เลย ผบ.ตร ท่านตาถึง มองเห็นถึงศักยภาพที่มีในตัวลูกน้องคนนี้จริงๆ นี่ละที่เขาเรียกว่า นายที่เลือกใช้งานลูกน้องเป็น สุดท้ายก็ผบตร.ที่เล็งเห็น

สุดยอดครับนาย ผมพร้อมลุยทุกข่าวสารครับ ที่จะเป็นประโยชน์ต่อประชาชน และองค์กรตำรวจเราครับ

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/LsBw7v1OmHUqIrSrdJlc.webp?x-image-process=style/lg-webp" alt="ผบ.ตร.แต่งตั้ง &quot;จอนนี่มือปราบ&quot; เสริมทัพทีมโฆษก ตร." width="600" height="708" />

นายดาบบ้านเฮา ได้นั่งตำแหน่งที่จะเป็นปากเป็นเสียงต่อประชาชน ตำแหน่งสำคัญของตร. ที่มีกฏหมายระเบียบรองรับ

มาเลยทีนิ ผมพร้อมเป็นปากเป็นเสียงแทนพี่น้องเฮาทั้งประเทศครับ

ฟ้าดินมีตา ถึงเวลา เสือติดปีกสักที

ผมจะทำเพื่อประชาชน และองค์กร ตลอดจนประเทศชาติครับ

นอกจากนี้ พล.ต.อ.ต่อศักดิ์ สุขวิมล ผู้บัญชาการตำรวจแห่งชาติ ( ผบ.ตร. ) มอบรางวัลเพื่อเป็นขวัญกำลังใจและชื่นชมในการปฏิบัติหน้าที่ผู้พิทักษ์สันติราษฎร์อย่างแท้จริง แก่ จ.ส.ต.ธรรมรัตน์ ศรีอำพัน ผบ.หมู่ (ป) สภ.สองพี่น้อง จว.สุพรรณบุรี และ ส.ต.ต.ณัชพล จันนาคา ผบ.หมู่ (ผู้ช่วยพนักงานสอบสวน) สภ.สองพี่ จว.สุพรรณบุรี ที่กระโดดน้ำช่วยชีวิตชายที่กำลังจะจมน้ำ นำส่งโรงพยาบาลจนอาการปลอดภัย เหตุเกิดเมื่อวันที่ 23 มกราคมที่ผ่านมา

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/LiU19kGj5LIzyB9ZoNH9.webp?x-image-process=style/lg-webp" alt="ผบ.ตร.แต่งตั้ง &quot;จอนนี่มือปราบ&quot; เสริมทัพทีมโฆษก ตร." width="600" height="400" />

ทั้งนี้ สื่อสังคมออนไลน์ได้มีการเสนอข่าวสายตรวจ <strong>สภ.สองพี่น้อง </strong>จว.สุพรรณบุรี กระโดดน้ำช่วยชีวิตชายที่กำลังจะจมน้ำ ซึ่งได้ตรวจสอบแล้ว พ.ต.อ.เกียรติชัย เกิดโชคผกก.สภ.สองพี่น้อง จ.สุพรรณบุรี รายงานว่า วานนี้ (23 มกราคม 2567 ) เวลา 13.45 น. จ.ส.ต.ธรรมรัตน์ ศรีอำพัน ผบ.หมู่ (ป) สภ.สองพี่น้อง และคู่ตรวจ คือ ส.ต.ต.ณัชพล จันนาคา ผบ.หมู่ (ผู้ช่วยพนักงานสอบสวน) สภ.สองพี่น้อง ปฏิบัติหน้าที่สายตรวจจักรยานยนต์ ได้รับแจ้งจากศูนย์วิทยุ 191 ว่ามีคนกระโดดน้ำ บริเวณสะพานเทศบาลเมืองสองพี่น้อง

จึงได้รีบเดินทางไปตรวจสอบ ใช้เวลาประมาณ 2-3 นาที เมื่อไปถึงที่เกิดเหตุพบว่ามีชายกำลังลอยน้ำไปกับกองผักตบชวาด้วยท่าทีอ่อนแรง ห่างออกจากบริเวณสะพานไปประมาณ 50 เมตร จึงได้รีบไปช่วยเหลือ โดยไปดักบริเวณริมแม่น้ำ ส.ต.ต.ณัชพลฯ ได้กระโดดน้ำลงไปช่วยเหลือโดยทันที ส่วน จ.ส.ต.ธรรมรัตน์ฯ คอยช่วยเหลือและประสานงานอยู่บนฝั่ง

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/cR94ytLfZnb8hFWDzVy5.webp?x-image-process=style/lg-webp" alt="ผบ.ตร.แต่งตั้ง &quot;จอนนี่มือปราบ&quot; เสริมทัพทีมโฆษก ตร." width="600" height="400" />

กระทั่งสามารถช่วยเหลือชายดังกล่าวได้อย่างปลอดภัย หลังจากนั้นจึงได้นำตัวส่งโรงพยาบาลเพื่อตรวจร่างกาย และรอดูอาการ จนกระทั่งเวลาประมาณ 15.00 น. แพทย์อนุญาตให้ญาติรับตัวกลับไปดูแลต่อไป

ผบ.ตร. กล่าวว่า ตำรวจ สภ.สองพี่น้อง ทั้ง 2 นาย มีจิตวิญาณของตำรวจ เข้าช่วยเหลือประชาชนทันทีที่ได้ทราบเหตุ ทำให้สามารถช่วยชีวิตชายคนดังกล่าวไว้ได้ เป็นแบบอย่างการทำงานที่ดี สมกับความเป็นผู้พิทักษ์สันติราษฎร์ สมควรได้รับการชื่นชม

&nbsp;