เมื่อเย็นวันที่ 2 ม.ค.67 เอเอฟพี รายงานว่า เกิดเหตุไฟไหม้เครื่องบินของ สายการบิน JAL ที่ สนามบินนานาชาติฮาเนดะ ในกรุงโตเกียว เบื้องต้นเอ็นเอชเคระบุว่าเหตุระทึกเกิดขึ้นที่รันเวย์ซี (C) และยังคงมีไฟลุกไหม้

คลิปวิดีโอจากกล้องวงจรปิดภายในสนามบินเผยให้เห็นเครื่องบินลำดังกล่าวแล่นอยู่บนรันเวย์ ก่อนจะมีประกายไฟคล้ายเกิดระเบิดขึ้นที่ช่วงกลางลำบริเวณปีกเครื่องบิน และมีไฟลุกไหม้ตามเส้นทางที่เครื่องบินเคลื่อนผ่าน และต่อมามีภาพเหตุการณ์หน่วยดับเพลิงระดมกำลังดับไฟที่โหมไหม้เครื่องบิน

สำหรับความคืบหน้า เที่ยวบินที่เกิดเหตุ เป็นเครื่องบินแอร์บัส A-350 เที่ยวบินที่ JL516 บินมาจากสนามบินชิโตเซะในฮอกไกโด โดยเอ็นเอชเครายงานว่ามีผู้โดยสารบนเครื่องบินลำดังกล่าวประมาณ 367 คน และลูกเรืออีก 12 คน ขณะนี้ถูกอพยพออกจากเครื่องบินแล้ว

ส่วนสาเหตุครั้งนี้ เกิดจากเครื่องบินของสายการบิน JAL เกิดชนกับเครื่องบินของกองกำลังป้องกันชายฝั่งญี่ปุ่นขณะลงจอด จนเกิดเพลิงไหม้ที่ท่าอากาศยานนานาชาติโตเกียว ฮาเนดะ

เบื้องต้นท่าอากาศยานฮาเนดะปิดทางวิ่งทุกเส้นชั่วคราว เครื่องบินลำอื่นต้องบินวนรอ

ญี่ปุ่นช็อกอีก! เครื่องบิน JAL ไฟลุกไหม้บนรันเวย์สนามบินฮาเนดะ (คลิป)

&nbsp;