&nbsp;

&nbsp;

&nbsp;

&nbsp;

&nbsp;

ถนนร้อนจัด กระบะขนผัก-แตงโม ยางบึ้มเทกระจาด2คันรวด รถหมุนฟาดเสาไฟ คนขับกระเด็นดับ การจราจรสุดโกลาหล ผู้การฯเมืองประจวบ เตือนขอให้เช็กสภาพรถและยางให้พร้อมอยู่เสมอก่อนออกเดินทาง

เมื่อเวลา 15.00 น. วันที่ 29 เม.ย.2567 ร.ต.ท.วศิน บูรณศักดิ์ รองสว.(สอบสวน) สภ.เมืองประจวบคีรีขันธ์ รับแจ้งเหตุรถกระบะบรรทุกผักผลไม้ พลิกคว่ำชนกับเสาไฟฟ้า มีผู้เสียชีวิตและสินค้าหล่นกระจัดกระจายเกลื่อนถนนเพชรเกษมฝั่งขาล่องใต้ เป็นเหตุให้รถติดยาวหลายกิโลเมตร

&nbsp;

จึงรายงานให้ พล.ต.ต.จำลอง งามเนตร ผบก.ภ.จว.ประจวบคีรีขันธ์ พ.ต.อ.ไพทูล พรมเขียน ผกก.สภ.เมืองประจวบคีรีขันธ์ ตำรวจจราจร ตำรวจทางหลวง หน่วยกู้ภัยมูลนิธิสว่างประจวบ เจ้าหน้าที่แขวงหมวดทางหลวงประจวบ รุดตรวจสอบและให้ความช่วยเหลือ พร้อมอำนวยความสะดวกการจราจร

&nbsp;

จุดแรก เกิดเหตุรถยนต์กระบะตอนเดียว สีขาว หมายเลขทะเบียน ผก 4109 ราชบุรี ยางระเบิดเสียหลักพลิกคว่ำชนกับเสาไฟฟ้าหักโค่นได้รับความเสียหาย บริเวณถนนเพชรเกษม ฝั่งขาล่องใต้ ช่วงหลักกิโลเมตรที่ 299 + 200 หน้าสำนักงาน อบต.อ่าวน้อย หมู่ 3 เขาทุ่งกระต่ายขัง ต.อ่าวน้อย อ.เมืองจ.ประจวบคีรีขันธ์ สภาพรถพังเสียหายยับเยิน แผงลูกกรงสำหรับบรรทุกฉีกขาดหลุดออกจากตัวรถ

&nbsp;

สินค้าประเภทผักผลไม้หล่นกระจัดกระจายเกลื่อนถนนเป็นเหตุให้รถติดยาวหลายกิโลเมตร ส่วนผู้ขับขี่กระเด็นหลุดออกมาจากตัวรถลอยไปชนใส่เข้ากับรถยนต์กระบะยี่ห้อฟอร์ด ซึ่งวิ่งมาทางตรงตามถนนเพชรเกษมมุ่งหน้าเข้า กทม.ได้รับความเสียหาย

&nbsp;

ส่วนผู้ขับขี่ที่ประสบเหตุกระเด็นหลุดลอยมาเสียชีวิตในที่เกิดเหตุ ทราบชื่อ นายเจียมศักดิ์ อายุ 35 ปี เจ้าหน้าที่นำศพส่งชันสูตรที่โรงพยาบาลประจวบฯ ส่วนสาเหตุของการเกิดอุบัติเหตุเกิดมาจากยางระเบิดทำให้รถเสียหลัก

จุดที่ 2 เวลาห่างกันประมาณ 10 นาที เกิดอุบัติเหตุรถยนต์กระบะตอนเดียว ยี่โตโยต้า สีขาว หมายเลขทะเบียน บว 609 ชุมพร บรรทุกแตงโมมาเต็มคันรถ ยางระเบิดทำให้เสียหลักพลิกคว่ำเทกระจาด แตงโมที่บรรทุกมาหล่นแตก กระจัดกระจายเกลื่อนถนน และมีไฟลุกไหม้อยู่บริเวณร่องเกาะกลางถนนทำให้รถติดยาวหลายกิโลเมตร ช่วงบริเวณหลักกิโลเมตรที่ 305+600 ฝั่งขาล่องใต้

&nbsp;

พล.ต.ต.จำลอง งามเนตร ผบก.ภ.จว.ประจวบคีรีขันธ์ มาถึงที่เกิดให้ ได้เร่งอำนวยความสะดวกควบคุมการจราจรด้วยตัวเอง พร้อมประสานรดน้ำดับเพลิงของเทศบาลเมืองประจวบคีรีขันธ์ มาฉีดล้างถนน และดับไฟที่กำลังลุกไหม้หญ้าแห้ง เพื่อเปิดการจราจรให้สามารถวิ่งได้ตามปกติ

นายสมหวังอายุ 40 ปี ชาวจังหวัดชุมพร ซึ่งเป็นผู้ขับขี่รถกระบะบรรทุกแตงโม เปิดเผยว่า ตนเองได้ไปรับจ้างบรรทุกเข็นแตงโมมาจากอ.ปราณบุรี กำลังมุ่งหน้านำไปส่งที่ตลาดโพหวาย จ.สุราษฎร์ธานีระหว่างทางถึงจุดเกิดเหตุได้เกิดอย่างระเบิดทำให้รถเสียหลักพลิกคว่ำเทกระจาดได้รับความเสียหายดังกล่าว โชคดีที่ตนเองไม่ได้รับบาดเจ็บแต่อย่างใด

&nbsp;

พล.ต.ต.จำลอง เปิดเผยว่า วันนี้เกิด อุบัติเหตุรถรั้วบรรทุกผักและผลไม้ เกิดอุบัติเหตุพลิกคว่ำหลายจุด เนื่องมาจากสาเหตุยางระเบิด ซึ่งคาดว่าน่าจะเกิดจากสภาพอากาศที่ร้อนจัด ทำให้ถนนลาดยางเกิดความร้อน ประกอบกับรถบรรทุกผักผลไม้วิ่งระยะทางไกล ทำให้ยางเกิดการระเบิดได้ง่าย

&nbsp;

“อยากฝากเตือนถึงผู้ขับขี่ขอให้เช็กสภาพรถและยางให้พร้อมอยู่เสมอก่อนออกเดินทาง และพักรถเป็นระยะ เพื่อป้องกันการเกิดอุบัติเหตุทำให้เกิดความสูญเสียในชีวิตและรับทรัพย์สิน” ผบก.ภ.จว.ประจวบคีรีขันธ์ กล่าวทิ้งท้าย

<img class="alignnone size-medium wp-image-15627" src="http://animal18.site/wp-content/uploads/2024/04/IMG_8288-300x169.jpeg" alt="" width="300" height="169" />

&nbsp;

&nbsp;

&nbsp;

&nbsp;

&nbsp;

&nbsp;