<strong>ผจก.เผย แพรวพราวโทรขอโทษผู้ใหญ่บ้านฟินแลนด์ ตกลงยังอยู่บ้านเดียวกัน ในฐานะพ่อแม่ แต่ในสถานะเพื่อนคือไม่คืนดีกัน ขอให้เป็นเรื่องของอนาคต</strong>

หลังเป็นกระแสร้อนแรงเมื่อ บิ๊ก ผู้ใหญ่บ้านฟินแลนด์ ออกมาทั้งโพสต์ช็อกและไลฟ์ระเบิดความอัดอั้นตันใจ ระบายเหตุจับได้ปมบุคคลที่สามที่ทำร้ายครอบครัว แถมเป็นคนในวงที่มาเหยียบศักดิ์ศรีของความเป็นผัวหัวหน้าวงอย่างตัวเองด้วย
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ต่อมาหมอลำสาวชื่อดังลูกสอง แพรวพราว แสงทอง ออกมาร่ำไห้ไลฟ์ชี้แจงเหตุการณ์ที่เกิดขึ้น ท้าสาบานไม่ได้เอาหรือมีชู้กับใคร แค่คุยๆ กับคนอื่น น้อยใจ ผู้ใหญ่บ้านฟินแลนด์ ไม่มีเวลา เที่ยวแต่บาร์เกย์บาร์โฮส-คาเฟ่ ยืนยันมีศักดิ์ศรีเหมือนกัน ยังซื่อสัตย์กับลูกผัว

จากนั้นไม่นาน บิ๊ก ผู้ใหญ่บ้านฟินแลนด์ ออกมาไลฟ์สด หลังจาก แพรวพราว แสงทอง เพิ่งไลฟ์สดจบ โดยเล่าถึงปัญหาที่ผ่านมา พบแพรวพราว แอบคุยโทรศัพท์กับแฟนเก่า โดยมีหลักฐานเป็นกล้องวงจรปิด พร้อมประกาศลาจากวงด้วย

<a href="https://www.khaosod.co.th/wpapp/uploads/2024/02/finland-4.jpg"><img class="aligncenter size-full wp-image-8110520" src="https://www.khaosod.co.th/wpapp/uploads/2024/02/finland-4.jpg" alt="" width="800" height="450" /></a>

จากเหตุการณ์ที่เกิดขึ้นทำให้หลายคนอดเป็นห่วง ทั้งแพรวพราว แสงทอง และบิ๊ก ผู้ใหญ่บ้านฟินแลนด์ ไม่ได้ พร้อมส่งกำลังใจไปให้ทั้ง 2 คน
<div class="ads_position_wrapper"></div>
ล่าสุด<strong><a href="https://www.facebook.com/profile.php?id=100050274618349" target="_blank" rel="noopener"> นิลุย ชาแนล</a></strong> ผู้จัดการวงแพรวพราว แสงทอง อัดคลิปชี้แจงว่า พยายามคุยกับแพรวพราวและบิ๊ก เพื่อให้เข้าใจกัน โดยอยากให้ทุกคนมาดีกัน ตอนนี้ยังเสียใจกันอยู่ แต่ทั้งคู่ตกลงกันว่าจะอยู่บ้านหลังเดียวกัน เรื่องเจ้าภาพที่จ้าง ก็ยังไปเหมือนเดิม แต่ตอนนี้ทุกคนยังเสียใจเท่านั้น

“ตอนนี้โดนโจมตีว่า เราคิดเห็นเป็นใจและไม่ห้าม สารพัดสิ่ง และกระแสยังไม่จบ ความจริงพยายามเยียวยาให้ทั้ง 2 คนกลับมาดีกัน แต่ใครผิดก็ว่าตามผิด ใครถูกก็ว่าตามถูก ซึ่งพยายามเคลียร์ใจกัน แต่อาจมีทะเลาะกัน โดยเราพยายามช่วยทุกอย่าง เราพยายามทุกอย่างและให้กำลังใจ เมื่อคืนก็คุยกับผู้ใหญ่บ้าน เพื่อให้กำลังใจ”

<a href="https://www.khaosod.co.th/wpapp/uploads/2024/02/finland-5.jpg"><img class="aligncenter size-full wp-image-8110521" src="https://www.khaosod.co.th/wpapp/uploads/2024/02/finland-5.jpg" alt="" width="800" height="450" /></a>

“ฉันก็ช็อกกันเรื่องนี้ แต่เมื่อเกิดขึ้นแล้ว คงแก้ไขไม่ได้ ทำได้แค่เยียวยาใจทั้ง 2 คน ทุกสิ่งทุกอย่างต้องใช้เวลา โดยอยากให้ 2 คนคุยกัน เมื่อคืนก็โทร.คุยกัน ขอโทษกัน โดยแพรวพราวขอโทษผู้ใหญ่บ้านแล้วและตกลงกัน เราพยายามปลอบใจทั้ง 2 ฝ่าย แต่ทั้ง 2 ฝ่ายตกลงจะอยู่ในฐานะพ่อแม่ แต่ในสถานะเพื่อนคือไม่คืนดีกัน ขอให้เป็นเรื่องของอนาคต ให้ต่างคนต่างเยียวยาใจของตัวเองก่อน โดยจะอยู่บ้านเดียวกันเหมือนกัน คนอยู่บ้านเดียวกันเห็นหน้ากัน คงมีโอกาสขอโทษ ส่วนตัวอยากให้ทุกคนมาดีกันอยู่แล้ว แต่ต้องอยู่กันใจของเรา เราก็เสียใจเพราะรักทั้ง 2 คน”
<ul>
 	<li><a href="https://www.khaosod.co.th/entertainment/news_8109610" target="_blank" rel="noopener">อ่านข่าว – ดิว ธีรภัทร หลังลั่น บิ๊ก ผญบ.ฟินแลนด์ – แพรวพราว ไม่รักกันก็ไม่จ้าง แจงเหตุผลสรุปเอายังไง</a></li>
 	<li><a href="https://www.khaosod.co.th/entertainment/news_8109070" target="_blank" rel="noopener">อ่านข่าว – โซเชียลเปิดวาร์ป วุฒิ มือมิกซ์เสียง แสงทองฟินแลนด์ ดังซะละคนเข้าไปติดตามรัวๆ</a></li>
 	<li><a href="https://www.khaosod.co.th/entertainment/news_8109760" target="_blank" rel="noopener">อ่านข่าว ผู้ใหญ่บ้านฟินแลนด์ ตอบคำถามเป็นเกย์ไหม ถูกถามประจำ ฟังแล้วพีก</a></li>
</ul>
&nbsp;