&nbsp;

&nbsp;

หลายคนคงรู้จักกันดีอยู่แล้ว สำหรับ หมอไก่ พ.พาทินี นักดูดวง นักพยากรณ์ของประเทศไทย ล่าสุดได้จัดอันดับคนดวงดี 5 ราศีเด่น ต้อนรับเดือนกุมภาพันธ์ 2567 ราศีไหนการงานก้าวหน้า การเงินโดดเด่น คนโสดสมหวังดังที่รอ พยากรณ์ระหว่างวันที่ 4-10 กุมภาพันธ์ พ.ศ.2567

ราศีเมษ (คนที่เกิดวันที่ 13 เมษายน - 13 พฤษภาคม)

การงาน ดวงชะตามีการเปลี่ยนแปลงไปในทิศทางที่ดีขึ้นมาก หากทำงานใดอยู่งานจะนั้นมีโอกาสสำเร็จได้ด้วยความสามารถของตัวคุณเอง หมอไก่ขอแนะนำให้คุณหมั่นสวดมนต์ไหว้พระเพื่อเป็นการเสริมดวง

การเงิน สบายใจหายห่วง!! ช่วงนี้การเงินดี ไม่มีประเด็นอะไรให้ต้องปวดใจ

ความรัก คนมีคู่แม้ว่าช่วงนี้ความรักจะดูราบเรียบไปหน่อยแต่โดยรวมยังอยู่ในเกณฑ์ดี คนโสดมีโอกาสสานต่อความสัมพันธ์จากเพื่อนกลายเป็นคนรัก

ราศีพฤษภ (คนที่เกิดวันที่ 14 พฤษภาคม - 13 มิถุนายน)

การงาน ในช่วงนี้การงานจะดูเรียบไป คุณมีโอกาสประสบความสำเร็จในการทำงานได้ แต่จะไม่มีแรงสนับสนุนจากผู้ใหญ่ ทุกอย่างต้องพึ่งพา ตนเองทั้งหมด หมอไก่ขอแนะนำให้คุณหาต้นไม้มงคลมาปลูกบริเวณหน้าบ้านเพื่อเสริมดวง

การเงิน มีรายได้เข้ามาอย่างต่อเนื่องไม่ขาดมือ แต่ลาภก้อนใหญ่ๆ จะยังไม่เข้ามาในช่วงนี้

ความรัก คนมีคู่ช่วงนี้ความรักอาจจะดูเงียบๆไปบ้าง แต่ในใจยังรักกันอยู่ คนโสดยังรักษาความโสดได้เป็นอย่างดี

ราศีเมถุน (คนที่เกิดวันที่ 14 มิถุนายน - 14 กรกฎาคม)

การงาน นอกจากอากาศเมืองไทยที่ทำให้คุณปวดหัวแล้ว ปริมาณงานและอุปสรรคที่มีในช่วงนี้ก็จะทำให้คุณปวดหัวปวดใจเช่นกัน หมอไก่ขอแนะนำให้คุณทำบุญด้วยปัจจัยจำนวนเท่ากับอายุ + 1 เพื่อเป็นการเสริมดวง

การเงิน ควรวางแผนการเงินไว้ให้ดี เพราะจะมีเรื่องให้ต้องใช้จ่ายแบบรัวๆ

ความรัก คนมีคู่ช่วงนี้ความสัมพันธ์ไม่ค่อยนิ่ง เดี๋ยวดีเดี๋ยวร้ายเอาแน่เอานอนอะไรไม่ได้ คนโสดดวงความรักยังเงียบอยู่เลยยังต้องโสดต่อไป
<div>

ราศีกรกฎ (คนที่เกิดวันที่ 15 กรกฎาคม - 16 สิงหาคม)

การงาน ดวงมาฟ้าเปิด!! สำหรับดวงชะตาของชาวราศีกรกฎในช่วงที่ผ่านมาค่อนข้างหนักหน่วงมากพอสมควร แต่ตอนนี้เริ่มดีขึ้น ปัญหาที่มีจะคลี่คลายไปมาก

การเงิน ช่วงนี้การเงินราบรื่นดีมีโอกาสสมปรารถนาในเรื่องการเงินอย่างมาก หมอไก่ขอแนะนำให้คุณทำบุญบริจาคเงินช่วยเหลือคนยากไร้เพื่อเป็นการเสริมดวง

ความรัก คนมีคู่ความสัมพันธ์อยู่ในเกณฑ์ดีมีความสุขความสมหวังมากขึ้น คนโสดมีเกณฑ์มีคนเข้ามารักมาชอบแบบไม่รู้ตัว

ราศีสิงห์ (คนที่เกิดวันที่ 17 สิงหาคม - 16 กันยายน)

การงาน มีเกณฑ์เหนื่อยรับเดือนใหม่!! ช่วงนี้การงานหนักหน่วงไม่ใช่เล่น แต่ขอให้อดทนเพราะความสำเร็จจะเกิดขึ้นอย่างแน่นอน

การเงิน ช่วงนี้การเงินราบรื่นคล่องตัวดีมาก คิดหวังในเรื่องเงินทองจะสมหวังทุกประการ หมอไก่ขอแนะนำให้คุณทำบุญบริจาคเงินช่วยเหลือเด็กนักเรียนยากไร้เพื่อเป็นการเสริมดวง

ความรัก คนมีคู่ความสัมพันธ์รักในช่วงนี้อยู่ในเกณฑ์ดี เพราะต่างคนต่างดูแลกันเป็นอย่างดี คนโสดช่วงนี้ความรักจะดูเงียบๆ ไปสักหน่อย

ราศีกันย์ (คนที่เกิดวันที่ 17 กันยายน - 16 ตุลาคม)

การงาน ดวงชะตาโดดเด่นถึงขีดสุด ดวงเปลี่ยนจากร้ายกลายเป็นดีมาก ความสำเร็จอันยิ่งใหญ่จะเข้ามาเยือนในชีวิตของคุณอีกไม่นานเกินรอ

การเงิน ถือเป็นราศีที่ดวงการเงินดีแบบเกินความคาดหมาย จะมีโอกาสทางการเงินเข้ามาอย่างต่อเนื่อง คิดหวังเรื่องเงินทองจะสมหวังทุกประการ หมอไก่ขอแนะนำให้คุณทำบุญถวายน้ำปานะเพื่อเป็นการเสริมดวง

ความรัก คนมีคู่ความสัมพันธ์รักดีเพราะต่างคนต่างเป็นผู้ใหญ่ คนโสดมีโอกาสได้พบเจอคนดีๆ ก็คราวนี้แหละ

ราศีตุล (คนที่เกิดวันที่ 17 ตุลาคม - 15 พฤศจิกายน) การงาน ขอให้ชาวราศีตุลเตรียมตัวเอาไว้ให้ดี เพราะในเดือนแห่งความรักนี้งานจะรักคุณ อยู่ดีๆ จะมีงานไหลเข้ามาให้ทำเรื่อยๆ ช่วงนี้จะมีหลายอย่างเข้ามามะรุมมะตุ้ม เดี๋ยวต้องทำงานโน้นสักพักก็ต้องทำงานนี้ วุ่นวายไปหมด

การเงิน ช่วงนี้คุณจะต้องเหนื่อยแบบจัดเต็ม แต่ผลลัพธ์ที่ได้ก็จัดเต็มเช่นเดียวกัน

ความรัก คนมีคู่ความสัมพันธ์รักค่อนข้างราบรื่นดี ไม่มีปัญหาอะไรให้หนักใจ คนโสดมีโอกาสได้เจอความรักแบบกุ๊กกิ๊กไม่จริงจังอะไร

ราศีพิจิก (คนที่เกิดวันที่ 16 พฤศจิกายน - 15 ธันวาคม)

การงาน ถือว่าช่วงนี้เป็นช่วงแห่งความสำเร็จของคุณเลยก็ว่าได้ เพราะไม่ว่าจะทำอะไรก็จะประสบความสำเร็จสมใจปรารถนาทุกประการ หมอไก่ขอแนะนำให้คุณทำบุญตักบาตรเพื่อเป็นการเสริมดวง

การเงิน ดวงการเงินโดดเด่นมาก ในช่วงนี้ชาวราศีพิจิกมีโอกาสสมหวังในเรื่องการเงินอย่างมาก ความรักคนมีคู่

ความรัก ความสัมพันธ์ดีขึ้นมากกว่าที่ผ่านมา ต่างคน ต่างเข้าใจความรู้สึกของกันและกันเป็นอย่างดี คนโสดใครที่โสดมานานจะมีเกณฑ์สละโสดแบบกะทันหัน

</div>
ราศีธนู (คนที่เกิดวันที่ 16 ธันวาคม - 13 มกราคม)

การงาน ความสำเร็จก้าวหน้าจะบังเกิดกับชาวราศีธนู มีโอกาสเกิดการเปลี่ยนแปลงไปในทิศทางที่ดีขึ้นแต่งานจะหนักมากขึ้นเช่นกัน หมอไก่ขอแนะนำให้คุณทำบุญถวายข้าวสารอาหารแห้งแด่พระภิกษุสงฆ์เพื่อเป็นการเสริมดวง

การเงิน ขอให้คุณเตรียมเงินในกระเป๋าเอาไว้ เพราะในช่วงนี้มีเรื่องให้คุณต้องใช้จ่ายแบบรัวๆ

ความรัก คนมีคู่ความสัมพันธ์รักในช่วงนี้ลุ่มๆ ดอนๆ เอาแน่เอานอนอะไรไม่ได้ คนโสดยังต้องครองโสดต่อไปแบบไร้กำหนด

ราศีมังกร (คนที่เกิดวันที่ 14 มกราคม - 12 กุมภาพันธ์)

การงาน ดวงมาฟ้าเปิดดวงชะตาดีขึ้นมากเมื่อเทียบกับช่วงที่ผ่านมา ชาวราศีมังกรจะชื่นใจเพราะจะมีข่าวดีเข้ามาในไม่ช้า การงานจะสำเร็จราบรื่นทุกประการ หมอไก่ขอแนะนำให้คุณทำบุญถวายน้ำดื่ม 1 แพ็กเพื่อเป็นการเสริมดวง

การเงิน อยู่ในเกณฑ์ดีมากๆ มีโอกาสรับทรัพย์แบบจัดเต็ม คิดเงินได้เงินคิดทองได้ทอง

ความรัก คนมีคู่ความสัมพันธ์รักจากที่เคยจืดจางจะกลับมาหวานชื่นอีกครั้ง คนโสดตอนนี้ดวงความรักยังเงียบๆอยู่

ราศีกุมภ์ (คนที่เกิดวันที่ 13 กุมภาพันธ์ - 13 มีนาคม)

การงาน หน้าที่การงานของชาวราศีกุมภ์ก้าวหน้าอย่างมาก ความสำเร็จจะได้มาแบบง่ายๆ ไม่ยากไม่ต้องเหนื่อยเหมือนที่ผ่านมาแล้ว

การเงิน ถือว่าช่วงนี้เป็นช่วงแห่งการโกยเงินโกยทองเข้ากระเป๋าเลยก็ว่าได้ จะคิดจะทำอะไรก็เป็นเงินเป็นทองไปหมด หมอไก่ขอแนะนำให้คุณทำบุญถวายปัจจัยค่าน้ำให้วัดเพื่อเป็นการเสริมดวง

ความรัก คนมีคู่ความสัมพันธ์รักหวานฉ่ำ จากที่เคยหมางเมินก็จะเข้าใจกันมากขึ้น คนโสดมีโอกาสได้พบรักกับคนดีแบบไม่คาดคิด

ราศีมีน (คนที่เกิดวันที่ 14 มีนาคม - 12 เมษายน)

การงาน ในช่วงนี้การงานค่อนข้างวุ่นวายมากเพราะมีหลายเรื่องเข้ามาซ้อนๆ กัน จนทำให้ชีวิตวุ่นวายไปหมด หมอไก่ขอแนะนำให้คุณทำบุญถวายสังฆทานอาหารแห้งที่จัดด้วยมือของตนเองเพื่อเป็นการเสริมดวง

การเงิน ค่อนข้างราบรื่นดีไม่มีปัญหาอะไรให้หนักใจ แต่หากหวังเรื่องเงินก้อนใหญ่จะมีโอกาสได้แต่ต้องรอเวลาสักหน่อย

ความรัก คนมีคู่ยังสามารถประคับประคองความสัมพันธ์ไปได้เรื่อยๆ คนโสดโลกยังไม่เหวี่ยงคนที่ใช่เข้ามาสักที

เรียบเรียง มุมข่าว

&nbsp;

&nbsp;