&nbsp;

&nbsp;

&nbsp;

&nbsp;

&nbsp;

&nbsp;

<em><strong>ยายวัย74 ป่วยอัลไซเมอร์ เดินเข้าบ้านผิดหลัง ถูกสุนัขขย้ำคอและหัว เสียชีวิตคาที่ เจ้าของบ้านเล่านาทีเกิดเหตุ หมาเห่าคิดว่าโจร</strong></em>

วันที่ 1 เม.ย. 67 ผู้สื่อข่าวรายงานว่า เมื่อเวลา 20.00 น. วันที่ 31 มี.ค. ร.ต.อ.สรพงศ์ โพธิ์ขาว รอง สว.(สอบสวน) สน.ศาลาแดง รับแจ้งเหตุมีคนถูกสุนัขกัด เสียชีวิตในบ้านหลังหนึ่ง ในพื้นที่แขวงและเขตทวีวัฒนา กทม. จึงรุดไปตรวจสอบพร้อม พ.ต.ต.มติสันต์ เสียงสนั่น สวป.สน.ศาลาแดง แพทย์นิติเวช รพ.ศิริราช และอาสามูลนิธิป่อเต็กตึ๊ง

&nbsp;

ที่เกิดเหตุเป็นบ้านเดี่ยว สูง 2 ชั้นปลูกในรั้วรอบขอบชิด บริเวณพื้นถนนภายในบ้าน พบศพนางประไพพิศ อายุ 74 ปี สภาพนอนหงายจมกองเลือด สวมเสื้อเชิ้ตลายดอกสีเทา นุ่งกางเกงขายาวสีน้ำเงิน

จากการตรวจสอบเบื้องต้นพบมีบาดแผลฉกรรจ์เป็นรูเจาะลึกที่ใต้กกหูซ้ายใกล้ลำคอ และที่ศีรษะ หลังชันสูตรศพผู้เสียชีวิต ทางเจ้าหน้าที่จึงมอบร่างให้อาสานำส่งสถาบันภาควิชานิติเวชศาสตร์ รพ.ศิริราช เพื่อให้แพทย์ชันสูตรสาเหตุเพิ่มเติมอย่างละเอียดอีกครั้ง ก่อนประสานให้ญาติรับศพกลับไปประกอบพิธีทางศาสนาต่อไป

<a href="https://www.khaosod.co.th/wpapp/uploads/2024/04/Dog-bites-1.jpg"><img class="aligncenter size-full wp-image-8166568" src="https://www.khaosod.co.th/wpapp/uploads/2024/04/Dog-bites-1.jpg" alt="" width="800" height="449" /></a>

&nbsp;

สอบสวนเบื้องต้นทราบว่า นางประไพพิศ ผู้ตาย ป่วยเป็นอัลไซเมอร์ มักมีอาการหลง ๆ ลืม ๆ ปัจจุบันรักษาตัวอยู่ รพ.ราชพิพัฒน์ พักอาศัยอยู่บ้านฝั่งตรงข้ามกับบ้านที่เกิดเหตุ โดยพักอยู่กับลูกสะใภ้ และครอบครัว
<div class="ads_position_wrapper"></div>
ก่อนเกิดเหตุช่วงประมาณทุ่มเศษ ผู้ตายเปิดประตูเข้าไปในบ้านที่เกิดเหตุ ซึ่งมีสุนัขชื่อ “เพิ่ม” พันธุ์ไทย อายุ 2 ปี สีน้ำตาล อยู่ภายในบ้าน ระหว่างนั้นเจ้าของบ้านได้ยินเสียงสุนัขเห่ากรรโชก คิดว่าโจรเข้าบ้าน

เมื่อออกมาดูก็พบสุนัขที่เลี้ยงไว้กำลังคร่อมร่างกัด นางประไพพิศ จนแน่นิ่งไป ทางเจ้าของบ้านต้องช่วยกันลากสุนัขออกมา

<a href="https://www.khaosod.co.th/wpapp/uploads/2024/04/Dog-bites-2.jpg"><img class="aligncenter size-full wp-image-8166569" src="https://www.khaosod.co.th/wpapp/uploads/2024/04/Dog-bites-2.jpg" alt="" width="800" height="450" /></a>

แต่เนื่องจาก นางประไพพิศ ถูกกัดเข้าที่ลำคอ เป็นแผลลึกเลือดไหลออกจำนวนมาก ส่งผลให้เสียชีวิตทันทีในที่เกิดเหตุ ก่อนที่เจ้าของบ้านจะรีบแจ้งให้เจ้าหน้าที่มาช่วยเหลือ

ด้านนายกสิน อิ้วสวัสดิ์ อาสาสมัครมูลนิธิป่อเต็กตึ๊ง กล่าวว่า ได้รับแจ้งมีหญิงถูกสุนัขกัดได้รับบาดเจ็บ จึงรีบเดินทางมาตรวจสอบ พร้อมด้วยรถกู้ชีพโรงพยาบาลราษฎร์พิพัฒน์ เมื่อมาถึงที่เกิดเหตุพบว่าเสียชีวิตไปแล้ว

<a href="https://www.khaosod.co.th/wpapp/uploads/2024/04/Dog-bites-3.jpg"><img class="aligncenter size-full wp-image-8166570" src="https://www.khaosod.co.th/wpapp/uploads/2024/04/Dog-bites-3.jpg" alt="" width="800" height="450" /></a>

โดยมีบาดแผลร่องรอยการโดนกัดที่ลำคอและที่ศีรษะ โดยนอนเสียชีวิตภายในบ้านของเพื่อนบ้าน ซึ่งอยู่ฝั่งตรงข้ามกับบ้านของผู้ตาย จากการสอบถามพบผู้เสียชีวิต ป่วยเป็นโรคอัลไซเมอร์ มักมีอาการหลง ๆ ลืม ๆ คาดว่าเปิดประตูเข้าผิดบ้าน เปิดเข้าไปในบ้านของเพื่อนบ้านจนถูกสุนัขกัด
<div class="ads_position_wrapper mb-4"></div>
เบื้องต้นทางพนักงานสอบสวน จะทำการเรียกสอบพยานพร้อมตรวจสอบกล้องวงจรปิดบ้านหลังเกิดเหตุและบริเวณใกล้เคียง เพื่อดูว่าขณะเกิดเหตุบ้านหลังดังกล่าวได้มีการเปิดประตูทิ้งไว้หรือไม่ เพื่อพิจารณาว่าเกิดจากความประมาท หรือเป็นอุบัติเหตุเพื่อดำเนินการตามขั้นตอนของกฎหมายต่อไป

&nbsp;

&nbsp;