<strong>พระราชทานเพลิงเกจิล้านนา ศิษย์ทั่วประเทศร่วมอาลัย แห่ซื้อเลขดังหมดเกลี้ยงแผงแล้ว ทั้งเลขอายุหลวงพ่อ เลขพรรษาที่บวช และเลขวันเผา</strong>

เมื่อเวลา 15.59 น. วันที่ 25 ม.ค.67 ที่เมรุชั่วคาว บ้านสันต้นบง บ้านน้อย หมู่ 12 ต.สันกำแพง อ.สันกำแพง จ.เชียงใหม่ มีพิธีพระราชทานเพลิงศพ “พระครูอุดมธรรมพิลาส (ไพบูลย์ อคคธมฺโม) อายุ 83 ปี 63 พรรษา อดีตเจ้าอาวาสวัดบ้านน้อย อดีตเจ้าคณะตำบลสันกำแพง และอดีตที่ปรึกษาเจ้าคณะตำบลสันกำแพง มีพระสงฆ์เกจิทั่วเชียงใหม่และต่างจังหวัดจำนวนมากเจริญพุทธมนต์

โดยมี นายศรัณยู มีทองคำ ผู้ตรวจราชการกระทรวงสำนักงานปลัดกระทรวงมหาดไทย ประธานในพิธี พร้อมด้วยนายชัยณรงค์ นันตาสาย นายอำเภอแม่แตง และนายภิญโญ พัวศรีพันธุ์ นายอำเภอสันกำแพง หน.ส่วนราชการทุกหน่ายงาน น.ส.อนรรฆวี จำรัสวุฒิกุล ส.อบจ.เชียงใหม่ อำเภอสันกำแพงเขต 1 ว่าที่ร้อยปัญญา อุ่นประดิษฐ์ นายกเทศมนตรีเทศบาลตำบลสันกำแพง กำนัน และผญบ.ทั้ง 10 ตำบลและต่างจังหวัด ร่วมในพิธีพระราชเพลิงศพเกจิล้านในครั้งนี้ ยังมีลูกศิษย์ทั่วทุกสารทิศร่วมพิธีจำนวนมากด้วย

สำหรับประวัติย่อของ “พระครูอุดมธรรมพิลาส (ไพบูลย์ อคคธมฺโม) อายุ 83 ปี 63 พรรษา เป็นชาวอ.สันกำแพง บรรพชาเมื่อวันที่ 14 มี.ค. 2499 ณ วัดบ้านน้อย ต.สันกำแพง อ.สันกำแพง จบการศึกษาสำเร็จการศึกษานักธรรมชั้นเอก หลักสูตรประกาศนียบัตรการบริหารกิจการคณะสงฆ์ สำเร็จการศึกษาปริญญาตรีพุทธศาสตรบัณฑิตคณะ สังคมศาสตร์สาขาวิชา ดำรงตำเหน่งเจ้าอาวาสหลายวัดในพื้นที่ อ.สันกำแพง

<a href="https://www.khaosod.co.th/wpapp/uploads/2024/01/IMG_1854.jpeg"><img class="aligncenter size-full wp-image-8067917" src="https://www.khaosod.co.th/wpapp/uploads/2024/01/IMG_1854.jpeg" alt="" width="800" height="536" /></a>

เป็นที่ปรึกษาเจ้าคณะตำบลสันกำแพง ได้รับพระราชทานแต่งตั้งสมณศักดิ์ เป็นพระครูสัญญาบัตรเจ้าคณะตำบลสันกำแพงชั้นโท ได้รับพระราชทานเลื่อนสมณศักดิ์ เป็นพระครูสัญญาบัตรเจ้าคณะตำบลสันกำแพงชั้นเอก ถึงแก่มรณภาพโรคประจำตัว ณ โรงพยาบาลมหาราชนครเชียงใหม่ เป็นพระเกจิล้านนาชื่อดัง พระนักพัฒนาถาวรวัตถุต่างๆมากมายนาบัน ชาวบ้านลูกศิษย์ต่างเสียดายที่หลวงพ่อระสังขารจากไปในครั้งนี้
<div class="ads_position_wrapper"></div>
ผู้สื่อข่าวรายงานว่า บรรยากาศขายหวยให้พิธีต่างมีพ่อค้าแม่ค้ามาขายหวยจำนวนมาก<strong> เลขอายุหลวงพ่อคือ 83 และ 38 พรรษา 63 และ 36 และเลขวันเผาวันนี้ 25 และ 52 </strong>พบว่ามีชาวบ้านมาซื้อกันจนหมดเกลี้ยงแผงแล้ว
<div class="ads_position_wrapper mb-4"></div>