<h2>เวียดนาม หมดลายเจ้าอาเซียน ทำผลงานได้น่าผิดหวัง หลังพ่าย อินโดนีเซีย 0-1 กระเด็นตกรอบเป็นทีมแรก หลังผ่าน 2 นัด ยังไม่ชนะใคร ศึก เอเชียน คัพ</h2>
การแข่งขันฟุตบอล <a href="https://www.facebook.com/AFCAsianCup">เอเชียน คัพ 2023</a> รอบแรก กลุ่ม ดี เมื่อ 19 ม.ค. 67 เป็นนัดที่ 2 เกมดาร์บี้แมตช์อาเซียน “ดาวทอง” เวียดนาม เบอร์ 1 อาเซียน อันดับ 94 ของโลก ลงสนามพบกับ “อิเหนา” อินโดนีเซีย อันดับ 146 ของโลก
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
สำหรับ เวียดนาม ประเดิมสนามด้วยการพ่าย ญี่ปุ่น 2-4 ขณะที่ อินโดนีเซีย ก็ประเดิมสนามด้วยการพ่าย อิรัก 1-3 ทำให้ทั้งคู่ มี 0 คะแนนเท่ากัน โดยเกมนี้ หากเวียดนามแพ้ จะตกรอบทันที เนื่องจาก เฮดทูเฮด จะเป็นรองทั้ง ญี่ปุ่น และอินโดนีเซีย ขณะที่อินโดนีเซีย หากแพ้เกมนี้ นัดสุดท้ายก็จะต้องชนะญี่ปุ่นให้ได้สถานเดียว เพื่อโอกาสวัดมินิลีก 3 ทีม (เวียดนาม, ญี่ปุ่น, อินโดนีเซีย) หรืออย่างน้อยที่สุดให้จบอันดับ 3 ไปลุ้นเข้ารอบในฐานะอันดับ 3 ที่ดีที่สุด

ผลการแข่งขันปรากฎว่า เกมนี้ อินโดนีเซีย เริ่มต้นได้อย่างยอดเยี่ยม เปิดเกมบุกอย่างต่อเนื่อง ขณะที่ เวียดนาม พยายามตั้งเกมสวนกลับได้ดี สุดท้ายเป็น อินโดนีเซีย มาได้ประตูจากจุดโทษ อัสนาวี มังกัวลัม แบ็กขวากัปตันทีม ซัดตุงตาข่ายขึ้นนำ ในนาทีที่ 42 และเป็นประตูเดียวที่เกิดขึ้นในเกมนี้ ช่วยให้ อินโดนีเซีย เฉือนชนะ เวียดนาม 1-0 เก็บ 3 คะแนนสำคัญ ปลดล็อกคว้าชัยในทัวร์นาเมนต์นี้ และเป็นครั้งแรกนับตั้งแต่ปี 2007
<ul>
 	<li class="udsg__main-title"><strong><a href="https://www.khaosod.co.th/sports/news_8059286">อิรัก โขก 2 ประตูทุบ ทีมชาติญี่ปุ่น เก็บ 6 แต้มเต็มเข้า 16 ทีม เอเชียน คัพ</a></strong></li>
 	<li class="udsg__main-title"><strong><a href="https://www.khaosod.co.th/sports/news_8058948">พีรดนย์ หวัง ทีมชาติไทย เก็บชัยต่อเนื่อง กรุยทางเข้ารอบ เอเชียน คัพ</a></strong></li>
 	<li class="udsg__main-title"><strong><a href="https://www.khaosod.co.th/sports/news_8054661">ทีมชาติไทย โกยแต้มเพียบ หลังถล่ม คีร์กิซสถาน ศึก เอเชียน คัพ ลุ้นคืนท็อป 100</a></strong></li>
</ul>
<div class="ads_position_wrapper">
<div id="div-gpt-ad-4178984" class="" data-google-query-id="CM2Euq3Q6oMDFfGSrAIdjVoPzw">
<div id="google_ads_iframe_/13542554/KS_middle_article_0__container__"></div>
</div>
</div>
ด้านผลการแข่งขันอีกคู่ในกลุ่มเดียวกัน อิรัก เอาชนะ ญี่ปุ่น 2-1 ทำให้สถานการณ์ในกลุ่มนี้ อิรัก ชนะ 2 นัดรวด มี 6 คะแนนเต็ม การันตีผ่านเข้าสู่รอบ 16 ทีมสุดท้ายแน่นอนแล้ว ขณะที่ ญี่ปุ่น และ อินโดนีเซีย 2 นัด ชนะ 1 แพ้ 1 มี 3 คะแนน เท่ากัน ยังต้องลุ้นในเกมสุดท้าย ที่จะลงสนามพบกัน ส่วน เวียดนาม 2 นัด แพ้รวด มี 0 คะแนน ตกรอบเป็นทีมแรก แม้จะเหลือเกมในรอบแบ่งกลุ่มอีก 1 นัดก็ตาม โดยจะพบกับ อิรัก แข่งขันพร้อมกันวันที่ 24 ม.ค. เวลา 18.30 น. (เวลาประเทศไทย)

&nbsp;