&nbsp;

&nbsp;

&nbsp;

&nbsp;

&nbsp;

&nbsp;

ร้อนแทบไหม้ สาวเล่านาทีเอาชีวิตรอด หลังติดใน ‘รถเทสลา’ กลางแดดเปรี้ยง รถล็อกอัตโนมัติออกไม่ได้ ระหว่างอัพเดตซอฟต์แวร์นานกว่า 40 นาที

เว็บไซต์ต่างประเทศ รายงานอุทาหรณ์ประสบการณ์ติดในรถยนต์ไฟฟ้า ‘เทสลา’ ระหว่างอัพเดตซอฟต์แวร์นานเกือบชั่วโมง ท่ามกลางอุณหภูมิสูงกว่า 40 องศา ประตูล็อกอัตโนมัติไม่สามารถออกได้ เนื่องจากอาจทำให้รถเสียหายได้ จนคลิปวิดีโอกลายเป็นไวรัลคนเข้ามาชมนับ 10 ล้าน

&nbsp;

โดยคลิปวิดีโอดังกล่าวถูกเผยแพร่ผ่านทางแอพ ติ๊กต็อก ผู้ใช้บัญชีชื่อ Brianna Janel ซึ่งข้อความระบุว่า “เตือนตัวเองอย่าอัพเดตซอฟต์แวร์ระหว่างที่คุณอยู่ในรถเด็ดขาด” เธอเล่าว่า ตอนแรกนึกว่าการอัพเดตรถเทสลาจะใช้เวลาเพียง 24 นาทีตามที่หน้าจอของรถบอกไว้

ภาพประกอบ

เธอจึงตัดสินใจสั่งอาหาร และใช้เวลาระหว่างรอทั้งอาหารและรถให้อัปเดตซอฟต์แวร์นั้น ติดต่อและประชุมเรื่องงานไปด้วย แต่เมื่อเธอคุยเรื่องงานจบไปแล้ว รถของเธอก็ยังอัพเดตไม่เสร็จ และทำให้เธอต้องติดแหง็กอยู่ในรถไม่สามารถออกมาได้

&nbsp;

เหตุการณ์ที่เกิดขึ้นทำให้เธอกังวลอย่างมาก และภาวนาให้อากาศในรถคงไม่หมดไปเสียก่อน เธอไม่กล้าเปิดประตูหรือหน้าต่างรถ เพราะกลัวจะทำให้รถพังเสียหาย ก็เลยต้องติดอยู่ในรถร้อนๆ อุณหภูมิสูงกว่า 40 องศา เธอรู้สึก “เหมือนไก่ที่กำลังโดนย่าง” เหงื่อหยดติ๋งๆ

อย่างไรก็ตาม คลิปวิดีโอดังกล่าวมีผู้เข้าชมมากกว่า 20 ล้าน โดยมียอดกดไลก์สูงถึง 1 ล้านครั้ง ทำให้มีชาวเน็ตเข้ามาแสดงความเห็นอย่างมาก โดยบางส่วนแย้งว่า เจ้าของคลิปไม่ยอมใช้ฟังก์ชันเปิดประตูรถด้วยมือในกรณีฉุกเฉิน และบางส่วนตำหนิไปยังผู้ผลิต เทสลา ว่าเหตุการณ์นี้เป็นปัญหาใหญ่เรื่องความปลอดภัยของเจ้าของรถ

ภาพประกอบ

ภายหลัง เจเนลเจ้าของคลิปได้ออกมาตอบกลับความเห็นเพิ่มเติมว่า เธอไม่ใช่มือใหม่หัดขับเทสลา เธอขับรถเทสลามานานถึง 6 ปีแล้ว เพียงแต่ครั้งนี้เป็นครั้งแรกที่เธอตัดสินใจอัพเดตซอฟต์แวร์ระหว่างที่นั่งอยู่ในรถ เพราะคิดว่าเวลาจะทันกับการคุยประชุมเสร็จ ถ้าหากเธอรู้สึกว่ามันเสี่ยงอันตรายเกินไป เธอก็คงจะเปิดประตูและออกมาจากรถแน่นอน

แม้เหตุการณ์ที่เกิดขึ้นจะไม่น่าประทับใจเท่าที่ควร แต่จาเนลก็ยืนยันว่า เธอยังคงชอบใช้รถเทสลาและบอกว่าเป็นรถที่ดี กระนั้นก็ขอเตือนคนที่ได้เข้ามาดูคลิปของเธอว่า อย่าอัปเดตซอฟต์แวร์ของเทสลาระหว่างที่ยังนั่งอยู่ในรถแบบเธอ

ภาพประกอบ

ทั้งนี้ในคู่มือผู้ใช้รถเทสลาได้แจ้งเตือนไว้แล้วว่า ระบบรักษาความปลอดภัยบางอย่างจะไม่สามารถใช้งานได้ระหว่างที่มีการอัพเดตซอฟต์แวร์ และเตือนว่าเจ้าของไม่ควรเปิดประตูหรือหน้าต่างระหว่างที่มีการติดตั้งซอฟต์แวร์ ไม่เช่นนั้นอาจทำให้รถเสียหายได้

&nbsp;

&nbsp;

&nbsp;

&nbsp;

&nbsp;

&nbsp;

&nbsp;