&nbsp;

<strong>สลด ลุงเจ้าของไร่อ้อย นอนพักหลบแดดกลางไร่ หลังร่วมกับคนงาน ขนอ้อยที่ตัดแล้วขึ้นรถบรรทุกที่จ้างมา ก่อนถูกรถบรรทุกเหยียบร่าง ดับคาที่</strong>

วันที่ 3 มี.ค. 2567 หน่วยกู้ชีพกู้ภัยพุทธรรม อ.แก้งคร้อ จ.ชัยภูมิ รับแจ้งเหตุรถบรรทุกพ่วง 22 ล้อ บรรทุกอ้อยเต็มคัน เหยียบคนเสียชีวิตกลางป่าอ้อย บ้านก้าน ต.หนองสังข์ อ.แก้งคร้อ จ.ชัยภูมิ จึงรุดตรวจสอบพร้อมรถพยาบาล รพ.แก้งคร้อ<a href="https://www.khaosod.co.th/wpapp/uploads/2024/03/IMG_5567.jpeg"><img class="alignnone size-full wp-image-8121971" src="https://www.khaosod.co.th/wpapp/uploads/2024/03/IMG_5567.jpeg" alt="" width="800" height="600" /></a>ที่เกิดเหตุพบศพนายก้าน นาควิจิตร อายุ 53 ปี เจ้าของไร่อ้อย อยู่ใต้ท้องรถบรรทุกพ่วง 22 ล้อ ยี่ห้อฮีโน่ สีขาว หมายเลขทะเบียน 83-6237 ชัยภูมิ จึงช่วยกันนำร่างออกมาให้แพทย์เวรชันสูตรพลิกศพ พบสภาพศพถูกรถเหยียบที่ลำตัว มีแผลฉีกขาดบริเวณสะโพกด้านขวาและกระดูกแตก

สอบถามชาวบ้านทราบว่า เมื่อเช้านายก้านกับเพื่อนบ้านและคนงานตัดอ้อย ช่วยขนลำอ้อยที่ตัดเสร็จแล้วขึ้นรถบรรทุกอ้อยที่จ้างมา จนถึงตอนสายอากาศร้อนจัด นายก้านได้หลบมานอนพักหลับอยู่ในร่มกลางไร่อ้อย<a href="https://www.khaosod.co.th/wpapp/uploads/2024/03/IMG_5572_nGUdSPs.jpeg"><img class="alignnone size-full wp-image-8121975" src="https://www.khaosod.co.th/wpapp/uploads/2024/03/IMG_5572_nGUdSPs.jpeg" alt="" width="800" height="600" /></a>คาดว่าเมื่อขนลำต้นอ้อยขึ้นรถบรรทุกพ่วงเสร็จ คนขับรถบรรทุกพ่วงได้ขับออกมาและมองไม่เห็นนายก้านที่หลับอยู่กลางไร่อ้อย จึงเหยียบร่างนายก้านบริเวณสะโพกจนเสียชีวิตคาที่ ญาติไม่ติดใจเอาความ
<div class="ads_position_wrapper mb-4"></div>
ด้านพนักงานสอบสวน สภ.แก้งคร้อ ได้นำตัวคนขับรถบรรทุกไปสอบสวนสาเหตุการเกิดอุบัติเหตุ ก่อนส่งตัวดำเนินคดีตามกฎหมายต่อไป

&nbsp;